Brazil ge raees covid-19 ah negative\nބްރެޒިލްގެ ރައީސް ކޮވިޑް-19 އަށް ނެގެޓިވް\nބްރެޒިލްގެ ރައީސް ޖައިރު ބޮލްސެނާރޯ ކޮރޯނާ ވައިރަހަށް ޕޮޒިޓިވް ނޫން ކަމަށް ވަނީ ބުނެފައި -- ފޮޓޯ: ރޮއިޓާސް\nރިއޯ ޑި ޖެނެރޯ (މާޗް 14) - ބްރެޒިލްގެ ރައީސް ޖައިރު ބޮލްސެނާރޯ ކޮރޯނާ ވައިރަހަށް ނެގެޓިވްވެފައިވާކަމަށް އެމަނިކުފާނުގެ ފޭސްބުކް ޕޯސްޓެއްގައި ވިދާޅުވެއްޖެ އެވެ.\nއެ މަނިކުފާނު އެގޮތަށް ވިދާޅުވެފައިވަނީ، ބްރެޒިލްގެ މައި ނޫހަކުން ބޮލްސެނާރޯ ކޮރޯނާ ވައިރަހަށް ޕޮޒިޓިވްވެފައިވާކަމަށް ރިޕޯޓުކުރުމާ ގުޅިގެންނެވެ.\nބޮލްސެނާރޯގެ ދަރިފުޅުވެސް މީޑިއާއަށް ވިދާޅުވީ، އޭނާގެ ބައްޕާފުޅުގެ ޓެސްޓް ނެގެޓިވް ކަމަށެވެ.\nބްރެޒިލް މީޑިއާގައި އެ ރިޕޯޓުތައް ދައުރުވާންފެށީ، ބޮލްސެނާރޯގެ ކޮމިޔުނިކޭޝަންސް ސެކްރެޓަރީ އެ ވައިރަހަށް ޕޮޒިޓިވްވުމާ ގުޅިގެންނެވެ. އެ ދެބޭފުޅުންވަނީ މިދިޔަ ބުރާސްފަތި ދުވަހު އެމެރިކާއަށް ދަތުރުފުޅެއް ކުރައްވައި، ރައީސް ޑޮނަލްޑް ޓްރަމްޕްގެ އިތުރުން ނައިބު ރައީސް މައިކް ޕެންސާ ބައްދަލުކުރައްވައިފަ އެވެ.\nބޮލްސެނާރޯގެ ކޮމިޔުނިކޭޝަންސް ސެކްރެޓަރީ އެ ވައިރަހަށް ޕޮޒިޓިވްވީ އެ ދަތުރުފުޅަށް ފަހު އެވެ.\nނަމަވެސް، އެމެރިކާގެ ރައީސާއި ނައިބު ރައީސް ކޮވިޑް-19 އަށް ޓެސްޓު ނުކުރާކަމަށް ވައިޓް ހައުސް އިން ބުރާސްފަތި ދުވަހު ވަނީ ބުނެފަ އެވެ. އެ ދެ ބޭފުޅުން ވައިރަހަށް ޓެސްޓް ނުކުރަން ނިންމީ، ބްރެޒިލްގެ ވަފްދާ މާބޮޑަށް ބައްދަލުވެ އުޅުއްވާފައިނުމުގެ އިތުރުން، އެ ބަލީގެ އަލާމާތްތައް އަދި ނުފެންނާތީކަމަށް އިތުރަށް ބުންޏެވެ.\nޗައިނާ އިން އުފަންވެގެން މިހާރު 100 އަށް ވުރެ ގިނަ ގައުމަށް ފެތުރިފައިވާ ބަލި ޖެހުނު މީހުންގެ އަދަދު 145،000 އަށް އަރާފައިވާއިރު، އޭގެ ތެރެއިން މިހާތަނަށް 5،000 މީހުން ވަނީ މަރުވެފަ އެވެ. ނަމަވެސް، އެ ޗައިނާގައި އެ ބަލި މިހާރު ނުފެތުރޭކަމަށް ދުނިޔޭގެ ސިއްހަތު ޖަމިއްޔާ އިން ކަނޑައަޅާފައިވާއިރު، އެ ވައިރަހުގެ އެޕިސެންޓަރަކީ ޔޫރަޕުކަމަށްވެސް ޑަބްލިޔުއެޗްއޯ އިން ވަނީ ބުނެފަ އެވެ.\nއެމެރިކާ ޑޮނަލްޑް ޓްރަމްޕް ބްރެޒިލް + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


Dhivehi Sifainge azum: Miee gaumahttakai kuraa hanguraamaeh, fahu meehaa aa hama ah dhemi thibeynan - One Online\nދިވެހި ސިފައިންގެ އަޒުމް: މިއީ ގައުމަށްޓަކައި ކުރާ ހަނގުރާމައެއް، ފަހު މީހާއާއި ހަމަޔަށް ދެމިތިބޭނަން\n24 އޭޕްރީލް 2020، މާލެ، ކޮވިޑް 19 ހުއްޓުވުމަށް ލޮކްޑައުން ކުރުމާއެކު ރައްޔިތުންގެ ހިދުމަތުގައި އަންހެން އަދި ފިރިހެން ސިފައިން ހީވާގި ކަމާއެކު -- ފޮޓޯ: އެމްއެންޑީއެފް\n"ހާލާ މެދު ކަންބޮޑުވެދާ ހާދިސާ ތަކުގާ ސީދާ، އޯޑަރަށް ގުރުބާނީ ހިދުމަތުން ހުރިތަނުން ތައްޔާރުވެގެން، ދޭ އެހީ އިންސާނީ ހިދުމަތުން، އެއްގަމާ ކަނޑުގައި ދީގެން އެހީ ލޭގެ ހަމްދަރުދީ ބާރުން، ގަައުމީ ހިިދުމަތް ރޭދުވާ ހޭދަކޮށްލައިގެން ދޭނީ، ފަސްގަނޑާ ދީނާ ގަައުމަށްޓަކާ އޭގެ ރޫހާނީ ބާރުން، ގަައުމީ ހިދުމަތް ވާރެޔާ އަވީގާ ރޭދުވާ އެކީ ދޭނީ"\nސައިކުރާ އިބްރާހީމް ނައީމް\nމިއީ 1992 ވަނަ އަހަރު ސިފައިންގެ ހިދުމަތަށް ސަތޭކަ އަހަރު ފުރުމާ ގުޅިގެން ހެދި ސިފައިންގެ ލަވައިގެ ތަންކޮޅެކެވެ. މިއަދައި ހަމަޔަށް ސިފައިން ކިޔަމުން އަންނަ ލަވައެެކެވެ. ގައުމަށްޓަކާ މޭ އައްޑަނައަކަށް ދިންކޮށްލުމަކީ ޝަރަފެއް ކަމަށް ދެކިގެން ތިބި ދިފާއީ ބާރުގެ ހިދުމަތާއި ގުރުބާނީ ސިފަކޮށްދޭ ކަޑިއެކެވެ.\nމި ކަޑީގައި އެލަވަ ހެއްދެވި ރާއްޖޭގެ ކުޅަދާނަ ޝާއިރު، އަލްމަރުހޫމް ސައިކުރާ އިބްރާހިމް ނައީމު އެ ވިދާޅުވަނީ ވަރަށް ވެސް ބޮޑު ތެދުފުޅެކެވެ. ރޯގާތަކާއި ވަބާތައް ފަދަ ކަންބޮޑުވާ ބޮޑެތި ކާރިސާ ތަކުގައި ސިފައިންގެ ހިދުމަތަށް އޯޑަރު އަންނައިރު އެމީހަކު އެ ހުރި ތަނަކުން ތައްޔާރުވެގެން ނުކުންނާނެ ކަމެވެ. އެފަދަ ކޮންމެ ކަމެއްގައި ވެސް ސިފައިން ހިދުމަތް ކުރާނީ އެއްބަނޑު އެއްބަފާކަމުގެ ލޭގެ ބާރުގައެވެ. މަތިވެރި އިންސާނީ ހިިދުމަތް ދިނުމުގެ ގޮތުންނެވެ. ދިވެހި ފަސްގަނޑާއި ދީނާއި ގައުމަށްޓަކައި އެވަރުގަދަ މާތް ރޫހުގައެވެ. އަތްވާއި ވާރޭގައި ރޭގަނޑާއި ދުވާލުގެ ހުރިހާ ވަގުތެއްގައި ވެސް ހިދުމަތުގައި ދެމިތިބޭނެ ކަމެވެ.\n22 އޭޕްރީލް 2020، މާލެ، ބަންގްލަދޭޝް ސަރުކާރުން ރާއްޖެއަށް ފޮނުވި އެހީގެ ބޯޓުގައި ހުރި މުދާ އެމްއެންޑީއެފް އިން ހުސްކުރުން -- ފޮޓޯ: އެމްއެންޑީއެފް\nކޮވިޑްގެ ކާރިސާ ރާއްޖެއަށް ކުރިމަތިވި އިރު އެކަމަށް އިޖާބަދީ ކުރީސަފަށް ނުކުމެ ބައްޔާ އެންމެ ގާތުން މަސައްކަތްކުރާ އެއް ބަޔަކީ ވެސް ދިވެހި ސިފައިންނެވެ. މި ހަނގުރާމައާ ދިވެހި ސިފައިން ކުރިމަތިލީ އޮތް ނުރައްކާ އެނގިތިބެއެވެ. ބަލި ޖެހޭނެކަން ވެސް އެނތިބެއެވެ. ނަމަވެސް ފަހަތަށް ނުޖެހޭނެ ކަމަށް ބުނަމުންނެވެ. އެންމެފަހު މީހާއާ ހަމައަށް ވެސް ކެރިގެން ކުރިމަތިލައި، ދިވެހި ދައުލަތް ގައުމު ސަލާމަތްކުރުމަށް ހަށިގަނޑާއި، ފުރާނައިން ގުރުބާންވާން ޖެހިއްޖެ ހާލަތެއްގައި ގުރުބާންވުމަށް ކުރި ހުވަޔާއެކުގައެވެ.\nއެގޮތުން ކޮވިޑްގެ އޮޕަރޭޝަން ކުރިއަށްދާއިރު ކަންކަން ރޭވުމުން ފެށިގެން އަމަލީ ގޮތުން ވެސް ސިފައިންގެ ފައުޖުތައް ވަނީ ރުކުރުވާލައިފައެވެ. މުޅި މާލެ ފުރަބަންދު ކުރުމުން ޑެލިވަރީ ކުރުމަށް ވެސް ނުކުތެވެ. ފެން އުފުލައިދިނެވެ. ބޯޓުފަހަރާއި ގުދަންތަކުން މުދާ ބާލައި، ތަންތަނަށް ގެންގޮސްދިނުމުގައި ވެސް ސިފައިންނެވެ. ނުރައްކަލަށް ހުށަހެޅިގެން ތިބެ އެއްގަމާއި ކަނޑާއި ވައިގެ މަގުން ބަލި މީހުން އުފުލުމުގައި ވެސް ބޮޑު ދައުރެއް އަދާކުރެއެވެ. ބަލި މީހުން ގެންގޮސް ބައިތިއްބާނެ ތަންތަން ހެދުމުގައި ރެޔާއި ދުވާލު އެމީހުން އުޅުނެވެ. މިއަދު ރާއްޖޭގެ 25 އަށްވުރެ ގިނަ ކަރަންޓީން އަދި އައިސޮލޭޝަން ފެސިލިޓީތައް ބެލެހެއްޓުމުގެ ޒިންމާ އާއި މަރުވާ މީހުންގެ ކަށުކަމާކެމިން ފެށިގެން ވަޅުލުމުގެ މަސައްކަތް ވެސް ކުރަމުން އަންނަނީ ސިފައިންނެވެ.\nމިއަދު އެ މަސައްކަތުގެ ތެރެއިން 40 އަށްވުރެ ގިނަ ސިފައިންގެ ބޭކަލުން ތިބީ ބައްޔަށް ޕޮޒިޓިވް ވެފައެވެ. ނަމަވެސް އެމީހުންގެ ހިތްވަރަކަށް ކުޑަ ވެސް ލޮޅުމެއް ނާދެއެވެ. ބަލި ޖެހި ރަނގަޅުވާ މީހާ މާދަމާ ވެސް ސިފައިންގެ ހިދުމަތާ ގުޅޭނެއެވެ. އެގޮތުގައި މަހަކަށްވުރެ ގިނަ ދުވަހު އަނބިދަރިންނާއި އާއިލާ ކައިރިއަށް ނުދެވި، ގައުމީ ހިދުމަތުގައި ޗީފް އޮފް ޑިފެންސް ފޯސް އިން ފެށިގެން އެންމެ ދަށް ރޭންކުގެ އޮފިސަރު ވެސް މިއަދު އެތިބީ ގައުމީ ހިދުމަތުގައެވެ.\nކުރިއަށް އޮތް، ކޮވިޑު ތޫފާނުގެ އެންމެ ގަދަ ދުވަސްވަރާ ކުރިމަތިލާން މިއަދު ސިފައިން އެދަނީ ކަމަރު ބަންނަމުންނެވެ. އެކަމަށް ކެރިގެން ކުރިމަތިލައި، މިބަލިމަޑުކަމުން ގައުމު ސަލާމަތްކޮށް އާންމު ހާލަތަކަށް ގެންދިއުމުގެ ހިތްވަރާއެކު ޖޯޝުގައެވެ. އެހެން މުއައްސަސާތަކާއެކު ސިފައިން ވެސް އެތިބީ ވަރުބަލިކަމެއް ނެތި ފޯރީގައެވެ. ގައުމު އަމާން ބަނދަރަކަށް ގެންދެވޭނެ ކަމުގެ ޔަގީންކަމާއެކުގައެވެ. ސިފައިންގެ ފަރާތުން ޗީފް އޮފް ޑިފެންސް ފޯސް މޭޖާ ޖެނެރަލް އަބްދުﷲ ޝަމާލު ދިވެހި ރައްޔިތުންނަށް ދެއްވަން ބޭނުންވާ މެސެޖެއް އެބައޮތެވެ.\n"ކުރިއަށް އޮތް ސާޖަށް ނުވަތަ ފެތުރިގެން މިދާނެ ސްޕްރެޑަށް ކުރިމަތިލާނީ ކެރިގެން. ސިފައިން ވެސް މީގަ އެންމެ ބޮޑު ރޯލެއް ކުޅޭނެ. ނަގަންޖެހޭ ރިސްކަކަށް ނުވަތަ މީހަކަށް ކަމެއް ވެދާނެތީ، އެކަމަށް ނުވިސްނާނަން. ލީޑާޝިޕްގައި މިހުރި ވިސްނުން އެންމެ ތިރީގެ ޓުރޫޕްގައި ވެސް މިއަދު ހުރީ. އެމީހުންގެ މޯޓިވޭޝަން ވެސް ހުރީ މިކަމާ ކުރިމަތިލައިގެން އެންމެ ފަހު މީހާ ހަމައަށް ވެސް އަދި އަޅުގަނޑުމެންގެ ގިނަ އަދަދެއް މީހުން ޕޮޒިޓިވްވިޔަސް މިކަމުގައި އަޅުގަނޑުމެން ތިބޭނީ ފަހަތަށް ނުޖެހި ބާރަށް ކުރިއަށްދާން،"\n04 މެއި 2020، މާލެ، ދިވެހި ސިފައިން އުފެއްދި ވެންޓިލޭޓަރު ދައްކާލުމަށް ބޭއްވި ރަސްމިއްޔާތުގައި މިނިސްޓާ އޮފް ޑިފެންސް މާރިޔާ އަހްމަދު ދީދީ އާއި ޗީފް އޮފް ޑިފެންސް ފޯސް މޭޖާ ޖެނެރަލް އަބްދުﷲ ޝަމާލް އަދި ވައިސްޗީފް އޮފް ޑިފެންސް ފޯސް ބްރިގޭޑިއާ ޖެނަރަލް އަބްދުއްރަހީމް އަބްދުއްލަތީފް ބައިވެރިވެ ވަޑައިގެންނަވަނީ -- ފޮޓޯ: އެމްއެންޑީއެފް\n"އިސްނަގާ ކުރިޔަށް ދާނި ސިފައިން އަަޒުމުގާ ސީދާ ވާހެން ގައުމީ ހިިދުމަތް ރޭދުވާ ހޭދަކޮށްލައިގެން ދޭނީ ފަސްގަނޑާ ދީނާ ގަައުމަށްޓަކާ އޭގެ ރޫޙާނީ ބާރުން ގަައުމީ ހިިދުމަތް ނަސްރު އެދި ޝަހީދީލޭ ޖިހާދުގައި ދޭނީ،"\nދިވެހި ސިފައިންގެ ލަވަ\nސިފައިންގެ ލަވައިގެ މައިގަނޑު ވެސް އެ ބުނަނީ ޗީފް އޮފް ޑިފެންސް ފޯސް ވިދާޅުވި ވާހަކައެވެ. ކޮންމެ ކަމެއްގައި ވެސް އެންމެ އިސްކޮށް ހަރަކާތްތެރިވާނީ ސިފައިންނެވެ. ދިވެހި ފަސްގަނޑާއި އިސްލާމްދީނާއި ދިވެހި ގައުމުއަށްޓަކައި ހުރިހާ އަމިއްލަ އެދުމަކާ ވަކިވެފައިވާ ރޫހާނީ ބާރަކުން ފުރާނަ އެޅިގެން ތިބޭނެ ކަމެވެ. ސިފައިންގެ އަޒުމާ މުޅިން އެއްގޮތަކަށް ރެޔާއި ދުވާލު ގައުމީ ހިދުމަތް ކުރާނެ ވާހަކައެވެ. ގައުމީ ހިދުމަތުގެ ޖިހާދުގައި ގަައުމަށްޓަކައި ޝަހީދުވެގެން އަމިއްލަ ލޭ އޮހޮރާލުމަށް ސިފައިން ފަހެއް ނުޖެހޭ ކަމެވެ. ދިވެހިންގެ ޝަރަފުކަމުގައި ބަލައި ދިވެހި ސިފައިންނަށް ޝުކުރު ހައްގުވަނީ މިހެން ވެގެންނެވެ. ދިވެހި ސިފައިންނަށް ޝުކުރިއްޔާއެވެ!.\nގުޅޭ ޓެގު އެމްއެންޑީއެފް ހެލްތު ޕްރޮޓެކްޝަން އެޖެންސީ (އެޗްޕީއޭ) ޗީފް އޮފް ޑިފެންސް ފޯސް ކޮވިޑް 19 ސިއްހަތު ލޮކްޑައުން


SunOnline: MIB ge customer innah cashback promortion eh\nއައިޝަތު ފަރީޙާ 01 Jun 2020, 17:13\nމޯލްޑިވްސް އިސްލާމިކް ބޭންކް (އެމްއައިބީ) ގެ ކަސްޓަމަރުންނަށް ހާއްސަ ކޭޝްބެކް ޕްރޮމޯޝަނެއް ފަށައިފިއެވެ.\nމިއަދުން ފެށިގެން މިމަހުގެ 30 ގެ ނިޔަލަށް ކުރިއަށް ގެންދާ މި ޕްރޮމޯޝަނުގެ ދަށުން އެމްއައިބީގެ ޕޮސް، ފައިސާ ޕޭ ނުވަތަ މޮބައިލް ޓްރާންސްފާ ބޭނުންކޮށްގެން ކުރާ ވިޔަފާރީގެ ދެ ޕަސެންޓް ފައިސާ އަނބުރާ ލިބުމުގެ ފުރުސަތު އޮންނާނެއެވެ.\nމީގެ އިތުރުން އެންމެ ގިނަ ޓްރާންސެކްޝަން ހަދާ ފަރާތަކަށް 10،000 ރުފިޔާ ގެ ފައިސާގެ އިނާމު އަދި ދެވަނަ އަށް އެންމެ ގިނަ ޓްރާންސެކްޝަން ހަދާ ނަސީބުވެރި ހަތަރު ފަރާތަކަށް 2500 ރުފިޔާގެ ފައިސާގެ އިނާމު ވަނީ ކަނޑައަޅައިފައެވެ.\nއެމްއައިބީ އިން ވަނީ ރޯދަމަހުވެސް ގޭގައި ތިބެގެން އޮންލައިން އަދި އިލެކްޓްރޯނިކް ޓްރާންސެކްޝަން ހަދާ ފަރާތްތަކަށް ހާއްސަ ޕްރޮމޯޝަނެއް ކުރިއަށް ގެންގޮސްފައެވެ.\nއެ ޕްރޮމޯޝަނުގައި ކަނޑައަޅާފައިވާ 20،000 ރުފިޔާގެ ފައިސާގެ އިނާމު ލިބުނީ އަބްދުﷲ ރަމީޒް އަށެވެ.\nއިތުރު ހަ ފަރާތަކަށް 5000 ރުފިޔާގެ ފައިސާގެ އިނާމު ދިން އިރު ނަސީބު ވެރިންގެ ގޮތުގައި ހޮވިފައިވަނީ އާއިޝަތު އަބްދުއް ސައްތާރާއި، ހަސަން ނާސިހް، އަބްދުﷲ ސޯދިގުގެ އިތުރުން އަހުމަދު ނަޝީދު އުމަަރު، މޫނިސާ އާދަމް އަދި އައިމިނަތު އަހުމަދު ފުޅެވެ.\nކާޑު ބޭނުން ނުކޮށްފައިސާ ޖަމާކުރާ މެޝެނެއް ބަހައްޓައިފި


SunOnline: Umar baiveri vaathee artificial beach gai kuriah gendhiya harakaai huttuvaifi\nއުމަރު ބައިވެރިވާތީ އާޓިފިޝަލް ބީޗުގައި ކުރިއަށް ގެންދިޔަ ހަރަކާތް ހުއްޓުވައިފި\nއައިޝަތު ފަރީޙާ 15 Mar 2019, 22:26\nއުމަރު ނަސީރު ޖަލްސާއެއްގައި ވާހަކަފުޅު ދައްކަވަނީ ---- ފޮޓޯ: ރައީސް އޮފީސް\nރާއްޖޭގައި އިންޑިއާ ސިފައިން ތިބުމާ ދެކޮޅަށް އާޓިފިޝަލް ބީޗުގައި ކުރިއަށް ގެންދިޔަ ހަރަކާތް ހުއްޓުވައިފި އެވެ.\nފުލުހުން ބުނީ މާލޭ ސިޓީ ކައުންސިލުން އާޓިފިޝަލް ބީޗު ސަރަހައްދު ޕީއެންސީ އަށް މިއަދު ދޫކޮށްފައިވާ ކަމަށާއި އެތަން ދޫކުރީ ފަސް ގަޑިއިރަށް ކަމަށެވެ.\n"ނަމަވެސް އާޓިފިޝަލް ބީޗުގައި ހަރަކާތެއް ބޭއްވުމަށް މަސައްކަތް ކުރެއްވީ އުމަރު ނަސީރު. ސިޓީ ކައުންސިލުން އެދުނީ އެކަން ބަލައިދީ ހުއްޓުވުމަށް،" ފުލުހުންގެ ތަރުޖަމާނު ވިދާޅުވި އެވެ.\nފުލުހުން ބުނީ މާލޭ ސިޓީ ކައުންސިލްގެ އެދުމުގެ މަތިން އާޓިފިޝަލް ބީޗު އެވަގުތު ދޫކޮށްފައިވާ ފަރާތްކަމަށްވާ ޕީއެންސީ އަށާއި އުމަރު ނަސީރަށް އެކަންތައް އެންގި ކަމަށެވެ. އަދި އާޓިފިޝަލް ބީޗް ރަސްމީކޮށް ދޫކޮށްފައިވާގޮތާ އެގޮތަށް ތަންފީޒު ކުރުމަށް މާލޭ ސިޓީ ކައުންސިލުގެ އެދުމުގެ މަތިން ފުލުހުން އެހީތެރިކަން ފޯރުކޮށްދީފައިވާ ކަމަށް ވެސް ފުލުހުން ބުންޏެވެ.\nއުމަރު ނަސީރު ވިދާޅުވީ އާޓިފިޝަލް ބީޗުގައި ހިންގަން ނިންމި ހަރަކާތް ކުރިއަށް ގެންދަނިކޮށް އެ ހުއްދަ ސިޓީ ކައުންސިލުން ބާތިލް ކުރުމުން އިވެންޓު ކެންސަލް ކޮށްފައިވާ ކަމަށެވެ.\n"ރާއްޖޭގައި ކޮންމެ މީހަކު ވެސް ކޮންމެ ތަނެއްގައި ވެސް ވާހަކަ ދައްކަނީ ނޫންތޯ؟ ބޭނުން މީހަކު އަރާ ވާހަކަ ދެއްކޭ ގޮތަށް އޮންނަނީ. ފުލުހުން އެންމެ ފުރަތަމަ އެންގީ އަޅުގަނޑު ވާހަކަ ދައްކާ ނަމަ ކުރިއަށް ނުގެންދެވޭނެޔޭ. އޭގެ ފަހުން ސިޓީ ކައުންސިލުން އެންގީ،" އުމަރު ސަން އަށް ވިދާޅުވި އެވެ.\n"އަޅުގަނޑު ދައްކަން އޮތީ ރާއްޖޭގެ މިނިވަންކަމާ ބެހޭ ވަރަށް މުހިއްމު ވާހަކައެއް، ރާއްޖޭގެ މިނިވަންކަން ގެއްލޭހިސާބަށް ދާތީ އަޅުގަނޑަށް ލިބިފައި ހުރި ހުރިހާ މައުލޫމާތާއި އަޅުގަނޑުގެ ތަޖުރިބާ އާ އިންޑިއާ އިން ކަންކުރާ ގޮތް ދައްކަން އޮތީ،" އުމަރު ވިދާޅުވި އެވެ.\nއިންޑިއާ ސިފައިން ރާއްޖޭގައި ތިބުމާ ދެކޮޅަށް އުމަރު ނަސީރު ދަރުބާރުގޭގައި ކުރިއަށް ގެންދަން އުޅުނު އިވެންޓު ވެސް ސަރުކާރުން ވަނީ ހުއްޓުވައިފަ އެވެ. އުމަރަށް ދަރުބާރުގޭގެ ހަކުރާ މާލަން ދިނުމަށް ފަހު، ފަހުން ވަނީ އެތަން ކުއްޔަށް ހިފަން ދެއްކި ފައިސާ ވެސް އުމަރާ ހަވާލުކޮށް އެދިފައިވާ ގޮތަށް އެތަން ކުއްޔަށް ދެވެން ނެތްކަމަށް އަންގައިފަ އެވެ.\nއުމަރު ވިދާޅުވީ އިންޑިއާ ސިފައިން ރާއްޖޭގައި ތިބުމާ ދެކޮޅަށް ކުރިއަށް ގެންދާ ހަރަކާތް ހުއްޓާނުލާނެ ކަމަށެވެ. ހަރަކާތް ހުއްޓުވުމުން އެނގެނީ ސަރުކާރު އިންޑިއާގެ ދަށުވެފައި އޮތް މިންވަރު ކަމަށް ވެސް އުމަރު ވިދާޅުވި އެވެ.\nއިންޑިއާ އިން ރާއްޖެ އަށް ދިން ދެ ހެލިކޮޕްޓަރު އޮޕަރޭޓް ކުރުމުގެ ނަމުގައި 64 އިންޑިއާ ސިފައިން ރާއްޖޭގައި ތިބެ އެވެ. ދެ ހެލިކޮޕްޓަރު އިންޑިއާ އިން ދިނީ އަހަރު ދުވަހުގެ ތެރޭގައި ދިވެހިން ތަމްރީން ކުރުމަށެވެ. ނަމަވެސް އެކަމެއް ނުކުރެ އެވެ. އިންޑިއާ އިން ފުރަތަމަ ހެލިކޮޕްޓަރު ދިނީ 2010 ވަނަ އަހަރު މުހައްމަދު ނަޝީދު ރައީސަކަށް ހުންނަވަނިކޮށެވެ.\nހަރުކަށިމީހުން ތިބީ ހަމައެކަނި މުސްލިމުންގެ ތެރެއަކު ނޫން\nއުމަރު ނަޝީދަށް: އައިއެސްއާ ގުޅޭ އިނގިރޭސިން މާގިނަ\n"އެއް ސިޔާސަތެއްގައި އަބަދުވެސް ހިފަހައްޓަން"


BREAKING: 30.2 billion Rufiyaa ge budget Majlis in faaskohfi\nމަޖިލީހުގެ އިއްތިފާގުން 30.2 ބިލިއަން ރުފިޔާގެ ބަޖެޓް ފާސްކޮށްފި\n2019 ވަނަ އަހަރަށް ލަފާ ކުރި ބަޖެޓުގެ ތަފްސީލް ހިމެނޭ ފޮތް --\nއަންނަ އަހަރަށް ލަފާކޮށް 30.2 ބިލިއަން ރުފިޔާގެ ބޮޑު ބަޖެޓެއް ރައްޔިތުންގެ މަޖިލީހުން މިރޭ ފާސްކޮށްފި އެވެ.\nރައީސް އިބްރާހިމް މުހައްމަދު ސޯލިހުގެ އޮފީހުގެ ލަފާގެ މަތުން މިދިޔަ ސަރުކާރުން މަޖިލީހަށް ފުރަތަމަ ފޮނުވީ 29.6 ރުފިޔާގެ ބަޖެޓެކެވެ. އެއީ އާމްދަނީ އަދި ހިލޭ އެހީގެ ގޮތުގައި ދައުލަތަށް 23 ބިލިއަން ރުފިޔާ ލިބޭނެ ކަމަށް ލަފާކޮށް، 3.7 ބިލިއަން ރުފިޔާގެ ޑެފިސިޓް ބަޖެޓެކެވެ. ނަމަވެސް ދެ ހަފްތާއަށް ކުރިއަށް ގެންދިޔަ ބަޖެޓް ކޮމިޓީގެ ޖަލްސާތަކުގެ ތެރޭގައި ބޮޑެތި ބަދަލުތަކެއް ގެނެސް، 600 މިލިއަނެއްހާ ރުފިޔާ ބަޖެޓްގެ ހަރަދުތަކުގެ ތެރެއަށް ވަނީ އިތުރުކޮށްފަ އެވެ. އެއާއެކު މިހާރުގެ ބަޖެޓު އަރަނީ 30.25 ބިލިއަން ރުފިޔާއަށެވެ.\nބަޖެޓާ މެދު ގޮތެއް ނިންމެވުމަށް ވޯޓަށް އެހުމުން ވޯޓުގައި ބައިވެރިވި 73 މެންބަރުންގެ އިއްތިފާގުން ބަޖެޓު ފާސްކުރި އެވެ.\nބަޖެޓް އިތުރުކުރި ބައެއް ދާއިރާތައް:\nފޮރިން މިނިސްޓްރީއަށް 25 މިލިއަން ރުފިޔާ\nފުރަތަމަ ޑިގްރީ ޕްރޮގްރާމަށް 100 މިލިއަން ރުފިޔާ\nކުރީގެ ރައީސުންގެ އިނާޔަތަށް އެއް މިލިއަން ރުފިޔާ\nފެމިލީ ޕްރޮޓެކްޝަން އޮތޯރިޓީއަށް ދެ މިލިއަން ރުފިޔާ\nޖުޑީޝަލް އެޑްމިނިސްޓްރޭޝަނަށް 35 މިލިއަން ރުފިޔާ\nޕީއެސްއައިޕީއަށް 452 މިލިއަން ރުފިޔާ\nއޭގެ އިތުރުން އެހީގެ ގޮތުގައި ލިބޭނެ އަދަދު އިތުރުކޮށް އާމްދަނީއަށް އިތުރު 300 މިލިއަން ރުފިޔާ ލިބޭނެ ކަމަށް ވަނީ ހިމަނައިފަ އެވެ. މަޖިލީހުން އިސްލާހުކުރި ބަޖެޓްގައި މިހާރުވާ ގޮތުގައި ހިލޭ އެހީ ހިމަނައިގެން އާމްދަނީއަށް ލިބޭނެ ކަމަށް ލަފާކުރެވެނީ، 23.3 ބިލިއަން ރުފިޔާ އެވެ. ސަރުކާރުން މަޖިލީހަށް ބަޖެޓް ފޮނުވި އިރު އެ އަދަދު އޮތީ، 23 ބިލިއަން ރުފިޔާގަ އެވެ.\nހުރިހާ ދާއިރާއަކަށް މަޝްރޫއު, ގިނަ މެންބަރުން ހިތްހަމަޖެހިފައި!\nފިނޭންސް މިނިސްޓްރީ އިން އެކުލަވާލި ބަޖެޓު މަޖިލީހަށް ހުށަހެޅިގެން ދިޔަ އިރު ސަރުކާރަށް ތާއީދު ކުރާ މެންބަރުންނާއި އިދިކޮޅުގައި ތިއްބެވި ޕީޕީއެމްގެ މެންބަރުންގެ ގިނަ ކަންބޮޑުވުންތަކެއް ބަޖެޓާ މެދު އޮތެވެ. ބަޖެޓު އޮތް ގޮތުން އެއާ ހަވާލުވާނެ ފަރާތެއް ވެސް ނުވި އެވެ. ނަމަވެސް ކޮމިޓީއަށް ފޮނުވައިގެން ބަޖެޓަށް ގެނައި ބޮޑެތި ބަދަލުތަކުގެ ތެރޭގައި މިނިވަން މުއައްސަސާތަކާއި ސަރުކާރު އޮފީސްތަކަށް އިތުރު ބަޖެޓު ދިނުމުގެ ގޮތުން ބޮޑު އަދަދެއް ޕީއެސްއައިޕީ މަޝްރޫއުތަކަށް ވަނީ ހިމަނައިފަ އެވެ. އެގޮތުން އިދިކޮޅު މެންބަރުންގެ ދާއިރާތައް ހިމެނޭ ގޮތަށް ގިނަ ދާއިރާތަކަށް މަޝްރޫއުތަކެއް ވަނީ ހިމަނާފަ އެވެ.\nބަޖެޓު ރިޕޯޓަށް ބަހުސް ކުރައްވަމުން އައްޑޫ ހިތަދޫއަށް ނިސްބަތްވާ މެންބަރު އިބްރާހިމް ދީދީ ވިދާޅުވީ ބަޖެޓުގައި މަޝްރޫއުތައް ހިމަނާފައި ވަނީ ވަކި ފިކުރަކަށް ނުބަލާ ކަމަށާއި އެހެންކަމުން ވަރަށް ބޮޑަށް ތާއީދު ކުރެވޭ ކަމަށެވެ. އެގޮތުން ހިތަދޫ މަގު ހެދުުމަށް 24 މިލިއަން ކުރިން އޮތް ނަމަވެސް މިހާރު އިތުރު 10 މިލިއަން އިތުރުކޮށްފައިވާ ކަން ދީދީ ފާހަގަ ކުރެއްވި އެވެ.\nމަކުނުދޫ ދާއިރާގެ މެންބަރު އަނާރާ ނައީމް ވިދާޅުވީ ބަޖެޓުގައި ހިމަނާފައި ނުވާތީ އެދިގެން އެތަށް ކަމެއް މިހާރު ހިމަނާފައިވާ ކަމަށެވެ. އެގޮތުން އެ ދާއިރާގެ ތިން ރަށަށް ވެސް ފެނާއި ނަރުދަމާ ނިޒާމް ގާއިމް ކުރަން ހިމަނާފައިވާ ކަމަށާއި އޭގެ އިތުރުން މަކުނުދޫ އެއާޕާޓު ހެދުމުގެ މަސައްކަތް ދިރާސާ ކުރުމަށް ހިމަނާފައި އޮތުމުން ވެސް އުފާ ކުރާ ކަމަށެވެ.\n"ވަރަށް އުފާ ކުރާ ކަމެއް މިއީ މަކުނުދޫއަށް އެއާޕޯޓުގެ ދިރާސާ ކުރުމަށް ބަޖެޓު ކުރުމުން، އަޅުގަނޑު ގަބޫލު ކުރަން އެ ރަށަށް އެއާޕޯޓު އެޅޭނެ ކަމަށް، ވަރަށް މުހިންމު މަކުނުދޫގައި އެއާޕޯޓު ގާއިމް ކުރަން، މި ފެށޭ ދިރާސާއާއެކު އެއާޕޯޓު ގާއިމް ކުރެވޭނެ ކަމަށް އުންމީދު ކުރަން،" އަނާރާ ވިދާޅުވި އެވެ.\nހަނިމާދޫ ދާއިރާ ހުސެއިން ޝަހުދީ ވިދާޅުވީ ބަޖެޓާ މެދު އޭނާ ފުރަތަމަ ވަރަށް ހިތް ހަމަ ނުޖެހިފައި ހުރި ކަމަށާއި އެ އޮތީ އުންމީދު ކުރި ވަރަށް ވުރެ ކުޑަކޮށް ކަމަށެވެ. ނަމަވެސް ރިޕޯޓު ލިބިގެން ދިޔަ އިރު އުފާވެރި އެތަށް ހަބަރުތައް ހުރި ކަމަށް ޝަހުދީ ވިދާޅުވި އެވެ. އެގޮތުން ހަނިމާދޫ ބަޖެޓަށް ގިރާ ސަރަހައްދު ރަގަނޅު ކުރުމާއި ބަނދަރުގެ މައްސަލަތައް ރަނގަޅު ކުރުމަށް އެދިފައިވާ ކަމަށާއި އެކަންކަން ހިމަނާފައިވާ ކަމަށް ޝަހުދީ ވިދާޅުވި އެވެ.\nނަމަވެސް ބަޖެޓަށް ބަހުސް ކުރެއްވި ޕީޕީއެމްގެ ބައެއް މެންބަރުން ވަނީ ބަޖެޓާ މެދު ހިތް ހަމަ ނުޖެހުން ފާޅުކޮށްފަ އެވެ. އެގޮތުން ބައެއް ދާއިރާތަކަށް ރައީސް ޔާމީންގެ ސަރުކާރުން ބަޖެޓުން ފައިސާ ދޭ މިންވަރަށް ނުދޭތީ އާއި ބައެއް މަޝްރޫއުތަކަށް ފައިސާ ޖަހާފައި ނުވާތީ އެ މެންބަރުން ކަންބޮޑުވުން ފާޅުކޮށް ފާޑު ވިދާޅުވި އެވެ.\nބަޖެޓާއެކު 10 ރެކަމެންޑޭޝަނެއް\nބަޖެޓު ދިރާސާ ކުރާ ކޮމިޓީ އިން ފާސް ކުރި ފުރަތަމަ ރިކަމެންޑޭޝަނަކީ ބަޖެޓަކީ ކުރީގެ ސަރުކާރުން އެކުލަަވާލި ބަޖެޓަކަށް ވުމުން އާ ސަރުކާރުގެ އޮފީސްތަކަށް އައި ބަދަލުތަކާއި އެ އޮފީސްތަކަށް ބަޖެޓު ކަނޑައެޅި ގޮތް ބަޖެޓު ފާސް ކުރާތާ 30 ދުވަހުގެ ތެރޭގައި މާލިއްޔަތު ކޮމިޓީއަށް ފޮނުވުމަށެވެ. ދެވަނަ ކަމަކަށް އިންކަމް ޓެކްސް ތާރަފް ކުރުމެވެ.\nމީގެ އިތުރުން ޑީޖޭއޭގެ ބަޖެޓު އިތުރުކޮށްދީފައިވާ އިރު މިހާރަށް ވުރެ ބާރު ސްޕީޑަށް މައްސަލަތައް ނިންމާ، ޕާފޯމަންސް އޮޑިޓެއް ހެދުމަށް ފަހު މާލިއްޔަތު ކޮމިޓީއަށާއި މިނިވަން މުއައްސަސާތަކުގެ ކޮމީޓީއަށް ފޮނުވައިދިނުމަށް ވަނީ ބަޖެޓްގައި އެދިފަ އެވެ. އަދި މިހާރު ހަދަން ފަށާފައި ހުރި ޑޮމެސްޓިކް އެއާޕޯޓުތައް ނުހުއްޓާ ކުރިޔަށް ގެންދިޔުމަށާއި ލާމަރުކަޒީ ހިންގުން ހަރުދަނާ ކުރަން، ކައުންސިލްތައް ހިންގުމުގެ ބަޖެޓު ފިނޭންސް އިން ހަމަޖައްސައިދިނުމަށެވެ.\nއޮފީސްތަކުގެ ހިންގުން ހަރުދަނާ ކުރުމަށް ޕާފޯމަންސް އޮޑިޓެއް ހެދުމަށާއި ސަރުކަރު ހިންގާ ބޮޑެތި ޕްރޮޖެކްޓްތައް ކަމަށްވާ، ހިޔާ މަޝްރޫ އާއި ވެލާނާ އިންޓަނޭޝަނަލް އެއާޕޯޓާއި ބްރިޖާއި އައިޖީއެމްއެޗް އިމާރާތުގެ މަޝްރޫއަށް ފައިނޭންސް ހޯދީ، ގާނޫނުތަކާ އެއްގޮތަށްތޯ ބަލައި އޮޑިޓެއް މާލިއްޔަތަށް ހުށަހެޅުމަށް ވެސް ފާސް ކުރި އެވެ. އަދި މީހުން ދިރިއުޅޭ ރަށްރަށުގައި ކުނި ކަހާ ސާފު ކުރަން މިހާރު ދެނީ ވަރަށް ކުޑަ އަގަކަށް ވާތީ އެ އަގުތައް އަލުން ރިވިއުކޮށް ބޮޑު ކޮށްދިނުމަށާއި ކޮންޓެންޖަންސީ ބަޖެޓުގެ ތެރެއިން މަދަނީ ޖަމިއްޔާތައް ކުރިއެރުވުމަށް އެކަށީގެންވާ އަދަދެއްގެ ފައިސާ ހަމަޖެއްސުމަށް ވެސް ބަޖެޓް ރެކޮމެންޑޭޝަންގައި ހިމެނުމަށް ވަނީ ފާސްކޮށްފަ އެވެ.\nރައްޔިތުންގެ މަޖިލިސް ދައުލަތުގެ ބަޖެޓް ފިނޭންސް މިނިސްޓްރީ\nމުޅިން އާ ބަޖެޓެއް ހުށަހަޅައި ފާސްކުރަން ޖެހޭ: ސައްލެ\n37.8 ބިލިއަން ރުފިޔާގެ ރެކޯޑު ބަޖެޓު ފާސްކޮށްފި\nޑެފިސިޓް އިތުރުވާ ގޮތަށް ބަޖެޓް ބޮޑުކުރުން ކަމަކު ނުދޭ: ނަޝީދު\nބަޖެޓް ޕްލޭނަށް އެއް މަސް ދޭން ފާސްކޮށްފި\nޒުހައިރާ އަޑާއި ވާހަކަ ލަންކާއިން!\nމަގުމަތީ ކުއްޖަކު ފާސްވުމުން ނަސީބު އަތުގައި ހިފައިފި\nފިލިން ފިއްޔަށް: ބޮޑު އޮޅުވާލުމެއް ނިއުޅައިލުން!


Saudi ge sarukarah ai badhaluthaka eku enme furathama badhalu...\nސައުދީގެ ސަރުކާރަށް އައި ބަދަލުތަކާއެކު އެންމެ ފުރަތަމަ ބަދަލު ކުރީ ފޮރިން މިނިސްޓަރ\n4 މަސް,3ހަފްތާ,2ދުވަސް,3ގަޑި, 56 މިނެޓް, 27 ސިކުންތު ކުރިން 1960އިދުހާމް ނައީމް\nޚަޝޯގީގެ މަރަށްފަހު ކިންގް ސަލްމާން ސައުދީގެ ސަރުކާރަށް ގެނައި ބަދަލު ތަކުގެ ތެރެއިން އެ ޤައުމުގެ ފޮރިން މިނިސްޓަރަކަށް ހުންނެވި އަދިލް އަލް ޖުބައިރުގެ މަޤާމް ދަށްކުރައްވައިފިއެވެ.\nއެ ޤައުމުގެ ދައުލަތުގެ މީޑިއާއިން ހާމަކުރާގޮތުގައި ސަރުކާރުގެ މަޤާމުތަކަށާއި ކެބިނެޓަށް ބަދަލުތައް ގެންނަން ކިންގް ސަލްމާން ކުރެއްވި މަސައްކަތްޕުޅުގައި އެމަނިކުފާނު އެންމެ ފުރަތަމަ އައްޔަންކުރެއްވީ އައު ފޮރިން މިނިސްޓަރެއްކަމަށެވެ. އެގޮތުން ފޮރިން މިނިސްޓަރުގެ މަޤާމުގައި ހުންނެވި ޖުބައިރުގެ މަޤާމް ދަށްކުރައްވާ ސްޓޭޓް މިނިސްޓަރުގެ މަޤާމަށް ވަނީ ބަދަލުކުރައްވާފައެވެ. އަދި ޖުބައިރުގެ ބަދަލުގައި އެ މަޤާމަށް މިހާރު އައްޔަން ކުރައްވާފައިވަނީ އިބްރާހިމް އަލް އަސަފް އެވެ.\nސައުދީގެ ސަރުކާރަށް ބަދަލުތަކެއް ގެންނަން ނިންމަވާފައިވާކަމަށް ސައުދީގެ ރަސްގެފާނު އިއުލާނު ކުރެއްވީ މިދިޔަ ހޯމަދުވަހު އެވެ. އެހެންނަމަވެސް ސަރުކާރަށް އެފަދަ ބޮޑެތި ބަދަލުތަކެއް ގެންނަވަނީ ކޮން ސަބަބުތަކަކާއި ހުރެގެން ކަމެއް އެ ޤައުމުން ހާމަކުރައްވާފައެއް ނުވެއެވެ.\nސައުދީއިން ސަރުކާރަށް ބަދަލުތައް ގެންނަ ސަބަބު ހާމަ ނުކުރެއްވި ނަމަވެސް ނުސްވެރިޔާ ޖަމާލް ޚަޝޯގީގެ މަރާއި އެ ބަދަލުތަކާއި ގުޅުމެއްވާކަމަށް ބޭރުގެ މީޑިއާތަކުން ވަނީ ރިޕޯޓް ކޮށްފައެވެ. އެފަދައިން މީޑިއާ ރިޕޯޓްތައް ބުނަމުން ގެންދަނީ ހުޅަނގުގެ އިންޓެލިޖެންސް އޭޖެންސީއިންނާއި ތުރުކީގެ ސަރުކާރުގެ ތަހުގީގުތަކުން ޚަޝޯގީގެ މަރާއި ސައުދީގެ ވަލީ އަހުދު މުޙައްމަދު ބިން ސަލްމާންއާއި ގުޅުމެއްވާކަމުގެ ހެކިތައް ފެނިފައިވާކަމަށް ބުނަމުން ގެންދާތީ އެވެ. އަދި ޚަޝޯގީގެ މަރާއި ވަލީއަހުދާއި އެއްވެސް ގުޅުމެއް ނެތްކަމަށް ބުނެ އެންމެ ބޮޑަށް އަޑު އުފުލައްވަމުން ގެންދެވީ ޖުބައިރުކަންވެސް ފާހަގަކޮށްލެވެއެވެ.\nސައުދީގެ ސަރުކާރަށް ގެނައި ފަހުގެ ބަދަލުތަކުގެ ތެރޭގައި ޗީފް އޮފް ނޭޝަނަލް ގަރޑްގެ މަޤާމުން ޕްރިންސް މިތެބް ބިން އަބްދުﷲ ދުރުކުރައްވައި އެ މަޤާމަށް ޕްރިންސް އަބްދުﷲ ބިބް ބަންޑަރް ބިން އަބްދުލްއަޒީޒު ހަމަޖެއްސެވުމާއި ޖެނެރަލް ސެކިއުރިޓިގެ ޗީފް ބަދަލު ކުރެއްވުމާއި ނޭޝަނަލް ސެކިއުރިޓީގެ އެންޑްވައިޒަރު ބަދަލުކުރެއްވުން ހިމެނެއެވެ.\n32 މިނެޓް ކުރިން 8 0\n39 މިނެޓް ކުރިން90


Male' gai magumathivefaivaa meehunah ehee vanee\nމާލޭގައި ނުފުރި ތާށިވެފައި ތިބި މީހުނަށް އެހީ ވަނީ\nމާލެ: ލޮކްޑައުން ކުރުމުން ވަރަށް ގިނަ ބަޔަކު ވަނީ މަގުމަތިވެފައި -- ފައިލް ފޮޓޯ | އަވަސް\nމާލޭގައި ކޮވިޑް-19 އިގެ ބަލި ފެތުރޭތީ މާލެ ސަރަހައްދު ލޮކްޑައުން ކުރުމާ ގުޅިގެން އެކި ބޭނުންތަކަށް މާލެ އައިސް ނުފުރި ތިބި މީހުނަށް ޖެންޑާ މިނިސްޓްރީން އެހީވާން ފަށައިފި އެވެ.\nއެ މިނިސްޓްރީން ބުނީ މާލެ ލޮކްޑައުން ކުރި އިރު =އެކި ބޭނުންތަކަށް މާލެ އައިސް ނުފުރި ހާލުގައި ޖެހިފައި ތިބި ފަރާތްތަކުގެ ތެރެއިން ޖެންޑާއަށް ރިޕޯޓް ކޮށްފައިވާ ފަރާތްތަކަށް ވަގުތީ ބޯހިޔާވަހި ކަމާއި ކެއިން ބުއިމުގެ އިންތިޒާމުތައް ފޯރުކޮށްދެމުން އަންނަ ކަމަށެވެ.\nއެ ގޮތުން މާލެ ސިޓީ ކައުންސިލަށް ހުށަހަޅާފައިވާ އެފަދަ 400 އަށްވުރެ ގިނަ ފަރާތްތަކަށް ވަގުތީ ހިޔާވަހިކަމާއި ކެއިން ބުއިމުގެ އިންތިޒާމު ހަމަޖައްސައިދިނުމަށް ކައުންސިލާއެކު ޖެންޑާއިން ވިލަރެސް ކުރަމުން އަންނަ ކަމަށް ވެސް އެ މިނިސްޓްރީން ބުންޏެވެ.\nމީގެ އިތުރުން އެހީތެރިކަމެއް ބޭނުންވާ ފަރާތްތަކުގެ މައުލޫމާތުތައް ޖެންޑާއާ ހިއްސާ ކުރަން ވެސް ވަނީ އެދިފަ އެވެ.\nމާލެ ސަރަހައްދު ލޮކްޑައުން ކުރުމާ ގުޅިގެން މަގުމަތިވި 80 މީހަކު މިހާތަނަށް ޖެންޑާ މިނިސްޓްރީން އިމާދުއްދީން ސްކޫލާއި ގަލޮޅު ރަސްމީ ދަނޑުގައި ގާއިމު ކޮށްފައިވާ ވަގުތީ ހިޔާތަކަށް ގެންގޮސްފައި ވެއެވެ. އެ ތަނުގައި އެ މީހުން ސާފުތާހިރުވުމަށާއި ކެއިން ބުއިމަށް ބޭނުންވާ ތަކެތި ވެސް ފޯރުކޮށްދެމުން ދެ އެވެ.\nއޭގެ ތެރެއިން މާލޭގައި ދިރިއުޅޭ ތަނަށް ކުލި ނުދެއްކިގެން އެ ތަނުން ނުކުންނަން ޖެހުނު އެއްބަނޑު އަންހެން ކުއްޖަކާއި ފިރިހެން ކުއްޖަކަށް ވެސް ޖެންޑާ މިނިސްޓްރީން ވަނީ ވަގުތީ ހިޔާވަހިކަން ހޯދައިދީފަ އެވެ.\nމިނިސްޓްރީ އޮފް ޖެންޑާ އެންޑް ފެމިލީ ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް މާލޭ ސަރަހައްދުގެ ކާފިއު ލޮކްޑައުން ޕްރޮޓޮކޯލް މާލޭ ސިޓީ މާލޭ ސިޓީ ކައުންސިލް


IGMH In Mihaaru Leyge Test Thah Hedheyne - Vaguthu\nކޮވިޑްގެ އަދަދުތައް މައްޗަށް، ވެކްސިނަށް ގާނޫނީ ހުރަސްތަކެއް - 31 މިނެޓް ކުރިން\nއައިޖީއެމްއެޗުން މިހާރު ލޭގެ ޓެސްޓްތައް ހެދޭނެ\nފަސް ދުވަސް ފަހުން އައިޖީއެމްއެޗްއިން ލޭގެ ޓެސްޓުތައް މިހާރު ހެދޭނެ ކަމަށް އެ ހޮސްޕިޓަލުން ބުނެފިއެވެ.\nއައިޖީއެމްއެޗުން މީގެ ކުރިން ނެރެފައިވާ ބަޔާނެއްގައި ބުނެފައިވަނީ މިމަހުގެ 8 ވަނަ ދުވަހުން ފެށިގެން ލޭގެ ޓެސްޓް ހެދުން މެދުކެނޑިފައިވަނީ އައުޓްޕޭޝަންޓް ލޭގެ ޓެސްޓް ހަދަން ބޭނުންކުރާ އެލިނިޓީ ސީއެލް މެޝިންތަކަށް ދިމާވި މައްސަލައަކާއި ގުޅިގެންނެވެ.\nމެޝިންތަކަށް ދިމާވި މައްސަލަތައް ހައްލު ކުރުމަށް ހޮސްޕިޓަލުގެ ޓެކްނިކަލް ޓީމުން ކުރި މަސައްކަތް މިހާރު ކާމިޔާބުވެ ލޭގެ ޓެސްޓްތައް މައްސަލައެއް ދިމާނުވެ ހެދޭނެ ކަމަށް އައިޖީއެމްއެޗުން ވަނީ ބުނެފައެވެ.\nލޭގެ ޓެސްޓްތައް ހެދުން ހުއްޓުމަކަށް އައިތާ ފަހު ދުވަހު އެ ހޮސްޕިޓަލުން ވަނީ ލިމިޓް ކޮށްގެން ނަންބަރު ދޫކޮށްފައެވެ. އެގޮތުން ދުވާލެއްގެ މައްޗަށް 300 މީހުންނަށް ނަންބަރު އެ ހޮސްޕިޓަލުން ވަނީ ދޫކޮށް ހިދުމަތް ދީފައެވެ.\nއައިޖީއެމްއެޗްގެ ލެބޯޓަރީ އަކީ އެތަނަށް ދައްކާ ބަލި މީހުންގެ ޓެސްޓްތައް ހަދައިދިނުމުގެ އިތުުރުން ބައެއް ރަށްތަކުން ބައެއް ކަހަލަ ސާމްޕަލްތައް ފޮނުވުމުން ވެސް ޓެސްޓްތައް ހަދައިދޭ ލެބެކެވެ. މިފަދަ މައްސަލައެއް ދިމާވުމުން މާލޭގެ އެހެން ހޮސްޕިޓަލްތަކަށް ބާރު ވެސް ބޮޑުވިއެވެ.


BREAKING: UK inn ai ithuru dhivessaku anekkaa ves positive vejje | Mihaaru\nކޮވިޑް-19: އިނގިރޭސި ވިލާތުން އައި ދިވެއްސަކު އަނެއްކާވެސް ޕޮޒިޓިވް ވެއްޖެ\nކޮވިޑް-19 އާ ގުޅޭ ޚާއްސަ ކޮމިޓީއެއްގެ ބައްދަލުވުމެއް ހެލްތު މިނިސްޓަރު އަބްދުﷲ އަމީން ކުރިއަށް ގެންދަވަނީ.---ފޮޓޯ: ހެލްތު މިނިސްޓްރީ\n31 މާޗް 2020 - 10:41\nއެ އިދާރާ އިން ކުރި ޓުވީޓެއްގައި ބުނީ، މި ފަހަރު ވެސް ޕޮޒިޓިވްވީ ކަރަންޓީން ފެސިލިޓީ ރޯޔަލް އައިލެންޑް ރިސޯޓުގައި ބަހައްޓާފައި ހުރި ދިވެއްސަކު ކަމަށެވެ. އެ ކަރަންޓީން ފެސިލިޓީގައި ހުރި އެހެން ދިވެއްސަކު ވެސް މިދިޔަ އާދިއްތަ ދުވަހު ޕޮޒިޓިވް ވެފައިވާ ކަމަށް އެޗްޕީއޭ އިން ބުނެފައި އެވެ. އެއީ ވެސް އިނގިރޭސި ވިލާތުން އައި މީހެކެވެ.\nރޯޔަލް އައިލެންޑް ރިސޯޓުގައި ކަރަންޓީނު ކޮށްފައިވާ ދިވެއްސެއްގެ ފަރާތުން #ކޯވިޑް19 ގެ އަލާމާތްތައް ފެނި، ސާމްޕަލް ނަގައި ހެދި ޓެސްޓުގެ ނަތީޖާ ޕޮޒިޓިވް ވެއްޖެ. އެއީ، އިނގިރޭސި ވިލާތުން އެނބުރި އައި މީހެއް.\n— Health Protection Agency (@HPA_MV) March 31, 2020\nއެޗްޕީއޭ އިން މިއަދު ކުރި ޓުވީޓް\nރާއްޖެ އިން ކޮވިޑް-19 އަށް ޕޮޒިޓިވް ވެފައިވާ ދިވެއްސަކު އެންމެ ފުރަތަމަ ފެނުނު ކަމަށް އެޗްޕީއޭ އިން އިއުލާންކުރީ މިދިޔަ ހުކުރު ދުވަހު އެވެ. ރާއްޖެ އިން މިހާތަނަށް ތިން ދިވެއްސަކު އެ ބައްޔަށް ޕޮޒިޓިވް ވެފައިވާއިރު އެ އެންމެންނަކީ ވެސް އިނގިރޭސި ވިލާތުން އައި މީހުންނެވެ.\nއިނގިރޭސިވިލާތުގައި މިހާތަނަށް 22،000 އަށް ވުރެ ގިނަ މީހުން ވަނީ ކޮރޯނާވައިރަސް އަށް ޕޮޒިޓިވްވެފަ އެވެ. އަދި މަރުވި މީހުންގެ އަދަދު 1،200 އަށް ވުރެ މައްޗަށް ވަނީ އަރައިފަ އެވެ. އެހެންކަމުން އިނގިރޭސި ވިލާތް ހިމެނެނީ އެންމެ ބާރަށް މި ވައިރަހާއި ކޮވިޑް-19 ފެތުރެމުން ދާ ގައުމުތަކުގެ ތެރޭގަ އެވެ.\nމި މަހުގެ ހަތް ވަނަ ދުވަހުން ފެށިގެން ރާއްޖެ އިން މިހާތަނަށް ވަނީ 18 މީހަކު ކޮވިޑް-19 އަށް ޕޮޒިޓިވް ވެފަ އެވެ. އޭގެ ތެރެއިން 13 ޓޫރިސްޓަކު/ބިދޭސީން ވަނީ ރަނގަޅުވެފަ އެވެ. އެ 13 މީހުންގެ ތެރޭގައި ހިމެނެނީ ކުރެއްދޫ އައިލެންޑް ރިސޯޓުގެ ތުރުކީގެ ޑޮކްޓަރާއި އެ ރިސޯޓުގެ އެހެން ބިދޭސީ މުވައްޒަފެއް އަދި 11 ޓޫރިސްޓުންނެވެ.\nރާއްޖެ އިން ކޮވިޑް-19 އަށް ޕޮޒިޓިވްވި 18 މީހުންގެ ތެރެއިން އިޓަލީގެ ދެ ޓޫރިސްޓެއްގެ ނަތީޖާ ލިބުނީ އެ ދެ މީހުން މިދިޔަ ހުކުރު ދުވަހު މެންދުރު ފުރި ފަހުންނެވެ. އައިލެންޑް ސަފާރީ 1 ގައި ތިބި އެ ދެ ޓޫރިސްޓުންގެ ފަރާތުން ބަލީގެ އަލާމާތެއް ނުފެނުނަސް އެ ދެ މީހުން ޓެސްޓް ކުރީ އެޗްޕީއޭ އިން ކުރާ ދިރާސާ އަކަށެވެ. އެޗްޕީއޭ އިން ބުނެފައިވާ ގޮތުގައި އެ ދެ ޓޫރިސްޓުން ކަރަންޓީންގެ މުއްދަތުގައި ތިބި 14 ދުވަހުގައި ވެސް ބަލީގެ އަލާމާތެއް ނުފެންނާތީ ކުރިން ޓެސްޓެއް ނުހަދަ އެވެ. މި ދެ މީހުން މިހާރު ވަނީ އިޓަލީ އަށް ދިޔަ މަގުމަތީގައި ރަޝިއާގައި ކަރަންޓީން ކޮށްފަ އެވެ.\nފުރައިގެން ދިޔަ ފަހުން ކޮވިޑް-19 އަށް ޕޮޒިޓިވްވި ދެ ޓޫރިސްޓުންނަކީ އައިލެންޑް ސަފާރީ-1 ން ކުރިން އެ ބައްޔަށް ޕޮޒިޓިވްވި ދެ މީހުންނާ "ކްލޯޒްޑް ކޮންޓެކްޓް" އެއް އޮތް ދެ މީހެކެވެ.\nހެލްތު ޕްރޮޓެކްޝަން އެޖެންސީ ރާއްޖެ-އިނގިރޭސިވިލާތް އިގިރޭސިވިލާތް ސިއްހަތު ބަލިތައް\n93 ކޮމެންޓް, 166 ރިއެކްޝަންސް\nމަޖުލީހުގެ ރައީސްގެ ސަބަބުން ސަރުކާރުގެ އަގު ރައްޔިތުންގެ ކުރިމަތީވެއްޓެނީ ނަޝީދުވެސް މިވަތު ހުންނަންޖެހޭނީ 14 ދުވަސްވަންދެން ވެލިދޫ ކަރަންޓީނުގަ މިފަދަނުރަށްކާކަމެއްގަ ވަކިމީހަކަށް ވަކިގޮތެއް އޮވެގެންނުވާނެ ފަރުދީ ޒިންމާނަގަންޖެހޭނެ\nކޯވިޑް19 އެެއަރބޯންކަމަށް (8ގަޑި އިރު ހުންނަކަމަށް) ދިރާސާ ތަކުން ދައްކާއިރު- މިހާރު ރޯޔަލް އައިލަންޑުގައި ތިބި އެހެން މީހުންވެސް ޓެސްޓުކުރަން ފެނޭ!\nމަޖްލިސް ރައީސް ވެސް މާޗް މަހު އައިސް ދިޔައީ ގެއަށެވެ.\nވަކިމީހަކުނުބަލާ ޔޫކޭ ކީއްކުރަން ކޮންމެޤައުމަކުން އައި ކޮންމެފަދަ މީހަކަސް ކަރަންޓީނުކުރަންޖެހޭ ސަރުކާރުގެ އެގުންތަކަށް ބޯލަބަންޖެހޭ އަޅަކޮންމެފިޔަވަޅަކީ އެންމެންގެ ރައްކަލަށް އަޅާފިޔަވަޅުތަށް\nބަލަ އެގޮވަނީ އެބަޔަކު ތިބިތަނެއްގައި ތިބޭށޭ ތިމީހުން މިތަނަކަށް ގެންނާނެކަމެއްނެތް\nމުޅި ރާއްޖެ ނުރައްކަލަކަށް ރާއްޖެ ފުރަބަންދު (ލޮކްޑައުން) ނުކުރާތީ އަމިއްލަ އަށް ހުށަހަޅަނީ. ބަލި ހިފައިގެން ނާދޭ. ޕްލީޒް\nބޮރިސްޖޯންސްއަށް ތިކަން ވަރަށް ސީރިއަސްކޮށް އަންގާ، ޔޫކޭގެ އާބާދީއާއި އަޅާބަލާއިރު އެތާގެ ދިވެހިން އުޅެނީ ވަރަށް މަދު ބަޔަކު، އޭގެ ތެރެއިން ރާއްޖެއައި3މީހަކު ޕޮސިޓިވުމަކީ ޔޫކޭގައި ތި ވައިރަސް ހީވެސްނުކުރާ ވަރަށް ފެތުރިފައޮތް ކަމުގެ ނިޝާނެއް. އޭނައަކީ ޓްރަމްޕް ކަހަލަ ވަރަށް ބޯހަރު މީހެއް!\nއަޅޭ ދިވެހިންނަށް ހަމަ ތިބިތާ މައިތިރި ވެގެން ތިބެން ނޭންގެނީތަ. އަމިއްލަ ވަޒަނަށް އައުމުގެ މުހިއްމު ކަމަށްވުރެ މި ބަލި ދިވެހިރާއްޖޭގަ ފެތުރިޔަނުދީ ހުފެހެއްތުން މާ މުހިއްމު ކަންނޭގެ. އެމީހުން މާލެ އަޔަނުދިނުން ވަރަށް މުހިއްމު. މިބަލި ފެތުރެން ފެށިއްޖެ ނަމަ އެތައް ބަޔެއްގެ ފުރާނަޔަށް ގެއްލުންވާނެ.\nމިއަދު ކަލޭމެން މި ބަލީގަ ބަލިވާ މީހުންނަށް ކަންތައް ކުރާ ގޮތަކުން، މާދަމާ ކަލޭމެންގެ ކުރިމަގު ސިފަކުރެވިގެން ދާނެ. އަމިއްލަ އެދުން ބޮޑު ނުކުރޭ. މި އީވެސް ހަމަ ދިވެހި ރައްޔިތުން. އިޓަލީއިން އިޓަލީގެ ސަރުކާރު ހަރަދުގަ އިޓަލީ ރައްޔިތުން ބަލާ ދުނިޔޭގެ އެކި ގައުމުތަކައް ޗާޓާޑް ފްލައިޓް ފޮނުވާއިރު، ބައެއް ދިވެހި ރައްޔިތުން ބޭނުންވަނީ އެހެން ގައުމުތަކުގަ ތިބި ދިވެހިން ރާއްޖެއަށް ނޭރުވޭތޯ ބެލުން.\nމަބުރޫހު ބިން އަމީން ބިން އިބޫ\nކޮރާނާ ގެ ސަބަބުން ސަރުކާރުން އެޅި ހަރުކަށި ފިޔަވަޅުގެ ސަބަބުން އެހެން ބަލިތައް ވަރަށް މަދުވެއްޖެ!


ދަރިވަރުންގެ ދީނީ ލޯބި ކަފުންކުރެވެނީ – Ilm\nމަދަރުސީ ތަޢުލީމު ނިންމާ ދަރިވަރަކަށް ނަމާދުގައި ކިޔާތަކެތި ނޭނގެޔޭ، ހިނައިގަންނަން ނޭނގެޔޭ، ކީރިތި ޤުރުއާން ބަލައިގެން ކިޔަވަން ނޭނގެޔޭ ބުނެފިނަމަ ތިބާ ޤަބޫލުކުރާނަން ހެއްޔެވެ؟ މިއީ ޙައިރާންވާންޖެހޭ ކަމެއް ނޫނެވެ. އެފަދަ އެތައް ކުދިންނެއް މިއަދުގެ މުޖްތަމަޢުން އެބަފެނެއެވެ. މުސްލިމަކަށްވީތީވެ ކޮންމެހެން އެނގެންޖެހޭ ވަރަށް ގިނަ އަސާސީ ދީނީ މައުލޫމާތުތައްވެސް ނޭނގޭ އެންމެ ކުޑަމިނުން ތިމާ ހެއްދެވި ފަރާތަށް އަޅުކަންކުރާނެ ގޮތްވެސް ނޭނގޭ އެތައް ދަރިވަރުންނެއް މިއަދު މަދަރުސާތައްދޫކޮށް އެބަނުކުމެވެ.\nދިވެހި ރާއްޖޭގެ ގިނަ މަދަރުސާތަކަކީ ދީނީ މަދަރުސާތަކެއް ނޫނެވެ. ދުނިޔަވީ އެކިއެކި ޢިލްމުތައް ކިޔަވައިދޭ މަދަރުސާތަކެކެވެ. އެމަދަރުސާތަކުގައި ދީނީ މާއްދާއަކަށް ހަމައެކަނި ކިޔަވައިދެނީ އިސްލާމް މާއްދާއާއި ކީރިތި ޤުރުއާނުގެ ކުޑަމިންވަރެކެވެ. ސުވާލަކީ އިސްލާމްދީނުގެ ތަޢުލީމު އުނގެނުން މިފަދަ ދޯދިޔާގޮތަކަށް ދޫކޮށްލާފައި ބޭއްވުމަކީ ހަމަ އެންމެ ރަނގަޅު ގޮތްބާވައެވެ؟\nދީން އުނގަންނައިދިނުމަކީ މިހާ ކުޑަކޮށް ސަމާލުކަންދޭންޖެހޭ ކަމެއްގެ ގޮތުގައި މިއަދު މިވަނީ ދެކެން ފަށާފައެވެ. އަހަރުން އަހަރަށް މަންހަޖުތައް މުރާޖަޢާކުރެވިގެން އަންނައިރު، ދީނަށް ލިބިފައިވާ ހިއްސާކުޑަވަމުން ކުޑަވަމުން އައިސް ހިމަ ރޮނގެއްގެ ސިފައިގައި ކިރިޔާ ފެންނަން އިނީއެވެ.\nއެހެނިހެން ޢިލްމުތައް ކިޔަވާދިނުމުގެ މާނައަކީ ދީނީ ޢިލްމަށްދޭ ސަމާލުކަން ކުޑަކުރުމެއް ނޫނެވެ. ދުނިޔޭގެ މުސްލިމު ޤައުމުތަކުގައި އެ ޤައުމުތަކުގެ ސަރުކާރުން ޤައުމީ މަންހަޖުގައި އިސްލާމްދީނުގެ މައުލޫމާތު ތަފްޞީލްގޮތެއްގައި ކިޔަވާދޭގޮތަށް ހަމަޖައްސާފައި އޮވެއެވެ. ދުނިޔަވީ ޢިލްމު ކިޔަވަންބޭނުންވާ ކުއްޖާއަށް އެ ފުރުޞަތު ލިބިދީފައި އޮންނަ ގޮތަށް ދީނީ ޢިލްމުން ތަޚައްޞުޞުވާން ބޭނުންވާކުއްޖާއަށް އެފުރުޞަތުވެސް ލިބިދީފައި އޮވެއެވެ. އަދި ދީނީ ޢިލްމުގެ ތެރޭގައި، ޢަޤީދާއާއި، ފިޤުހާއި، ތަފްސީރާއި، ޙަދީޘާއި، ޢަރަބި ބަސްފަދަ މާއްދާތައް ކިޔަވާދެއެވެ.\nޙަޤީޤަތުގައި ދީނީ ޢިލްމަކީ އެހެނިހެން ޢިލްމުތަކާ އަޅާބަލާއިރު ވަރަށް ފުން ޢިލްމެކެވެ. ވަރަށް ގިނަ ޢިލްމެކެވެ. އެކިއެކި ބައިތަކަށް ތަފްޞީލީގޮތެއްގައި ބެހިފައިވާ ބައިވަރު ޢިލްމުތަކެކެވެ. ހަމައެކަނި “ދީނީ ތަރުބިއްޔަތު” ނުވަތަ “އިސްލާމީ ތަރުބިއްޔަތު” ބޭރުގަނޑުގައި ޖަހާފައި، އިސްލާމީ ތާރީޚުގެ ދެތިން ހަނގުރާމައާ ބެހޭ މަޢުލޫމާތަކުން ދީނުގެ ޢިލްމު އެކަށީގެންވާގޮތުގައި ފޯރުކޮށެއް ނުދެވޭނެއެވެ.\nޢަޤީދާ ނުވަތަ ތައުޙީދުގެ ބަޔަކީ ދީނުގެ އެންމެ މުހިއްމުބަޔެވެ. ކުށްމަދުވުމާއި އަމާން މުޖްތަމަޢެއް ޤާއިމްވުމުގެ އަސާސަކީ އިސްލާމީ ޢަޤީދާކަމުގައިވާއިރު ދިވެހިރާއްޖޭގެ އިސްލާމީ ތަޢުލީމުގެ މަންހަޖުގައި ޢަޤީދާ ފެންނަނީ ވަރަށް ބަލިކަށިކޮށެވެ. މުޖްތަމަޢުގައި ހުރި ހުރިހާ މައްސަލައެއްގެ އަޞްލަކީ ﷲ އާމެދު ބިރުވެތިނުވުން ކަމުގައިވާ ހިނދު، ﷲ އާ ބެހޭގޮތުން އެނގެންޖެހޭ ޢަޤީދާ ކިޔަވާ ނުދެވޭނަމަ މުޖްތަމަޢު ސަލާމަތްވާނީ ކޮންގޮތަކުންތޯއެވެ؟\nގިނަ ބެލެނިވެރިންގެ ވާހަކަތަކަށް ބަލާއިރު އެބައިމީހުންގެ ދަރިންނަށް، އިސްލާމްދީން ކިޔަވާދޭން އެބައިމީހުން ވަރަށްބޮޑަށް ބޭނުންވެއެވެ. އެކަމަށް އެޅިފައި އޮންނަ އެންމެ ބޮޑު ހުރަހަކީ ސަރުކާރުން ނުވަތަ ތަޢުލީމާބެހޭ ވުޒާރާއިން އިސްލާމްދީނުގެ ތަޢުލީމު ކިޔަވައިދިނުމަށް ދޭ ސަމާލުކަން ކުޑަވުމެވެ.\nއިސްލާމްދީން ނައްތާލުމަށްޓަކައި، އިސްލާމްދީނާ މެދު ނަފުރަތު އުފެއްދުމަށްޓަކައި، އިސްލާމުންނަކީ ދުޝްމަނުންކަމުގައި ވިސްނާދިނުމަށްޓަކައި، ހުޅަނގުގެ ޤައުމުތަކުން ހަދާފައި ހުންނަ މަންހަޖެއް ސައްތައިން ސައްތަ އިސްލާމީ ޤައުމަކަށް ގެނެސް އެ މަންހަޖު ސައްތައިން ސައްތަ އިސްލާމީ ޤައުމެއްގައި ތަންފީޛުކުރާނީ ކިހިނަކުންތޯއެވެ؟ އެފަދަ މަންޒަރުތައްވެސް ފެންނަމުން އެބަދެއެވެ. ތަރުބިއްޔަތުގައި ފެއިލްވެފައިވާ ޤައުމުތަކުގެ މަންހަޖުތަކުން އަޅުގަނޑުމެން ފެއިލްވުން ނޫން އެހެން ނަތީޖާއެއް ނުކުންނާނެތޯއެވެ؟\nއަޅުގަނޑުމެން އަމިއްލަ އަތުން މަސައްކަތްކޮށްގެން ގުދާރު ބިންދައިގެން ދޭހާ އަތްވެއްގައި ވެހޭހާ ވާރޭއެއްގައި ލޯބޯ ފީއްސައިގެން ކުރާ މަސައްކަތުން ހޯދާފައިސާކޮޅު އަޅުގަނޑުމެން ނަށް ޚަރަދުކުރަން މަޖްބޫރުވަނީ އެހެންބަޔަކު ބޭނުންވާ އެއްޗެއް އަހަރެމެންގެ ދަރިންނަށް ކިޔަވާ ދިނުމަށެވެ. އަހަރެމެން ކިޔަވާދޭން ބޭނުންވާ އެއްޗެއް ކިޔަވާދޭކަށް ފުރުޞަތެއް ނެތެވެ. އެހެން ބައެއްގެ ލާދީނީ ދިރިއުޅުމާއި، ހަޑިމުޑުދާރު ސަގާފަތު އަހަރެމެންގެ ދަރިންގެ ސިކުނޑިތަކަށް އަޅަމުންދަނީ “ދުނިޔެ ޤަބޫލްކުރާ” އިމްތިޙާނުތަކުގެ ނަމުގައެވެ.\nޢަރަބި ބަހާ މުސްލިމުން ބީރަށްޓެހިކޮށް، އިނގިރޭސިބަހަށް ލޯބިޖައްސައެވެ. އިނގިރޭސި ބަސް ކުރިއެރުވުމުގެ ގޮތުން ކިޔަވާކުދީން ކިޔުމަށްޓަކައި ލައިބުރަރީގައި ހުންނަނީ އެމީހުންގެ މުޖުތަމަޢުގައި ހުރި ހުރިހާ “ހަޑި” އެއް އުނގުޅާފައި ހުންނަ ފޮތްތަކެވެ. “ޙައްދެއް ނެތް މިނިވަންކަމާއި، ޖިންސީ ކަންކަމާއި، މަސްތުވާތަކެއްޗާއި، މައިންބަފައިންނަށް އުރެދުމާއި، އެއްޖިންސުގެ ގުޅުމާއި، ކުށްކުރުމުގެ” ދޮރާށިތައް އެކުދިންގެ ސިކުނޑިތައް ދޮވެލުމުގެ ގޮތުން ހުޅުވައެވެ. ނަތީޖާއަކަށްވަނީ ހުޅަނގުގެ މުޖްތަމަޢަށް އެކުއްޖާ ނުދިޔަކަމުގައިވިޔަސް އެކުއްޖާ ހުންނަނީ ހުޅަނގުގެ ފިކުރުގެ ފެނުން ފެންވަރައިގެންނެވެ. ސްކޫލް ނުނިމެނީސް މިފަދަ ކަންތައްތަކުގެ ނަތީޖާ ފެންނަން ފަށައެވެ. މިއީ މާތް ރަސޫލާގެ މަތިވެރި ސިޔަރަތާއި ސަލަފުންޞާލިޙުންގެ ޢިބްރަތްތެރި ވާހަކަތަކުން ކުއްޖާގެ މުޅިދިރިއުޅުމަށް ހެޔޮ އަސަރުކުރުވާ، އެފަދަ ތަރުބިއްޔަތަކުން ތަރުބިއްޔަތު ދިނުމުގެ ބަދަލުގައި މިއަދު އަޅުގަނޑުމެންގެ ޤައުމުގެ ޙާލަތު އޮތްގޮތެވެ.\nދަރިވަރުންގެ ދީނީ ލޯބި ކަފުންވަނީ އޭ ބުނުމަށްވުރެ މުނާސަބުވާނީ ދަރިވަރުންގެ ދީނީ ލޯބި ކަފުންކުރަނީޔޭ ބުނީމައެވެ. އެހެނީ މިފަދަ ފިކުރީ ހަނގުރާމައިގެ އުކުޅުތަކަކީ ދުރާލާ ރޭވިގެން ފިޔަވަޅަކުން ފިޔަވަޅަކުން ތަންފީޒުވަމުން އަންނަ ކަންތައްތަކެވެ.\nމުޖްތަމަޢުގެ ކިޔަވާދޭ މަންހަޖުގެ މޮޅުދެރަކަން މުޖްތަމަޢުގެ އަޚްލާޤުން ދެނެގަނެވޭނެއެވެ. އެހެނީ މުޅި މުޖްތަމަޢުގެ ގޮވާން ބިނާވަނީ އޭގެ މަންހަޖުގެ މުޑުވަކުގެ މައްޗަށެވެ. މުޖްތަމަޢުގައި ކުށްވެރިން ގިނަވެ، ކުށްކުރުން ގިނަވެ، އަމާންކަން ގެއްލި، ލޭ އޮހޮރުވުން ޢާއްމުވެ، އިޖްތިމާޢީ ފޭރާން ވީދި، ހާޖާ ފާޖާ ވެސް ނޭނގޭ މީހުން ގިނަވީމާ އޭގެ މާނައަކީ އެ މުޖްތަމަޢެއްގައި ދެވޭ ތަޢުލީމުގައި ވަރަށް ބޮޑެތި މައްސަލަތަކެއް އެބައުޅެއެވެ. އެހެނީ ތަޢުލީމާއި ތަރުބިއްޔަތަކީ ގުޅި ލާމެހިފައިވާ ދެކަންތަކެވެ. ތަރުބިއްޔަތެއް ނެތި ދެވޭ ތަޢުލީމަކުން މަންފާއެއް ނުކުރާނެއެވެ. ހަމަ އެހެންމެ ތަޢުލީމާ ނުލާ ތަރުބިއްޔަތެއްވެސް ނުކުރެވޭނެއެވެ.\nއެކަށީގެންވާރަށް ދީނީ ތަޢުލީމު ނުދެވޭއިރު ދަރިވަރުންގެ ހިތްތަކުގައި ދީނީ ލޯބި އަށަގެންނެވުމުގެ ޒިންމާ އުފުލަންޖެހޭނީ ކޮންފަރާތަކުން ބާއެވެ؟ ބެލެނިވެރިންބާއެވެ؟ މުދައްރިސުންބާއެވެ؟ ސްކޫލްތަކުންބާއެވެ؟ ތަޢުލީމީ މަންހަޖު ކޮށާމަށާ މީހުންބާއެވެ؟\nއެންމެންވެސް ދައްކަނީ ކުދިންގެ އަޚްލާޤީ ފެންވަރު ދަށްވާ ވާހަކައެވެ. ދީނީ ތަޢުލީމު ކިޔަވާނުދީ، ހުޅަނގުގެ ދީނާ ދުރު ފިކުރުތަކުގެ މަންހަޖުތައް ކިޔަވާދޭން ފެށިމާ އޭގެން ރިވެތި އަޚްލާޤެއް ނުނުކުންނާނެއެވެ. އެހެނީ އެއަކީ ރިވެތި އަޚްލާޤު ހުރި އެއްޗެއް ނޫނެވެ. އެކަންވާރަކުން ނުކުންނާނީ އެކަންވާރެއްގައި ހުރި އެއްޗެއް ނޫންތޯއެވެ؟\nއެހެންވީމާ ދަރިވަރުންގެ ދީނީ ލޯބި ކަފުންކުރުމުގެ ޒިންމާ “މަންހަޖުގެ އަހުލުވެރިން” އުފުލަން ނުޖެހޭނެގޮތަކީ އެއީ ނެތްގޮތެކެވެ. ލާދީނީ މަންހަޖުތައް ތަންފީޛުކޮށްގެން ދީނީ ކުދިން ނެރެވޭނަމަ އަލަގަހުން ފަޅާނީ ކެޔޮނިރެވެ.


Penalty ah maafah edhen: Mbappe - One Online\nއެމްބާޕޭ މާޔޫސްކަމުގައި --- ފޮޓޯ/ އޭޕީ\nޕެނަލްޓީއަށް މައާފަށް އެދެން: އެމްބާޕޭ\nޔޫރޯ 2020ގެ ގަދަ 16 އިން ފްރާންސް ކަޓައިގެން ދިޔައީ ސްވިޒަލޭންޑާ ދެކޮޅަށް ރޭ ކުޅުނު އާދަޔާހިލާފު ފޯރިގަދަ މެޗުގައި ޕެނެލްޓީ ޖަހައިގެންނެވެ. ބުޗަރެސްޓްގެ ނޭޝަނަލް ބުޗަރެސްޓް އެރީނާގައި ކުޅުނު މެޗުގެ ފުރިހަމަ ވަގުތާއި އިތުރު ވަގުތު ނިމުނު އިރު 3-3 ގައި ނަތީޖާ އެއްވަރުވެފައި އޮތުމުން، މެޗުގެ ނަތީޖާ ނެރުނީ ޕެނަލްޓީގައެވެ. ސްވިޒަލޭންޑުން ފުރަތަމަ ފަސް ޕެނެލްޓީ ކާމިޔާބުކޮށްފައި ވަނިކޮށް، ފްރާންސްގެ ފަންވަނަ ޕެނަލްޓީ ޖަހަން ގޮސް، އެޓީމުގެ ތަރި ކިލިއަން އެމްބާޕޭ ޖެހި ބޯޅަ ވަނީ ސްވިޒަލޭންޑް ގޯލްކީޕަރު ޔޭން ސޮމާ މަތަކޮށްފައެވެ.\nއެ ނަތީޖާއަކީ ހައިރާން ކުރުވަނިވި ނަތީޖާއެކެވެ. ފްރާންސުން މެޗަށް ނުކުތީ ދުނިޔޭގެ ޗެމްޕިއަނުން ގޮތުގައެވެ. 1984 އާއި 2000 ވަނަ އަހަރު ޔޫރޯ ކާމިޔާބު ކުރި ފްރާންސުން ގަދަ 16 އަށް ދަތުރު ކުރީ ގުރޫޕް އެފްގެ އެއްވަނަ ޓީމުގެ ގޮތުގައެވެ. ފްރާންސުން ވަނީ ގުރޫޕް ސްޓޭޖުގައި ވަރުގަދަ ޖަރުމަނު ބަލިކޮށް، އެންމެފަހުގެ ޗެމްޕިއަން ޕޯޗުގަލާއި ހަންގޭރީއާ އެއްވަރުކޮށްފައެވެ. އަނެއްކޮޅުން ނުކުންނަ ސްވިޒަލޭންޑަކީ ގުރޫޕް އޭގެ ތިންވަނަ ޓީމެވެ. އެހެންކަމުން ނަތީޖާވީ ޝޮކަކަށެވެ.\n"އަހަރެން މައާފަށް އެދެން ޕެނެލްޓީއަށް. އަހަރެން ބޭނުންވީ ޓީމަށް އެހީތެރިވާން، އެކަމަކު އަހަރެން ފެއިލްވި. ނިދަންވެސް އުނދަގޫވާނެ. އެކަމަކު މިއީ އަހަރެން އެންމެ ލޯބިވާ ފުޓުބޯޅައިގެ ރިސްކަކީ. ސަޕޯޓަރުން މާޔޫސްވެފައި ތިބޭނެކަން އެނގޭ. ނަމަވެސް ވަރަށް ބޮޑަށް ޝުކުރު އަދާކުރަން. އެނބުރި އަންނަން މަސައްކަތް ކުރާނަން،" އެމްބާޕޭ ރޭގެ މެޗަށްފަހު ބުނެފައިވެއެވެ.\nޒުވާން ތަރި އެމްބާޕޭއަކީ ފްރާންސްގެ އެންމެ މުހިންމު ކުޅުންތެރިޔާއެވެ. މި މުބާރާތުގައި އެންމެ އެކަށީގެންވާ ކުޅުމެއް އޭނާއަށް ނުދެއްކުނު ނަމަވެސް ފްރާންސުން 2018 ވަނަ އަހަރު ވޯލްޑް ކަޕް ނެގި އިރު އެމްބާޕޭ ވަނީ މޮޅަށް ކުޅެފައެވެ. އެ މުބާރާތުގެ އެންމެ މޮޅު ޒުވާން ކުޅުންތެރިޔާގެ މަގާމުވެސް ހޯދީ އެމްބާޕޭއެވެ. ހާއްސަކޮށް ފައިނަލުގައި ގޯލް ޖަހައި އޭނާ ވަނީ ޕެލޭގެ ކަމިޔާބީއެއްވެސް ތަކުރާރު ކޮށްފައެވެ. އެމްބާޕޭއަކީ ފުރާވަރުގައި ވޯލްޑް ކަޕް ފައިނަލެއްގައި ގޯލް ޖެހި ދެވަނަ ކުޅުންތެރިޔާއެވެ. ކުރިން އެފަދަ ތާރީހެއް އޮތް ހަމައެކަނި ކުޅުންތެރިޔަކީ ޕެލޭއެވެ.\nގުޅޭ ޓެގު ފްރާންސް ކީލިއާން އެމްބާޕޭ ޔޫރޯ 2020


Paris Gai Kuri Muzaaharaa Eh Hoonuve, 190 Imaaraathehgai Hulhu Jahaifi - Vaguthu\nޕެރިސްގައި ކުރި މުޒާހަރާއެއް ހޫނުވެ, 190 އިމާރާތެއްގައި ހުޅުޖަހައިފި\nފްރާސްގައި ދިރިއުޅިމުގެ އަގުތަކާއި، ތެޔޮ އަދި ކާބޯތަކެތީގެ އަގުބޮޑުވެގެން ކުރި މުޒާހަރާއެއް ހޫނުވެ 200 އަށް ވުރެން ގިނަ މީހުން ހައްޔަރުކޮއްފިއެވެ.\nފްރާސްގެ ވެރިރަށް ޕެރިހުގައި ކުރި މި މުޒަހަރާގައި 75000 އަށް ވުރެން ގިނަ މީހުން ބައިވެރިވިއިރު މުޒާހަރާގެ ތެރެއިން 110 މީހަކު ވަނީ ޒަހަމު ވެފައެވެ. ޒަހަމުވި މީހުންގެ ތެރޭގައި ފުލުހުންވެސް ހިމެނެއެވެ.\nފްރާންސްގެ އިންޓީރިއާ މިނިސްޓްރީއާ ހަވާލާދީ އަލްޖަޒީރާއިން ބުނެފައިވަނީ މުޒާހަރާގެ ބައިވެރިން ވަނީ މަގުމަތީގައި ޕާކު ކޮއްފައި ހުރި ވެހިލްތަކާއި 190 އިމާރާތެއްގައި ހުޅުޖަހާފައެވެ. މި މުޒާހަރާ ރޫޅާލަން ފެރިހުގެ ފުލުހުން ވަނީ ޕޭޕާ ސްޕޭރާއި ކަރަންޓް މުގުރާއި ކަރުނަ ގޭސް ވަރަށް ބޮޑަށް ބޭނުން ކޮއްފައެވެ.\n"ޔެލޯ ވެސްޓް"ގެ ނަމުން ނަންދީފައިވާ މި މުޒާހަރާގައި ބައިވެރިން ތިބީ ރީނދޫ ކުލައިގެ ޖެކެޓް ތަކެއް ލައިގެންނެވެ. މި މުޒާހަރާތަކަށް އެތަށް ދުވަހެއް ވެފައިވާއިރު މުޒާހަރާގެ ބައިވެރިންނާއި ފުލުހުންނާ ދެމެދު ހިނގި ކުރިމަތިލުންތަކުގައި އެކަކު މަރުވެ ސަތޭކަމީހުން ޒަހަމްވެފައިވާ ކަމަށް ރިޕޯޓްތައް ބުނެއެވެ.\nގްރީން ޓެކްސްގެ ދަށުން ފާއިތުވެދިޔަ އަހަރު ތެރޭގައިވެސް ރައީސް މެކްރޮން ވަނީ ޑީސެލްގެ އަގު ވިހި އިންސައްތަ ބޮޑުކޮށްފައެވެ.\nރުޅިވެރިކަން ފާޅުކޮށް މުޒާހަރާގެ ބައިވެރިން ވަނީ މެކްރޮންގެ އިސްތިއުފާއަށްވެސް ގޮވާލާފައެވެ. މުޒާހަރާ ކުރަމުން ދިޔަ މީހުން މެކްރޮންގެ ގެކޮޅާއި ދިމާލަށް މިސްރާބު ޖެހުމުން އެކަން ހުއްޓުވުމުގެ ގޮތުން ފުލުހުން ވަނީ ކަރުނަގޭސް ބޭނުންކޮށްފައެވެ.\nޑިސެމްބަރު 2, 2018 15:29\nމުޒާހަރާ ކުރާ ބައިގަނޑުތައް އުޅެނީ ހަމަ\nޑިސެމްބަރު 2, 2018 15:57\nޑިސެމްބަރު 2, 2018 15:58\nއަލްޙަމްދުލިﷲ ޒަޔަނިސްތުންތައް ހަލާކުކުރައްވާށި - އާމީން -\nޑިސެމްބަރު 2, 2018 21:16\nއެމްޑީޕީ ޔެލޯ ކުދިންދޯ ޕެރިހުގެވެސް މުޒާހަރާ ތިކުރަނީ\nޑިސެމްބަރު 3, 2018 07:59\nބަލަ ކޮބާ ޑިމޮކްރަސީ......؟؟


Mona Lisa ge Photo eh 2000 Paan Fothi Beynunkohgen Hadhaifi\nޕާން ބޭނުންކޮށްގެން ހަދާފައިވާ މޮނަ ލިސަގެ ކުރެހުން--\n2000 ޕާން ފޮތި ބޭނުންކޮށްގެން މޮނަ ލިސަގެ ކުރެހުމެއް ހަދައިފި\nމޮނަ ލިސަގެ ކުރެހުމެއް 2000 އަށް ވުރެ ގިނަ ޕާން ފޮތި ބޭނުންކޮށްގެން ހަދައިފިއެވެ.\nމޮނަ ލިސައަކީ އިޓަލިއަން ރެނައިސެންސު ގެ އާޓިސްޓެއްކަމަށްވާ ލިއެނާޑޯ ޑަ ސިންސީ ކުރަހާފައިވާ ޕޯޓްރައިޓް ކުރެހުމެކެވެ. 1797 ވަނަ އަހަރުން ފެށިގެން ލުއަވްރޭ މިއުޒިއަމްގައި ބަހައްޓާފައިވާ އެކުރެހުމަކީ ގިނަ ބަޔަކަށް ކަމުދާ ރީތި ކުރެހުމެކެވެ.\nދާދި ފަހަކުން ޖަޕާނުގެ ސިޓީއެއް ކަމަށްވާ ފުކުއޮކާގެ "ކުކިން އެންޑް ކޮންފެކްޝަނަރީ ސުކޫލް" ގެ ދަރިވަރުން ވަނީ ޕާން ބޭނުންކޮށްގެން މޮނަ ލިސަ ގެ ފޮޓޯއެއް ހަދާފައެވެ. އެގޮތުން ޖުމްލަ 2200 ޕާން ފޮތި ބޭނުންކުރިއިރު އެމަސައްކަތް އެކުދިންވަނީ ނަކަމުރަ ކަލްނަރީ ސުކޫލުގެ އެނުވަލް ފެސްޓިވަލުގައި އާންމުންނަށް ދައްކާލާފައެވެ.\nޖުމްލަ 30 ކުދިންގެ އެހީގައި ކުރި އެމަސައްކަތައް ދެ މަސްދުވަސް ނެގިކަމަށް ހަބަރުތަކުން ބުނެއެވެ. ދިގުމިނުގައި 2.4 މީޓާރު އަދި ފުޅާމިނުގައި 1.5 މީޓަރު ހުންނަ އެ ކުރެހުން ހަދާފައިވަނީ ޕާން ފޮތިތައް ހޫނުކޮށްގެންނެވެ. އެގޮތުން ހުދު ޕާނާއި ކޮކޯ ޕައުޑާ ބޭނުންކޮށް ގަދަ މުށި ކުލައިގެ ޕާން ވަނީ އެކުރެހުން ހެދުމަށް ބޭނުންކޮށްފައެވެ. ޕާންތައް ފުލައިވުޑެއްގައި ހަރުކޮށްފައިވާއިރު ގިނަ ބަޔަކަށް ވަނީ އެކުދިންގެ މަސައްކަތް ކަމުގޮސްފައެވެ.


Ras Online - މާލޭ ރައްޔިތުންނަށް އެމްޑީޕީން ދޭންވައުދުވި ގޯތި ބިލާހަކަށްވެ ނިމެނީ ހެއްޔެވެ؟\nމާލޭ ރައްޔިތުންނަށް އެމްޑީޕީން ދޭންވައުދުވި ގޯތި ބިލާހަކަށްވެ ނިމެނީ ހެއްޔެވެ؟\n25 ޖޫން 2020 - 23:31\n-އިބްރާހީމް ރަޝީދު މޫސާ (ބުރޯ)-\n2018 ގެ ރިޔާސީ އިންތިޚާބު ބޯމަތި ވެގެންއައި އިރު މާލެތެރޭގައި އެންމެ ހަރުކޮށް ދެކެވެމުން ދިޔަ ވާހަކައަކީ މާލޭގެ ގެދޮރުގެ ދަތިކަން ކުރިމަތިވެފައިވާ އާއިލާތަކަށް ހުޅުމާލެއިން ގޯތިކަނޑާ ދޭނެކަމުވެ ވާހަކައެވެ. މުޅިރާއްޖޭގަ ވެސް އެންމެ ދަތިހާލުގައި ކުދި ކޮޓަރިތަކުގައި ދިހަ ބާރަ މީހުންގެ އާއިލާތަށް ދިރިއުޅެމުންދަނީ ވެރިރަށް މާލޭގައެވެ. ގެއެއް އަޅާނެ ބިމެއްލިބުމަކީ މާލޭގެ އާބާދީގެ 80 ޕަސެންޓް ރައްޔިތުންގެ އެންމެބޮޑު އެދުމެވެ. ސަބަބަކީ މާލޭގެ ރައްޔިތުންނަށް ލިބިފައިވާ ގިނަބިންތަކަކީ މުނިކާފަ މާމަގެ ފަރާތުން ވާރުތަވެ ބިން ފޮތިކޮށް ބޯކިބާ ފޮތިތަކެއް ވަރުގެ ބިންކޮޅު ތަކެއްގައި ސަތޭކަ އަކަފޫޓުގެ ތަންތަން ކޮޅުގައި ދިރިއުޅެން މަޖުބޫރު ވެފައިވާ އާއިލާތައް ގިނަކަމުންނެވެ.\nޖެހިގެން އައި 2019 ވަނަ އަހަރު އޮތް މަޖްލިސް އިންތިޚާބުގައި އިހުނަށްވުރެ އަޑުހަރުކޮށް މާލޭގެ އެކިދާއިރާތަކަށް ކުރިމަތިލެއްވި މެމްބަރުން ބުނަންފެށީ މަޖްލިސް ގޮނޑި ލިބިއްޖެ ނަމަ ހުޅުމާލޭން ގެވަޅު ކަންޑާ ރޯނުދަމާ އިންވަކި ކުރަން ދާންވީ ކަމަށެވެ. މާލޭގެ ރައްޔިތުން ހޭވެރިކަމެއް ނެތެވެ. ރެޔާދުވާލު އެމްޑީޕީގެ ކެނޑިޑޭޓުން ހޮވުމަށްޓަކާ ޤުރުބާން ކުރިއެވެ. ވިލިމާލެ ފިޔަވާ ހުރިހާ ގޮނޑިއެއް އެމްޑީޕީއަށް މާލޭގެ އެމްޑީޕީ މެމްބަރުންނާ ރައްޔިތުން ގުޅިގެން ހޯދަދިނެވެ. އެމްޑީޕީ ގެ ރިޔާސީ ކެނޑިޑޭޓް ރައީސް އިބްރާހީމް މުހައްމަދު ޞާލިހާއި ރައްޔިތުންގެ މަޖްލިސްގެ އިންތިޚާބުގައި މާލޭގެ ރައްޔިތުންނަށް ވެފައިވާ އެންމެ މުހިންމު ވައުދަކީ ހުޅުމާލެ ފޭސް ދެއަކާއި ގުޅީފަޅުން މާލޭގެ ރައްޔިތުންނަށް ގޯތިކަނޑާދިނުމަށް ވެވުނު ވައުދެވެ. އެމްޑީޕީ ކޯލިޝަން ސަރުކާރަށް އަށާރަ މަސް ވެގެން ދިޔައިރު މި ދެ ވައުދުމެ މިހާރު ބިލާހަކަށްވެގެން ނިމެނީ ހެއްޔެވެ.\nއެންމެފަހުން މާލޭ ރައްޔިތުންނަށް ގޯތިދެވުނީ ރައީސް އިބްރާހީމް ނާސިރުގެ ދުވަސްވަރުކަމުގައި މާލޭގެ ހަރުމީހުން ބުނަމުން ދިޔައެވެ. ރައީސް އިބްރާހީމް ނާސިރުގެ ދުވަސްވަރު މާލޭގެ ބިންފުރި އިތުރަށް ގޯތިދެވެން ނެތުމުން އެދުވަސްވަރު ގޯތިބޭނުންވެފައިވާ އާއިލާތަކަށް ދޫކުރެވުނީ މާލޭގެ މިސްކިތްތަކުގެ ޤަބުރުސްތާނުތަކުންނާއި މިސްކިތާ އިންވެގެން އޮތް ހުސްބިން ތަކުންނެވެ. އިތުރަށް ދެވޭނެ ބިން ނެތުމުން މާލޭގެ ދެކުނު ފަރާތް ހިއްކުމުގެ މަޝްރޫއު ފެށުނެވެ. މިމަސައްކަތް ފެށުނުތާ ގިނަ ދުވަސްތަކެއް ނުވެ ރައީސް ނާޞިރުގެ ފަސް އަހަރުގެ ދެ ދައުރުގެ ވެރިކަންނިމި ރައީސް މައުމޫން ވެރިކަމާއި ހަވާލުވިއެވެ. ރައީސް މައުމޫން މާލޭގެ ދެކުނު ފަރާތުގެ ފަޅުހިއްކުމަށް ރައްޔިތުންގެ އެހީތެރިކަމަށް އެދުމުން ވަރަށްފޯރީގައި ހަތަރު އަވަށުގެ ރައްޔިތުން ނިކުމެ ވެލިފުނިތަށް ޖެހިއެވެ. މާލޭގެ ދޯނިއެހެލާ ސަރަހައްދުގައި ހެންވޭރު މީހުންގެ ވެލިފުނި ޖެހިއެވެ. އެއީ މިހާރުގެ ހުޅުމާލެ ފެރީޓާމިނަލް ހުރިބިމެވެ. ހެންވޭރު މީހުން ވެލިފުނި ޖެހުމުގައި އަޅުގަނޑު ވެސް އުމުރުން ދިހަ ވަރަކަށް އަހަރުގައި ހުޅުލެއަށް ވެލިފުނިޖެހުމަގައި ބައިވެރިވުމަށް ދިޔައިމެވެ. މާފަންނު މީހުންގެ ވެލިފުނި ޖެހީ ގުރާބު ތުނޑި އަށެވެ. އެއީ މިހާރު ޕޯޓްސް ލިމިޓެޑްގެ ބިމެވެ. އަތޮޅުތެރޭގެ ރައްޔިތުންގެ އެހީތެރިކަން ވެސް މިކަމުގައި ލިބިގެން ދިޔައެވެ. މިކަމުގައި ސިފައިން ދޫނިދޫއިން ވެލި އަރުވައިގެން މާލެއައި ބަނޑެއް އަޑިއަށް ދިޔައިރު ފަލްކާ އެތެރޭ ނިދިކުރައްވާފަ ތިއްބެވި ހަ ބޭކަލުން މިދުނިޔެ ދޫކުރެއްވިއެވެ.\nމިކުރެވުނު މަސައްކަތުން ވެސް ދެކުނުފަރާތް ހިއްކާލެވޭވަރެއް ނުވިއެވެ. ސަރުކާރުން ދެން ހިއްކަން ފެށީކޮންނަ ބޯޓެއްގެ ބޭނުން ކޮށްގެންނެވެ. ދިގު މުއްދަތަކަށްފަހު މާލޭގެ ދެކުނު ފަރާތުގެ ބިންހިއްކާ ނިމިއްޖެއެވެ. މިބިމުގެ ތިންބައިކުޅަ ދެ ބައި ނެގުނީ ސަރުކާރުގެ އެކިއެކި ބޭނުން ތަކަށެވެ. ރައީސް މައުމޫނުގެ ދެ ވަނަ ދައުރުން ފެށިގެން ރިޔާސީ އިންތިޚާބުގެ ފެންނަ ނުފެންނަ ވޯޓު ތަކުގައި ނުބައިފާހަގަ ގިނަވާން ފަށައިފިއެވެ. މާލޭގެ ބިން ބޭނުންވެފައި ތިބި ރައްޔިތުންގެ ތެރެއިން ވިހި ޕަސެންޓް ރައްޔިތުންނަށާއި މާލޭގެ ދަފްތަރެއް އުފައްދާ ދަފްތަރުގެ އައްޑިހަ ޕަސެޓް މީހުންނަށް މާލޭގެ ހިއްކިބިމުން ގޯތި ކަނޑާފަ ދެވުނެވެ.\nރައީސް މައުމޫނުގެ ތިންވަނަ ދައުރަށް ކުރިމަތިލީ ވިލިގިލި މާލޭގެ ރައްޔިތުންނަށް ދައްކާފައެވެ. ވިލިގިލިން ވެސް ގޯތި ލިބުނީ މާލޭން ވެސް ގޯތި ދެވުނު އުސޫލުންނެވެ. އަސްލު މާލޭގެ ރައްޔިތުން ބާކީވެ ބޯހިޔާވަހި ކަމަށް ހައްލެއް ނުލިބުނެވެ. ރައީސް މައުމޫނުގެ ހަތަރު ވަނަ ދައުރަށް ފެށެން ވާއިރަށް އަނެއްކާ ވެސް މާލޭގެ ރައްޔިތުންގެ ލޮލުގައި އަނދުން އަޅުވަން 1997ގައި ހުޅުމާލެ ހިއްކަން ފެށިއެވެ. އަށް އަހަރުގެ ދިގު މުއްދަތަކަށްފަހު ހުޅުމާލެ ފުރަތަމަ ފޭސް ހިއްކާނިމި ފްލެޓް އަޅަންފެށިއެވެ. 2001 ވަނަ އަހަރު ހުޅުމާލެ ޑިވެލޮޕްމަންޓް ކޯޕަރޭޝަން އުފައްދާ ހުޅުމާލޭގެ ބެލެނިވެރިކަން ހަވާލު ކުރެވުނެވެ. މިހިސާބުން ބިންވިއްކުމާއި ފްލެޓްގެ ވިޔަފާރީގެ ތެރެއަށް އެޗްޑީސީ މެދުވެރިކޮށް ސީދާ ސަރުކާރުން ވަނެވެ.\nމާލޭގެ ރައްޔިތުންގެ ތެރެއިން ފައިސާހުރި ފަރާތްތަކަށް ބިންވެރިވުމުގެ ފުރުސަތުލިބި އާދައިގެ ރައްޔިތުމީހާ ބިންވެރިވުމަށް ދެކެމުންއައި ހުވަފެން ބިލާހަކަށްވިއެވެ. ރައީސް މައުމޫނުގެ ހަވަނަ ދައުރުގައި 2004ގައި ފްލެޓް ދޫކުރެވި ހުޅުމާލެ އާބާދު ކުރަން ފެށުނެވެ. އާބާދުކުރެވޭ ރައްޔިތުންގެ ތެރެއިން ޝަރުތުހަމަވެ މާލޭ ރައްޔިތުންގެ ވިހި ޕަސެންޓް މީހުނަށް ކުރިއެކޭ އެއްގޮތަށް ފުރުސަތު ލިބި ތޮއްޖެހެމުންދާ މާލޭ ރައްއްޔިތުންގެ ބޯހިޔާވަހިކަމަށް ހައްލެއް ނުލިބުނެވެ. ދަފްތަރުގެ ނުވަދިހަ ފަސް ޕަސެންޓް އެކުލެވިގެންވަނީ އަތޮޅުތެރެއިން މާލެ އައިސް ސަރުކާރާއި އަމިއްލަ މަސައްކަތްކުރާ މީހުންގެ މައްޗަށެވެ އަދި ދަފްތަރުގަ ހިމެނޭ ނުވަދިހަ ޕަސަންޓުމީހުންނަކީ އަމިއްލަ ރަށުގައި ބޮޑެތި ބިންތަކުގެ ވެރިންނެވެ. އަތޮޅުތެރެއިން މާލެއަށް ރައްޔިތުން ބަދަލުވަނީ މާލެ ރީތިވެފަ އަރާމު ވެގެނެއްނޫނެވެ. އަތޮޅުތެރެއިން އިންޖެކްޝަނެއް ވެސް ޖެހޭވަރުނެތިގެން ދަރިންނަށް ރަނގަޅު ތައުލީމު ހޯދާދިނުމާއި ރަށުގަ ތިބެގެން އާމްދަނީ ލިބޭނެ ގޮތެއް ނެތުމުން މަޖުބޫރު ވެގެންނެވެ. ދިވެހި ސަރުކާރުގެ ހިންގުމުގެ ނިޒާމުގެ މައްސަލައެކެވެ. ވެރިންނަށް ތިބިމީހުން އަތޮޅުތެރެ ތަރައްޤީ ކުރުމުގެ ވިސްނުން ނެތުން ނުވަތަ ކުރަންބޭނުން ނުވަނީއެވެ.\n2008 ވަނަ އަހަރު ތަސްދީޤު ކުރެވުނު ފެހި ޤާނޫނު އަސާސީއާއެކު ދިވެހިރާއްޖޭގެ ސިޔާސީ މަޝްރަހު ބަދަލުވެގެން ދިޔައެވެ. 2008 ގައި ދިވެހިރާއްޖޭގެ ތާރީޚުގައި ބޭއްވުނު ފުރަތަމަ މަލްޓިޕާޓީ އިލެކްޝަންގައި އެމްޑީޕީގެ ކެނޑިޑޭޓަކަށް ނިކުމެވަޑައިގަތީ ގ. ކެނެރީގޭ މުހަންމަދު ނަޝީދެވެ. މުހަންމަދު ނަޝީދަކީ ދިވެހިރައްޔިތުންގެ ހައްޤުތައް ހޯއްދަވައި ދެއްވުމަށް ކެނޑިނޭޅި މަސައްކަތް ކުރައްވާ އެތައް ފަހަރަކު ޖަލަށްލެވި ރައީސް މައުމޫނުގެ ފަރާތުން އެތަކެއް އަނިޔާ ލިބިވަޑައިގެންފައިވާ ބޭފުޅެކެވެ.\nއިންތިހާބުގައި ރައީސް ނަޝީދު ދިވެހި ރައްޔިތުންނަށް ވެވަޑައިގެންނެވި އެންމެ މުހިންމު ވައުދަކީ ދިވެހިންނަށް ތާހިރު ދިރިއުޅުމެއް އުޅެވޭނެ މަގުފަހިކޮށްދެއްވައި ރާއްޖޭގެ އެކިކަންކޮޅު ތަކުގައި ފުލެޓް އަޅާދީ އެފުލެޓް ރައްޔިތުންނަށް ހެޔޮއަގުގައި ލިބޭނެ ކަމުގެ ވައުދާއި ބޭސްސިޓީއަށް ސަލާންޖެހުން ނައްތާލާނެކަމުގެ ވައުދެވެ. 2008ގެ އިންތިޚާބު ރައީސް މުހަންމަދު ނަޝީދު ކާމިޔާބުކުރައްވައި ދުނިޔޭގެ ނޫސްތަކުގެ ފަލަސުރުޚީތައް އެކުލަވާލިއެވެ. މިއާއެކު ރައީސް މައުމޫނަކީ ސައުތް ވެސްޓް އޭޝިއާގެ 30 އަހަރުގެ ދިގުމުއްދަތުގައި ދިވެހިންގެ މައްޗަށް އަނިޔާވެރި ވެރިކަމެއްކުރި ޑިކްޓޭޓަރެއްގެ ލަގަބުން ދުނިޔޭގެ ނޫސްތަކުގެ ފަލަސުރުޚީގައި ލިޔެވިގެން ދިޔައެވެ.\nރައީސް ނަޝީދު ދިވެހި ވެރިކަމާއި ހަވާލުވުމާއެކު މާލޭގެ ރައްޔިތުންނަށް އުއްމީދުގެ ހުޅުކޮޅެއް ދިއްލިގެން ދިޔައެވެ. ރާއްޖޭގެ އެކިކަންކޮޅުތަކުގައި ބޯހިޔާވަހިކަމަށް ފުލެޓް އިމާރާތްތައް އަޅަން ފެށުނެވެ. އަތޮޅުތެރޭގެ ދުވަސްވީ ބޭކަލަކު ރައީސް ނަޝީދަށް ފުލެޓް ދޮންބެގެ ލަޤަބު ދިނެވެ. ހުޅުމާލެއާއި ވެރިރަށް މާލޭގައި ފުލެޓް އިމާރާތް ތަކުގެ މަސައްކަތް ބާރަށް ކުރިއަށް ދާންފެށިއެވެ. ފްލެޓްތަކުގެ ތެރެއިން އެންމެ ގިނަ ފުލެޓް އިމާރާތްތައް އެޅުނީ ހުޅުމާލޭގައެވެ. ބޭސް ސިޓީއަށް ސަލާންޖެހުން ނިމުމަކަށްގޮސް އައިޑީކާޑު ދައްކާލުމުން ހިލޭބޭސް ކުރެވޭނެ އާސަންދަ ނިޒާމް ޤާއިމު ކުރެވިއްޖެއެވެ. ވެށިފަހި މާލެ ޕްރޮގްރާމަކީ މާލޭގެ ރަށްވެހިންގެ ބޯހިޔާވަހިކަން ހައްލުކުރުމަށް ހިންގުނު އެންމެ މުހިންމު ރައްޔިތުންނަށް އޭގެފައިދާ ސީދާގޮތެއްގައި ލިބުނު މަޝްރޫއެވެ.\nރައީސް ނަޝީދުގެ ހަތުރުންގެ ގޮތުގައިތިބި އިދިކޮޅު ފަރާތްތައް ލީޑް ކުރައްވަނީ ކުރީގެ ރައީސް މައުމޫނެވެ. ރައީސް ނަޝީދު ރައްޔިތުންނަށް ވެވަޑައިގެންނެވި ވައުދުތައް ފުއްދަވަމުން ގެންދަވާތަން ދެކެން އިދިކޮޅު ފަރާތްތަކަކަށް ހަޖަމެއް ނުވިއެވެ. ސިފައިންނާއި ފުލުހުން ބޭނުންކޮށްގެން ޓީވީތަކުން ލައިވްކޮން ދައްކަމުންދިޔަ "ބަޣާވާތަކުން" ފުރަތަމަ ޑިމޮކްރެޓިކް ވެރިކަން ނިމުމަކަށް ދިޔައެވެ. އިދިކޮޅު ފަރާތްތަކުގެ ބާރުގައި ރައީސް ނަޝީދުގެ ނައިބުރައީސް ރައީސްކަމުގެ ހުވާކޮށް ވެރިކަމާ ހަވާލުވިއެވެ. ރައީސް ނަޝީދު އަޅުއްވަން ފެއްޓެވި ފުލެޓްތައް ނިމޭވަރަކުން މާލޭގެ އެކަމަށް ޝަރުތު ހަމަވާމީހުން އެއްފަރާތްކުރެވި ދަފްތަރުގެ ބޮޑު ބަޔަކަށް ފުލެޓުތައް ދެވިގެން ދިޔައެވެ. މާލޭގެ ގިނަރައްޔިތުން ބުނަމުން ދިޔައީ " ސިނަމާލެ ފުލެޓުން ފެށިގެން ނެރޭ ފޯމުސެޓެއް ވިއްޔާ ފުރާފަ ހުށައަޅަމުން މިދަނީ ދުވަހަކު ޝަރުތު ހަމަވެގެން މިގޭގެ އެއްވެސް މީހަކަށް ފުލެޓެއް ލިބޭވަރެއްނުވެ، މިގެއާ ޖެހިގެން ހުރިގެއަށް ސުނާމީގެ ފަހުން މާލެ ހިޖުރަކުރި ބަޔަކަށް ވެސް އިހަށްދުވަހު ރައީސް ނަޝީދު އެޅި ފުލެޓު ތަކުންފުލެޓު ލިބިގެން އެމީހުން ހުޅުމާލެއަށް އެބަދަލުވީ އަހަރުމެން މާލެ މީހުން ދުވަހަކު ވެސް ޝަރުތު ހަމައެއްނުވެ."\n2013ގެ އިންތިޚާބަކީ ދިވެހި ތާރީޚުގައި އެންމެ ގިނަފަހަރު ވޯޓުލެވުނު އިންތިޚާބެވެ. އެންމެ ފުލުހަކު ނިކުމެ އިލެކްޝަން ކޮމިޝަންގެ މައްޗައް އަމުރުހިންގާ ވޯޓުލުން ހުއްޓުވިއެވެ. ރައީސްކަން ކާމިޔާބު ކުރެއްވި އަބުދުﷲ ޔާމީން ލައިވް ޓީވީގައި ވިދާޅުވަނީ އެބޭފުޅާއަށް ރައީސްކަން ލިބިވަޑައިގަތީ ސްޕްރީމް ކޯޓުން ފުލުފުލުގައި ނެރެދެއްވި ހުކުން ތަކަކާގުޅިގެން ކަމަށެވެ. އަލަށް ހޮވުނު ރައީސްގެ އަމާޒަކީ ހުޅުމާލެ ފޭސް ދޭއް ހިއްކާ ފުލެޓް އިމާރާތްތަކެއް އަޅާފައި ރާއްޖޭގެ ބޮޑު އާބާދީއެއް ހުޅުމާލެއަށް ހިޖުރަ ކުރުވާ މާލެ އިތުރަށް ތޮއްޖެއްސުމެވެ. ތަރައްޤީގެ ގިނަމަޝްރޫއު ތަކެއް ހިންގަވަމުން ދިޔައިރު އޭރު އިދިކޮޅު ޕާޓީއެއްގެ ގޮތުގައި އެމްޑީޕީން ބުނަމުން ދިޔައީ ކޮންމެ މަޝްރޫއެއްގެ ފަހަތުގައި ބޮޑެތި ވައްކަން އެކުލެވިފައި ވާކަމަށެވެ. 2018ގައި ބޭއްވުނު އިންތިޚާބުގައި ވެރިކަން ބަދަލުވިއިރު އެމްޑީޕީން ވަކާލާތުކުރި މަނީލޯންޑްރިންގެ ކުށް ސާބިތުވެ ފަސް އަހަރުގެ ޖަލު ހުކުމަކާއެކު ފަސް މިލިއަން ޑޮލަރުން ޖޫރިމަނާ ކުރެވުނެވެ.\nއެމްޑީޕީން 2018ގައި ވެރިކަމަށް އައުމަށް މާލޭގެ ރައްޔިތުންނަށް ވީވައުދަކީ ހުޅުމާލެ ފޭސް ދެއަކުން ގޯތި ކަނޑާފަ ދޭނެ ކަމުގެ ވައުދާއި ގުޅިފަޅު ހިއްކާ ގުޅިފަޅުން ގޯތި ލިބޭނެ ކަމުގެ ވައުދެވެ. އިންތިޚާބުގައި މާލޭގެ ރައްޔިތުން އެމްޑީޕީގެ ރިޔާސީ ކެންޑިޑޭޓް އިބްރާހީމް މުހައްމަދު ޞާލިހަށް ފަސްދޮޅަސް ޕަސެންގެ ވޯޓު ދިނެވެ. ޖެހިގެންއައި 2019 ވަނައަހަރުގެ ރައްޔިތުންގެ މަޖްލިސް އިންތިޚާބުގައި މާލޭގެ 15 ދާއިރާގެ ތެރެއިން ވިލިމާލެ ފިޔަވާ 14 ގޮނޑި އެމްޑީޕީއަށް މާލޭގެ ރައްޔިތުން ކާމިޔާބު ކޮށްދިނެވެ. މިއިންތިޚާބުގައި މުޅިރާއްޖެއިން 65ގޮނޑި އެމްޑީޕީ ކާމިޔާބުކޮށް ރައްޔިތުންގެ މަޖިލީހުގެ ސުޕަމެޖޯރިޓީ އެމްޑީޕީއިން ފުރަތަމަ ފަހަރަށް ނެގިއެވެ.\nމިކާމިޔާބީއާއިއެކު މާލޭގެ ރައްޔިތުންގެ އުންމީދަކީ ދިރއުޅުމުގެ ހާސްކަން ފިލުވާލާ ސަތޭކަ އަކަފޫޓުގެ ކުދި ކޮޓަރިތަކުގައި ދަތިހާލުގައި ދިރިއުޅެމުން ދާދިއުން ނިމުމަކަށް އައިސް ހުޅުމާލެ އާއި ގުޅިފަޅުން ގޯތިލިބި ހިތްފަސޭހަ ދިރިއުޅުމެއް އުޅުމެވެ. ރައީސް އިބްރާހީމް މުހަންމަދު ޞާލިހުގެ ވައުދާ އެމްޑީޕީގެ އެޖެންޑާ19ގެ ވައުދާއި ޚިލާފަށް ޕްލޭނިން މިނިޝްޓަރު ތިލަފުށީގައި އެޅުމަށް 2008ގެ އެމްޑީޕީ ސަރުކާރާއި ރައީސް ޔާމީންގެ ސަރުކާރުން ޕްލޭން ކުރެވިފައިވާ މާލޭގެ ވިޔަފާރި ބަނދަރުގެ ޕްލޭން ގުޅީފަޅަށް ކުއްލިގޮތަކަށް ބަދަލުވުމުން މާލޭގެ ރައްޔިތުންގެ މާޔޫސްކަން އިންތިހާޔަށް ބޮޑުވިއެވެ. ކުއްލިގޮތަކަށް އެމްޑީޕީގެ ކޯލިޝަން ސަރުކާރުން ގުޅިފަޅުގެ ހިއްކުން ބިޑުކުރުމެއްނެތި ބޮސްކާލިސް އާއި ހަވާލުކުރުމުން މާލޭގެ ރައްޔިތުންނާއި އިސްލާހަށް މަސައްކަތްކުރާ އެންމެހާ ފަރާތްތައް ކަންބޮޑުވިއެވެ. ސަބަބަކީ ގުޅިފަޅަކީ މުސްތަޤްބަލުގައި ތިލަފުށިން މާލެއާއި ގުޅާލެވޭ ބުރިޖުއެޅުމުން މާލޭގެ އަވަށަކަށްވެ މާލޭގެ ރައްޔިތުންނަށް ގޯތި ލިބޭނެކަމުގެ އުއްމީދުކުރާ އެއް ތަނެކެވެ.\nކޮރަޕްޝަން ނައްތާލާ ހެޔޮވެރިކަން ކޮށްދިނުމުގެ ވައުދުވެގެން އައިސަރުކާރުން މާލޭގެ ރައްޔިތުންގެ އުންމީތަކުގައި ކޮޅުފައިން ޖެހިއެވެ. ރާއްޖޭގެ އެކިކަންކޮޅުގައި ބިމަށް ޖެހިފައިވާ ރަށްތައް ހިއްކަނީ ދިވެހި ދައުލަތުގެ މާލިއްޔާއިން ޚަރަދުކޮށްގެނެވެ. މިބިންތަށް އެއްވެސް އަގެއް ނުނަގާ އެރަށްރަށުގެ ރައްޔިތުންނަށް ހިލޭ ދެވެއެވެ. ދައުލަތުގެ ޚަރަދުގައި މާލެ ސަރަހައްދުގައި ހިއްކާ ބިން މާލޭގެ ގެދޮރުގެ ދަތިކަން ޖެހިފައިވާ ރައްޔިތުންނަށް ވިއްކުމަކީ އިންސާފުތޯއެވެ؟ ހުޅުމާލެ ފޭސް ދޭކުން ދާދިއަވަހަށް ބިން ވިއްކާނެކަމުގެ އިއުލާނާއެކު މާލޭގެ ގެދޮރުގެދަތިކަން ކުރިމަތިވެފައިވާ އާއިލާތަކަށް ގޯތި ކަނޑާފަ ދިނުމަށް އެމްޑީޕީން ވީވައުދު ބިލާހަކަށްވެ ނިމުނީއެވެ.\nInvest BITCOIN double your BITCOINs within 12 hours Before make an investment on double your BITCOIN in 24 hours system, please read about plan features & then select which plan is best for your investment. Click : https://bitdouble.net\nމި ޓޮޕިކާ ގުޅިގެން މިވީހާތަނަށް ކިޔުނު ވަރަށް ފުރިހަމަ ލިޔުމެއް. ޝުކުރުއްޔާ\nވަރަށް ފުރިހަމަ ލިޔުމެއް, މަޒީންފެށިގެން ކަންހިނގާފަ ހުރިގޮތްތަކަށް ބަލާލެވިފައެބަހުރި . މިސަރުކާރުން ރައްޔިތުންނައް ކުރެއްވި ވައުދުތައް ފުއްދުމުގައި ފަހަތަކަށް ނުޖެހޭނެ ކެއްކުރައްވާ އަދި ވައުދުތައް ފުއްދަވާނެ ރަނުންރަނަށް އﷲ. ަަަަަަަަަަަަަަަަަަަަަަަަަަަަަަަަަަަ\nވަރަށް ފުރިހަމަ ލިޔުމެއް, މަޒީންފެށިގެން ކަންހިނގާފަ ހުރިގޮތްތަކަށް ބަލާލެވިފައެބަހުރި ހިިވަނީ މިސަރުކާރުން ރައްޔިތުންނަށް ގޯތި ދޭނެހެން,


38 aaeku MTCC ah Shah ge "Raskan" !\n38 އާއެކު އެމްޓީސީސީއަށް ޝާހުގެ "ރަސްކަން"!\nސަރުކާރާއި ރައްޔިތުން ހިއްސާވާ ވިޔަފާރި ކުންފުނި އެމްޓީސީސީގެ އެމްޑީ ހަސަން ޝާހް "އަވަސް" އަށް އިންޓަވިއު ދެއްވަނީ:- އަހުމަދު ޝުރާއު | އަވަސް\nސަރުކާރާއި ރައްޔިތުން ހިއްސާވާ ވިޔަފާރި ކުންފުނި އެމްޓީސީސީއަށް މިދުވަސްކޮޅަކީ ހާއްސަ ދުވަސްކޮޅެކެވެ. އެއީ މީގެ ހަތަރު ދުވަސް ކުރިން އާ ސީއީއޯ ހަސަން ޝާހު ކުންފުންޏާ ހަވާލުވެ ވަޑައިގެންފައިވާތީ އުންމީދު އާވެގެނެވެ. މިއަދަކީ ވެސް އެމްޓީސީސީއަށް ހާއްސަ ދުވަހަކެވެ. އެ ކުންފުނިން މިއަދު ފާހަގަ ކުރަނީ 38 ވަނަ އަހަރީ ދުވަހެވެ. މިއަދު ހެނދުނުން ފެށިގެން އަހަރީ ހަރަކާތްތައް ކުރިޔަށް ދާނެ އެވެ. އެމްޓީސީސީ، 38 އާ ހަމައަށް ދަތުރު ކުރިއިރު އާ ސީއީއޯއާ ޝާހުއާ ލައްވާލާފައި މިވަނީ ކުންފުނީގެ ހާލަތު ބޮޑު ތަނުން ދަށްވެފައިވާ ދައުރެކެވެ. އެކަމަކު އާ ސީއީއޯ ޝާހަކީ ތަޖުރިބާކާރެކެވެ. އޭނާ ހުންނެވީ އަޒުމުގަ އެވެ. އޭނާއަކީ ކުރިން ޖުމްހޫރީ ޕާޓީ ސެކްރެޓަރީ ޖެނެރަލެވެ.\nމިހާރު އެ ޕާޓީގެ ކައުންސިލް މެންބަރެކެވެ. ރައީސް މުހައްމަދު ވަހީދުގެ ސަރުކާރުގައި އެމްޕީއެލްގެ ޗެއާމަނެވެ. ރައީސް އަބްދުﷲ ޔާމީންގެ ސަރުކާރުގައި އެންވަޔަރަމަންޓް މިނިސްޓްރީގެ ސްޓޭޓް މިނިސްޓަރެވެ. ކުރިން އެމްޑީގެ އެސްޖީ އެވެ. ޝާހަށް އެމްޓީސީސީގެ "ރަސްކަން" ލިބި ވަޑައިގެންނެވުމަކީ ޓީމް އެމްޓީސީސީ އަލުން ދުއްވައިގެންފާނެ ބަދަލެއް ކަމަށް ދެކޭ މީހުން މަދެއް ނޫނެވެ. އަވަސް އޮންލައިންގެ ޗީފް އެޑިޓަރު މުންޑޫ އާދަމް ހަލީމް އަދި މެނޭޖިން އެޑިޓަރު އަހުމަދު ނާއިފު ވަނީ އެމްޓީސީސީއަށް ގެންނާ ބަދަލުތަކާބެހޭ ގޮތުން ޝާހާ ސުވާލުކޮށްފަ އެވެ.\nނިމިދިއަ ސަރުކާރުގައި އެމްޓީސީސީން ވަނީ ވަރަށް ބޮޑު އިންވެސްޓެއްކޮށް ޑްރެޖަރެއް ހޯދާފައި، އެއަށް ގާތްގަނޑަކަށް 36 މިލިއަން ޑޮލަރުގެ ހަރަދުކުރި، ބުނެވޭ ގޮތުގައި މަހާޖައްރަފަކީ ހަމަ އަގަށްވުރެ ބޮޑުކޮށް ބަނދެފައިވާ ޑްރެޖަރެއް. މިހާތަނަށް ބެލި ބެލިމުން އެފަދަ އެއްވެސް ކަމެއް ފާހަގަވެފައިވޭތޯ؟ އެވަރަށް ހަރަދުކޮށްގެން ގެންނަން ޖެހޭ އެއްޗެއްތޯ އެއީ؟\nއަޅުގަނޑު ދެކޭ ގޮތުގައި ރާއްޖެ ފަދަ ފަޅުތައް ބޮޑު، ހިކި ފަހަށް ވުރެ މޫދު ބޮޑު ގައުމެއްގައި އަދި އަޅުގަނޑުމެންގެ ބިން ހިއްކުމުގެ ޕްރޮޖެކްޓްތައް ބޭރު ގައުމުތަކަށް ދޭން ޖެހޭއިރު މިފަދަ ޑްރެޖަރެއް ރާއްޖޭގައި އޮތުން މުހިންމު، އެއީ އަޅުގަނޑުގެ ދެކޭ ގޮތް. އެ ނޫނޫނިއްޔާ ހުޅުމާލޭގެ ފޭސް ދޭއް ވެސް ރިސޯޓްތައް ވެސް އެހެން ތަންތަން ވެސް ސިނާއީ ސަރަހައްދުތައް ވެސް ދޭން ޖެހެނީ އަދި ދެނީ ވެސް ބޭރުގެ ކުންފުނިތަކަށް، އެހެން ދީގެން ބޮޑު ހޭދައެއް ކުރަން ޖެހޭ. އެހެން މަސައްކަތް ކުރާއިރު އެ ޑްރެޖަރެއް ސިންގަޕޫރުން ނޫނީ ޔޫރަޕުން ރާއްޖެ އަންނަ އިރު ވަރަށް ބޮޑު މޮބިލައިޒޭޝަން ޗާޖެއް ވެސް އަރާ އަޅުގަނޑަށް ވިސްނެނީ މިފަދަ އުޅަނދެއް ރާއްޖޭގައި އޮތީ ވިއްޔާ ބޮޑު ހަރަދެއް ސަލާމަތްވެފައި ރާއްޖެއަށް ރަނގަޅުހެން. އެކަމަކު މި ޑްރެޖަރާބެހޭ ގޮތުން ވަކިން ހަދާފައި ހުރި އޮޑިޓްތައް އެބަހުރި އެ ބަލަމުން މިދަނީ.\nއެ ރިޕޯޓް ވިދާޅުވުމުން ކޮން ކަމެއްތޯ ސާފުވަނީ؟\nމިހާރުން މިހާރަށް ވެސް އެނގޭ ކަމަކީ މަހާޖައްރާފު ބަނދެފައި އޮތީ މާކެޓްގެ އަގަށް ބަލާއިރުގައި ބޮޑު އަގެއްގައި ކަން. ޕްލޭންކޮށް ކެޓްފައިނޭންސް ލޯނެއްގެ ދަށުން މި ޑްރެޖަރު ބަނީ. މިއަށް މިހާރުވެސް ކޮންމެ ކްއާޓާއަކުން 500000 ޑޮލަރުގެ ރޭޓުން ފައިސާ ވެސް ދައްކަމުން ދަނީ. މި މަހާޖައްރާފު ބަނދެގެން ރާއްޖެ ގެންނަން ތައްޔާރުކުރި ފީސިބިލިޓީ ރިޕޯޓްވެސް އަޅުގަނޑު ބަލައިފިން.\nއެ ރިޕޯޓުން ފާހަގަވީ ކޮން ކަމެއްތޯ؟\nއެ ރިޕޯޓްގައި މި މަހާޖައްރާފުއިން ބިން ހިއްކާއިރު ހިއްކާނީ ކިއުބިކް މީޓަރެެއް ކިތައް ޑޮލަރަށް ކަމާއި އަދި ރާއްޖެ އަންނަން ވާއިރަށް ހުރި މަސައްކަތްތައް ކަމަށް ހިމަނާފައިވާ ޕްރޮޖެކްޓްތަކެއް ހުރި އެކަމަކު މަހާޖައްރާފު މިކޮޅަށް އާއިރަކު އެ ޕްރޮޖެކްޓްތަކެއް ނެތް. އޭގެ ތަފުސީލްތައް ފަހުން ހާމަ ކުރާނަން. އަޅުގަނޑު މިދަނީ ބަލައި ސާފު ކުރަމުން\nކީއްވެގެންތޯ؟ އެހެން އެދިމާވީ؟\nއެހެން ވެފައި އެވަނީ އެ ބަނދެގެން ގެންނަންޖެހޭ ތާރީހަށްވުރެ މާ ފަސް ތާރީހެއްގައި ގެނެވުނު އިރު ރިޕޯޓްގައި ޖެހި ޕްރޮޖެކްޓްތައް މިސްވީ، މުޅިން އެނގޭނީ ބަލައި ހޯދައި ނިމުނީމާ\nދެން ކޮން ކަމެއްތޯ އެއާ ގުޅިގެން ފާހަގަ ވެފައި އޮތީ؟\nއެ ޑްރެޖަރުގައި ތިބެނީ އަދިވެސް ގިނައިން ޔޫރަޕްގެ މީހުން، އެ އުޅަނދަށް މުވައްޒަފުން ނަގާފައި ތިބެނީ ހިއުމަން ރިސޯސް މެނޭޖްމެންޓް ކޮންޓަރެކްޓެއް ބޭރުގެ ބަޔަކާއެކު ހަދައިގެން އެ ފަރާތުން މުވައްޒަފުން ލާފައި ތިބޭ ގޮތަށް. މިހާތަނަށް ފެންނަ މައުލޫމާތުން އެ މުވައްޒަފުންގެ މުސާރައަކީ ވެސް މާކެޓްގައި އެފަދަ ވަޒީފާތަކުގައި ތިބޭ މުވައްޒަފުންގެ މުސާރައަށްވުރެ މާ ބޮޑު މުސާރައެއް. މި ސަބަބުތައް މިހެން ހުރުމުން މަހާޖައްރާފުގެ ދުވާލެއްގެ އޯވަހެޑް އެބަ އަރާ ދެ މިލިއަނެއްހާ ރުފިޔާއަށް. އެހެން ނަމަވެސް ހަރަދު ކުޑަ ކުރުމުގެ މަސައްކަތް ކުރެވޭ އޭގެ ތެރޭގައި ކުރިން އޮތް ގޮތް ނޫން ގޮތަކަށް ކެއުން މިހާރު އޮންނަނީ. އަދި އުޅަނދަށް އެހެން ބައެއް މޮޑިފިކޭޝަންތައް ގެނައުމުގެ ވިސްނުން ވެސް އެބަހުރި. އެކަންކަން އެބަ ހިނގާ.\nމަހާޖައްރާފުގެ މަސައްކަތްތައްކުގައި މާކެޓް ޕްރައިޒްއާ އެއްވަރުގެ އަގުތައް ޖަހައިގެންތޯ މަސައްކަތް ކުރަނީ؟ މިހެން މި އެހީ މަހާޖައްރާފުން ކުރަނީ ސަރުކާރުގެ މަސައްކަތްތައްތައް ކަމަށްވާތީ.\nނޫން އެފަދަ ހަމަ އަގުތައް ޖަހައިގެން އަޅުގަނޑުމެނަކަށް ކޮންޓްރެކްޓެއް ނުލިބޭ. ކޮންޓްރެކްޓް ލިބެނީ ސަރުކާރުން އެއްބަސްވާ ރޭޓަކަށް، އޭގެ ސަބަބުން ވެސް މަހާޖައްރާފުން ލިބެންވާ މަންފާއެއް ނުލިބޭ އެހެން ނަމަވެސް މަހާޖައްރާފާމެދު ވަރަށް އުންމީދު ބޮޑު، ޕްރޮޖެކްޓްތައް ޕައިޕްލައިންގައި އެބަހުރި. މިހާރުވެސް އެދަނީ ހުރާ ހިއްކަމުން އެ މަސައްކަތް ހަތަރު ދުވަހެއް ތެރޭ ނިމުމުން މާލެ އަތޮޅުގެ ފަޅެއް އެބައޮތް އަމިއްލަ ފަރާތަކުން ހިއްކަން ބޭނުންވާ، އެ މަސައްކަތުގެ އެޑްވާންސް ފައިސާ ވެސް އޮތީ ދައްކާފައި. އަދި ހއ. މާފިނޮޅުގައި އެއާޕޯޓެއް ހެދުމަށް ކުރަން އޮތް މަސައްކަތް ވެސް އެބައޮތް އެހެންވީމާ އަޅުގަނޑު މި ދަންނަވަނީ މި އުޅަނދު ރާއްޖެއަށް މުހިންމޭ ހަރަދަނާކޮށް އެ އޮޕަރޭޓް ކުރެވޭނެ ނިޒާމެއްގެ ތެރެއަށް ވަންނާށޭ ޖެހެނީ. އެކަން ކުރާނަން އިންޓާނަލް އޮޑިޓްތައް ބަލާފައި. އަދިވެސް އަޅުގަނޑު ދަންނަވަން ބޭނުން އެއީ ހަމަ ރާއްޖެއަށް ރަނގަޅު އެސެޓެކޭ!\nމާކެޓް ޕްރައިޒަށްވުރެ އިތުރަށް ކިހާވަރެއް ހޭދަ ކޮށްފައިވޭތޯ؟ އޮޑިޓަރުން ލަފާ ކުރާ އަދަދެއް އެބައޮތްތޯ ލިބެން؟\nސީދާ އަދަދު ދަންނަވާކަށް އަޅުގަނޑަކަށް އަދިއެއް ނޭނގޭ ފަހުން އަޅުގަނޑު އެ އަދަދު ހިއްސާ ކުރާނަން.\nވަރަށް ގިނަ ޕްރޮޖެކްޓްތައް އެމްޓީސީސީ ގެންގުޅޭ އަބަދުވެސް، އެކަމަކު ޕްރޮޖެކްޓްތައް ނުނިމުމާއި އެކި ސަބަބުތައް މެދުވެރިގެން ހުއްޓޭ ގޮތް ވުމާއި އެހެން ގޮސް ބައިވަރު ޝަކުވާތައް އޮވޭ، އެކަން ނިމުމަކަށް ގެނެސް ޓީމް އެމްޓީސީސީގެ ދުވެލި ބާރުކޮށް ހަރުދަނާ ކުރުމަށް ޝާހު އަޅުއްވާނެ ފިޔަވަޅުތަކަކީ ކޮބައިިތޯ؟\nއެންމެ ބޮޑު އާމްދަނީއެއް އެމްޓީސީސީއަށް ވަންނަނަ ބަޔަކަށް ވާނެ ކޮންޓްރެކްޓް ޕްރޮޖެކްޓްސް އާއި ޑްރެޖިން. އަޅުގަނޑުވެސް ފާހަގަ ކުރަން ބައެއް ޕްރޮޖެކްޓް އެބަހުރޭ. ނުނިމި ދިގުލާފައި، އަޅުގަނޑު މިތާނގައި މިވީ އަދި ހަތަރުވަރަކަށް ދުވަހުގެ ތެރޭގައި ވެސް އެކަންކަން ބަލައި މިދަނީ ހަމަ މަގަށް އަޅުވަމުން. އެ ޝަކުވާތައް މިނިމައިޒް ކުރާނަން.\nއެ ކީއްވެގެންތޯ އެހެންވަނީ؟ އެކަން ބަދަލު ކުރަން ޝާހު ކުރައްވާނީ ކޮން ކަމެއްތޯ؟\nއެހެން ދިމާވަނީ ގިނައިން މި ހިންގަނީ ސަރުކާރުގެ ޕްރޮޖެކްޓްތައް އެ ޕްރޮޖްކްޓައް އެވޯޑް ކުރާއިރު ގިނަ ފަހަރަށް ވަގުތެއް ނުލިބޭ ކޮންޓްރެކްޓް ކިޔާލަންވެސް އެއީ އަބަދުވެސް ވާ ގޮތް، އޭރެއްގެ ރައީސް ކޮންމެސް ތާކަށް ވަޑައިގެން އިފްތާހު ކުރަންޖެތީ ސޮއި ކުރަނީ، އެހެންވީމާ ޕްލޭން ނުކުރެވި މުނާސަބަތަށް އިފްތިތާހު ކުރާ ކޮންޓްރެކްޓް ގިނައީ. ވާ ގޮތަކީ ކޮންޓްރެކްޓް އެވޯޑްކޮށްފައި ބަލާއިރު ބިން ވަކި ނުކުރެވި ހިނގައިދާނެ ކިތަންމެ ދުވަހެއް. ކޮންޓްރެކްޓްގައި ނުހިމެނޭ ކަމެއް ވަދެގެން ދިގުލާފާނެ ނޫނީ ކައުންސިލުން ވަކި ގޮތެއް ބޭނުންވެގެން ހުއްޓިދާނެ މީގެ ސަބަބުން އެމްޓީސީސީއަށް ގެއްލުން ވަމުން ދޭ އެތައް ސައިޓެއްގައި އެއްފަހަރާ މަސައްކަތް ކުރާއިރު. އެހެންވީމަ އެގޮތަށް އިކްއިޕްމެންޓާ ސްޓާފުން ދިމަ ދިމާގައި ތާށިވުމުން ލަސްވުމާއެކު ގެއްލުންވޭ. މި ސަރުކާރުންގައި އެމްޓީސީސީއަށް އެ ދައްޗެއް ނޯންނާނެ.\nކިހިނެއްތޯ ކުންފުނީގެ އެތެރޭގެ ހާލަތު އޮތީ؟\nއަޅުގަނޑު އައިސް ބަލައިލި އިރު އެއް ޑިޕާޓްމަންޓާ އަނެއް ޑިޕާޓްމަންޓާ އޮންނަން ޖެހޭ ކޯޑިނޭޝަން އޮންނަންވާ މިންވަރަކަށް ނެތް. ޕްރޮޖެކްޓްސްގެ އިސް ފަރާތްތަކަށް ވާހަކަ ދެކެވި ކަންކަން ލަސްވަނީ ކީއްވެތޯ ސާފު ކުރުމުން ވިދާޅުވޭ ކީއްހޭ ކުރާނީ މެޓީރިއަލް ސަޕްލައި ކޮށް ނުދެންޏާ ކުރާނެ ކަމެއް ނޯވެއޭ. ދެން ޕްރޮކިއުމެންޓަށް ގޮސް ސާފުކޮށްލުމުން އެބޭފުޅުން ވިދާޅުވޭ ނޫނެކޭ އެއީ ދޮގެކޭ! އެހެންވީމާ އާ ސީއޯ ޖެހޭ ވަރަށް ބޮޑަށް ކޯޑިނޭޓްވެ ޑެލިގޭޓް ކުރަން. އެކަންކަން އަޅުގަނޑު ކުރާނަން. ބްރިޖްކޮށް ހަރުދަނާކޮށް ޕީއާރާއެކު ކުރިޔަށް ގެންދާނަން. މި ސްޕީޑް އަޅުގަނޑު ހިތްހަމައެއް ނުޖެހޭ. މި ވީ ދުވަސްކޮޅުގައި ވެސް އަޅުގަނޑަށް ވަރަށް ގިނަ ކޯލްތައް އައިސްފި ޝަކުވާތައް ވެސް އައިސްފި ޕްރޮޖެކްޓްތަކާ ގުޅިގެން. އަބަދު ޝަކުވާގެ ކޯލެއްގައި މި އިނދެވެނީ އަދި.\nޝާހަށް މިއޮތީ އެމްޓީސީސީ ހިންގަން ލިބިފައި މިހާރު މިއޮތީ ޝާހުގެ "ރަސްކަމެއް" ޝާހު ޓެސްޓް ކޮށްލެވޭނީ ކިހާ ދުވަހަކުން؟\nމިހާރު އެބައޮތް ކުޅުދުއްފުށީ ބަނދަރު 126 މިލިއަން ރުފިޔާއަށް އެމްޓީސީސީއަށް ލިބިފައި އެއީ 450 ދުވަހުގެ ޕްރޮޖެކްޓެއް މި ޕްރޮޖެކްޓުން އަޅުގަނޑުގެ އެފިސެންސީ އާއި ޕާފޯމެންސް ޓެސްޓް ވެގެން ދާނެ. އުންމީދު އާކޮށްދޭނަން.\nއަހަރު މިދަނީ ނިމެން މި އަހަރުގެ ތިންވަނަ ކްއާޓަށްއަށް ބަލާއިރު ކުންފުނީގެ ފައިދާ ވަރަށް ދަށްވެފައި ހުރީ އެއީ 2017 ގައި ލިބުނު 17.4 މިލިޔަން ރުފިޔާއާ އަޅާ ބަލާއިރު ވެސް 98 ޕަސެންޓް ދަށް މިންވަރެއް ކަމަށްވޭ. އޭގެ ސަބަބަބަކީ ކޮބައިތޯ؟ ސިޔާސީ ކަންކަމުގައި ކުންފުނި ވަރަށް ބޮޑަށް ބޭނުން ކުރީތޯ؟ ނޫނީ ނުހިންގުނީތޯ؟\nސިޔާސީ ކަންކަމުގައި ކުންފުނި ބޭނުންކޮށްފައި އޮތް ކަމަށް ބުނެވޭނެ ޖާގަ އެބައޮތް. އެހެން ދަންނަވަންޖެހެނީ ފައިދާގެ ވާހަކަ މި ދައްކަނީ ދެއްތޯ؟ ފައިދާ ދަށްވި ނަމަވެސް ސޭލްސް މާ ބޮޑު ތަފާތެއް ނުފެނޭ ސޭލްސް ތަފާތު ނުވެފައި ޕްރޮފިޓް ކުޑަވަނީ އެކްސްޕެންޑިޗާ ބޮޑުވުމުން އެބައި އޮތީ ވަރަށް ބޮޑަށް ބޮޑުވެފައި. ބައްލަވާ އެސްޓީއޯއިން އޮންނަނީ އަޅުގަނޑުމެނަށް ފިއުލް ކްރެޑިޓް ލިމިޓް 20 މލިއަން، އެވެސް ލިމިޓުން ކައްސާލައި 50 މިލިއަނަށް އަރައިގެން ގޮސްފައި އޮތީ. މީގެ ސަބަބުން އިތުރަކަށް ތެލެއް ދޭކަށް އެސްޓީއޯ ބޭނުމެއް ނުވޭ. އޭގެ ސަބަބުން މަސައްކަތްތަކަށް ބުރޫއަރާ އެހެރީ ހަމަ ގައިމުވެސް ފެންނަން ނެތަސް ސިޔާސީ ގޮތުން ކުންފުނި ބޭނުންކޮށްފައި. އޭގެ އިތުރަށް ބައެއް ފަރާތްތަކުގެ ޝަކުވާއާ ގުޅިގެން ތަހުގީ އިދާރާރަކުން ވެސް ކުންފުންޏާ އަބަދުމެ ސުވާލުތައް ކުރޭ. އެހެންވީމާ އެނގޭ ސިޔާސީ ކަންކަމަށް ކުންފުނި ބޭނުން ކުރިކަން.\nމުވައްޒަފުން ވެސް އެޮގޮތަށް ސިޔާސީ ބޭނުންތަކުގައި ބޭނުން ކުރިތޯ؟\nމިއަދު އަޅުގަނޑަށް އެނގުނު މިތާނގައި ރިސެޕްޝަން ހުރި ކުއްޖާ ވެސް ނުކުމެގެން ދާން ޖެހުނީ ޕީޕީއެމްގެ ޖަލްސާތަކަށް އެ ކުއްޖާއަށް ނުދެވޭތީ ކަން. އެހެން މުވައަޒަފުންނަށް ވެސް ޕީޕީއެމްގެ ޖަލްސާތަކަށް ދާން ވަރަށް ބޮޑަށް ބާރު އަޅާފައި އޮތީ އެއީ ސިޔާސީ ކަންކަން. އެކަން އެގޮތަށް ހިނގި.\nއެކަން ކަމުން ކުންފުނި އެއްފަރާތް ކުރަން ޝާހު ރައްވާނީ ކޮންކަމެއް؟ ކޯލިޝަން ޖަލްސާތަކަށް މުވައްޒަފުން ގެންދަން ބާރު އަޅުއްވާނަންތޯ؟\nއެންމެ ފުރަަތަމަ މިހާރުގެ ރައީސަށް ވެސް ބަލައިލަންޖެހޭ. ކުރީގެ ރައީސާ މިހާރުގެ ރައީސާ އަޅައިކިޔާލަން ވެސް ޖެހޭ. ފާހަގަވާ ވަރަށް ދެ ބޭފުޅުން ތަފާތު މިހާރުގެ ރައީސަކީ މަޑުމައިތިރި ބޭފުޅެއް. ކުރީގެ ރައީސަކީ ބަސް ހަރު، ބާރުގެ ބޭނުން ކުރައްވާ ވަރުގަދަ ވެސް ބޭފުޅެއްކަން ޕޯޑިއަމް ސްޕީޗްތަކުން ވެސް އެނގޭ. ކަންކަން ނާޖާއިރު ގޮތުގައު ކުރައްވާ ވަރުގަދަ ބޭފުޅެއް އެއީ. އަޅުގަނޑު ގަބޫލެއް ނުކުރަން ކުރީގެ ރައީސްގެ ފަރާތުން އައި ފަދަ ކަންކަން މިހާރުގެ ރައީސްގެ ފަރާތްޕުޅުން އަންނާނެ ކަމަކަށް. އަޅުގަނޑެއް މި ކުންފުނީގެ މުވައްޒަފުންނަށް މަޖުބޫރެއް ނުކުރާނަން ސިޔާސީ ކަންކަމުގައި ބައިވެރިވާކަށް. އެބޭފުޅުންނަށް ފެނިގެން ދިއުމަކީ އެހެން ކަމެއް. ސިޔާސީ ޖަލްސާތަކުގެ އެޓެންޑެންސް ބަލާ ފިޔަވަޅު އަޅާ މީހަކަށް އަޅުގަނޑު ނުވާނަން.\nކިހާވަރެއްގެ ވޯކް ފޯސްއެއް އޮވޭތޯ؟\nއެބަތިބި 1100 އާއި 1200 ދެމެދުގެ އަދަދެއްގެ މުވައްޒަފުން.\nއެ ފޯސް އެކަށީގެންވާ ގޮތުގައި ބޭނުން ކުރެވޭތޯ؟\nއަޅުގަނޑު މިވީ އަދި މިތާނގައި ހަތަރު ދުވަސް، މިހާތަނަށް އެނގުނު ގޮތުގައި މިތަނަށް އޮތީ ކެޕޭސިޓީ ބިލްޑިންއަށް ރަނގަޅަށް އިންވެސްޓްކޮށްފައި ރަނގަޅު ގައުމުތަކުގެ ރަނގަޅު ޔުނިވާސިޓީތަކުން މަތީ ތައުލީމް ހާސިލު ކުރައްވައިގެން ތިއްބެވި ބޭފުޅުން. މިތާނގައި ގިނައީ އިލްމީ ބޭފުޅުން، ކޮލިފައިޑް ޓީމެ އޮތީ؟\nދެން ނެތީ ކޯނޗެއް؟\nނެތީ އެ ޓީމް ގޮވައިގެން ނުކުންނާނެ ކެޔޮޅެއް އަޅުގަނޑު އެ މީހާއަށް ވާނަން... މުވައްޒަފުންނަށް ބަލާއިރު ލެވެލް ޓޫގެ މުވައްޒަފުންގެ އިސޫސް މިހާރު އުޅޭ އެނގިވަޑައިގަންނަވާނެ އެމްޓީސީއަކީ ކުރިން ހުޅުލެ އާއި ހުޅުމާލެއާ ދެމެދު ހާއްސަކޮށް ހުޅުމާލެއާ ދެތޭ ދުވާލަކު 21،000 ފަސިންޖަރުން އުުފުލާ ކުންފުންޏެއް މިހާރު އެ އަދަދު 5000 އަށް ތިރިވެއްޖެ، ވަރަށް ބޮޑް ޑްރޮޕެއް އެއީ. އޭގެ ސަބަބުން އަޅުގަނޑުމެނަށ ޕަބްލިކް ޓްރާންސްޕޯޓްގެ ގެއްލުން ބޮޑުވެއްޖެ ޕަބްލިކް ޓްރާންސްޕޯޓްގައި މަހަކު އަޅުގަނޑުމެން މިހާރު މިދަނީ ހަތަރު މިލިއަނެއްހާ ރުފިޔާ ލޮސްގައި.\nއެކަން ފޫބައްދާނީ ކިހިނެއް؟\nއަޅުގަނޑުމެނަކީ މ، ފ، ދ. އައްޑޫ ފުވައްމުލައް ފިޔަވައި މުޅި ރާއްޖޭގެ ހުރިހާ ތަނެއްގައި ދަތުރުފަތުރުގެ ނިޒާމް ދޭ ކުންފުނި އެހެންވީމާ މި ގެއްލުން ފޫބެއްދުމަށް ވިސްނުމެއް ގެންގުޅެން ޖެހޭ. އެކަމަށް މިދަނީ ސަރުކާރާ ވާހަކަ ދައްކަމުން އަދި ވިލިމާލޭ ފެރީ ޓާމިނަލުން ކުންފުންޏަށް ރަނގަޅެއް އޮތަސް ބްރިޖާއެކު އަޅުގަނޑުމެނަށް ދަށްވެގެން ދިޔައީ. އެކަމަކު އަޅުގަނޑުމެނަށް މާލެ ހުޅުމާލެ ސެކްޓާވެސް ހުއްޓާލެވޭކަށް ނެތް އެހެންވެ މިހާރުވެސް އެއާކޯން ފެރީއެއް ބާއްވަން.\nއެންމެ އަވަހަށް ކުންފުންޏަށް ގެންނަން ޖެހެނީ ކޮން ބަދަލެއްތޯ؟\nއެންމެ މުހިންމު ބަދަލަކީ ކިހިނެއްތޯ މި އަންނަ މަހަކު ކުންފުނީގެ މުވައްޒަފުންނަށް މުސާރަ ދޭނީ. އެކަން ކުރެވޭނެ ބަދަލެއް ގެންނަންޖެހޭ. މިވަގުތުވެސް މިއަދުވެސް ޗީފް ފައިނޭންޝަލް އޮފިސަރު ގުޅުއްވާ ވިދާޅުވި ބައެއް ފޭމަންޓް ލިބޭނެ ގޮތް ފިނޭންސް މިނިސްޓްރީން ފަހިކޮށް ދެއްވާށޭ. އެނގިވަޑައިގެންނަވާނެ ބައެއް އާ މިނިސްޓްރީ އުފެދުނު އިރު އެ ވުޒާރާތަކުގެ ސެޓަޕްތަކެއް މުޅިއަކުން އަދި ނުނިމޭ. އަޅުގަނޑުމެންގެ ވަރަށް ގިނަ ޕޭމަންޓް އަންނަން އެބަހުރި ހައުސިންގެ ތެރެއިން. މި ދެންނެވި ސެޓަޕް އަދި ނެތީމަ ސިސްޓަމްތެރެއިން އަޅުގަނޑުމެންގެ ޕޭމަންޓްތަކެއް ޕޯސްޓެއް ނުކުރެވޭ. އެ މަޑުޖެހިފައި ހުރުމުން އެކަމަށް މިވަގުތު ބަދަލެއް ގެންނަން ޖެހޭ.\nއަލަށް ހިއްސާ ވިއްކަން ގަސްތު ކުރައްވަންތޯ؟\nނޫން މިވަގުތަކަށް ހިއްސާ ވިއްކުމުގެ ވިސްނުމެއް ނެތް. އޭރުވެސް މަހާޖައްރާފުގެ އިޝޫއާހުރެ ހިއްސާދާރުންގެ ހިއްސާއަށް ވަނީ އަސަރުކޮށްފައި.\nކޮބައިތޯ ހިޔާ މަޝްރޫއުގައި އެމްޓީސީސީގެ ބައިވެރިވުން އެކަން ކުރިޔަށްދޭތޯ؟\nމި ކޮޅުގައި ވެސް ހިޔާ މަޝްރޫގެ ބައެއް އޮވޭ ހުޅުމާލޭގައި ފްލެޓް އެޅުން އެ ކަމުގައި ކަންކަން ގޮސްފައި އޮތީ އެންމެ ރަނގަޅަކަށް ނޫން އެކަން އަޅުގަނޑު މިދަނީ ބަލަމުން\nއިކްއުޕްމެންޓްގެ ހާލަތު ކިހިނެއް؟\nރަނަގަޅު އިނގޭތޯ، އެވްރެޖް ރަނިން ކޮންޑިޝަންގައި ހުރީ\nއެމްޓީސީސީއަކީބ އިމާރާތް ކުރުންފަދަ މަސައްކަތްތައް ކުރާ ކުންފުންޏެއް. މާލޭގައި އިމާރާތެއް ކުރުމުގެ ތެރޭގައި ނުރައްކާތެރި ހާދިސާއެއް ހިނގައި ކުއްޖަކު ވަނީ މަރުވެފައި. އެއާ ގުޅިގެން އެމްޓީސީސީގެ ސައިޓްތަކުގައި ރައްކާތެރި ކަމުގެ ފިޔަވަވަޅު އަޅައިފިންތޯ؟\nއާދެ، އަޅަންޖެހޭ ފިޔަވަޅުތައް މިހާރު ވަނީ ފުރިހަމައަށް އަޅާފައި.\nމާހާ ޖައްރާފު އޮޕަރޭޓް ކުރަން ދިވެހިން އެރުވޭވަރުވާނީ ކިހާ ދުވަހަކުންތޯ؟\nއެކަމަށް އަޅުގަނޑުގެ ޝައުގުވެރިކަން ބޮޑު، އޭގެ ޗީފް އިނޖިނޭރަކީ ވެސް ދިވެއްސަކަށް ހެދުމާއި ކެޕްޓަނާއި ކުރޫން ވެސް ދިވެހި ކުރަން ބޭނުން. މީހުން ތަމްރީނުކޮށް އެކަން ވެސް ކުރާނަން. މިހާރު ބޭރުގެ ފަރާތަކާއެކު އޮތް ހިއުމަން ރިސޯސް މެނޭޖްމެންޓް ކޮންޓަރެކްޓް އަންނަ ޖަނަވަރީގައި ހަމަވާނެ އޭގެ ފަހަށް އެ ފުރުސަތު އަޅުގަނޑަށް ލިބިގެންދާނެ.\nއަޅުގަނޑަށް އެމްޓީސީސީ ބަދަލުކޮށް ލެވޭނެ. ނާޖާއިޒު ފައިދާ ނެގުމާއި ހިޔާނާތް ހުއްޓުވައި ހިއްސާދާރުން އުފާކޮށްދެވޭނެ. ހިޔާނާތަށް ޖާގައެއް ނުދޭނަން.\nހަސަން ޝާހު | ސީއީއޯ، އެމްޓީސީސީ\nޝާހަށް ކިހާ ދުވަހެއް ބޭނުންފުޅުވޭތޯ މި ކުންފުނި އަލުން ކޮޅަށްޖަހަން؟\nމިހާރު ފެންނަން ހުރި ހިސާބުތަކަށް ގެނެވޭނެ ބަދަލެއް ނޯންނާނެ، އެކަމަކު އަޅުގަނޑުމެން މިހާރު އެބައޮތް ބިޒްނަސް ޕްލޭން މޮޑެލްއެއް އޭގައި 1.4 ބިލިއަނާ ހަމައަށް އެބަ ފޯކާސްޓް ކުރަން ސޭލްސް ... އެ ޕްލޭން ތަންފީޒު ކުރަން އަޅުގަނޑު ތެދުވާނަން. އޭގައި އެބަހުރި ވަރަށް ފުރިހަމަ ކަންކަމާއެކު ބޮޑުބައެއް އައިއެސްއޯ ސްޓޭންޑަށް ދާން. އެ ޕްލޭން ބޯޑުން ފާސްވުމުން ހާމަ ކުރާނަން. މިވަރުގެ ކުންފުންޏަކަށް ވަގުތު ބޭނުންވޭ އެކަމަކު ހަ މަހުން އަޅުގަނޑު ނަތީޖާގެ ކާވް ބަދަލު ކުރާނަން.\nޝާހުގެ ތަޖުރިބާ އެބަ ހުރިތަ ޔަގީންކަން އެބަ އޮތްތަ؟\nރައީސް ޔާމީން ސަރުކާރުގައި އެންވަޔަރަންމެންޓް މިނިސްޓްރީގެ ސްޓޭޓް މިނިސްޓަރެއްގެ ގޮތުގައި އަޅުގަނޑު ހުރިން. ރައީސް ވަހީދު ސަރުކާރުގައި އެމްޕީއެލްގެ ޗެއާމަނަކީ އަޅުގަނޑު. އިލެކްޝަން ކޮމިޝަނުގައި ވެސް އަޅުގަނޑު ހުރިން. އަޅުގަނޑު ހުރިން އެމްޑީޕީގެ އެސްޖީ ކަމުގައާ ޖޭޕީގެ އެ މަގާމުގައި ވެސް އެހެންވީމާ ތަޖުރިބާ މަދެއް ނޫން. އަދި ޕްރައިވެޓްކޮށް އަޅުގަނޑު އައީ ތިމާވެއްޓާއި ސާވޭ އާއި ޕްރޮޖެކްޓްތަކުގެ ތެރޭގައި ހަރަކާތްތެރިވަމުން އެހެންވީމާ އަޅުގަނޑު އަލެއް ނޫން. އަޅުގަނޑު ހީކޮށްގެން ހުރީ ފުރުސަތެއް ލިބޭނީ އެމްޕީއެލްގެ ތެރޭން ކަމަށް އެކަމަކު ވަންނަން މި ޖެހުނީ އެމްޓީސީސީއަށް. މިތާނގެ މަސައްކަތްތަކަށް ވެސް އަޅުގަނޑު ވަރަށް ޝައުގުވެރިވެއްޖެ.\nހިޔާނަތާއި ނާޖާއިޒު ފައިދާ ނެގުން ކުންފުނިތަކުގައި ވަރަށް ބޮޑު، ޝާހުގެ ދައުރުގައި ވެސް އެކަކަންކަން ހުއްޓުވޭނެތަ؟\nއަޅުގަނޑަށް އެމްޓީސީސީގެ ކާވް ބަދަލުކޮށް ލެވޭނެ. ނާޖާއިޒު ފައިދާ ނެގުމާއި ހިޔާނާތްވުން ހުއްޓުވައި ހިއްސާދާރުން އުފާކޮށްދެވޭނެ ހިޔާނާތަށް ޖާގައެއް ނުދޭނަން. އެ ހިތްވަރު އެބަހުރި މިހާރު މިތާނގައި ކަންކަން ހުރީ ލަދުގަންނަ ހާލަތުގައި އަޕްފްރޮންޓްކޮށް ދޯންޏެއް ގަންނަން ހަތަރު މިލިއަން ދީފައި ދެ އަހަރުވާއިރު ދޯންޏެއް ވެސް ނުލިބޭ، ފައިސާއެއް ވެސް ނުލިބޭ މިހެން ވެސް ބައިވަރުކަންކަން. ހިޔާނާތަށް އަޅުގަނޑު ދޭނީ ޒީރޯ ޓޮލަރެންސް.


Inthikhaabu vejje nama israel ge veri rashakee Gudus kamah hadhaanan: Trump | Mihaaru\nޑޮނަލްޑް ޓްރަމްޕްއާ ބައްދަލު ކުރެއްވުމަށް ފަހު އިޒްރޭލުގެ ބޮޑު ވަޒީރު ނަތަންޔާހޫ ވަޑައިގަންނަވަނީ. --ފޮޓޯ:އޭއެފްޕީ\nއިންތިޚާބު ވެއްޖެ ނަމަ އިޒްރޭލުގެ ވެރިރަށަކީ ގުދުސް ކަމަށް ހަދާނަން: ޓްރަމްޕް\n26 ސެޕްޓެމްބަރ 2016 - 11:36 12 comments\nނިއު ޔޯކުގެ ބިލިއަނަރު ޓްރަމްޕްގެ އަމިއްލަ ގެކޮޅު ޓްރަމްޕް ޓަވަރުގައި އިއްޔެ ނަތަންޔާހޫއާ ބައްދަލު ކުރެއްވީ ވާދަވެރި ކެންޑިޑޭޓް ހިލަރީ ކްލިންޓަނާ އެކު ފުރަތަމަ ބަހުސަށް ވަޑައިގަތުމަށް އެއް ދުވަހަށްވެފައި ވަނިކޮށެވެ.\n"ގުދުސް އަކީ ޔަހޫދީންގެ ވެރިރަށް ކަމަށް ޓްރަމްޕް ގަބޫލް ކުރައްވާ. އަދި ޓްރަމްޕުގެ ވެރިކަމެއްގައި ގުދުސް އަކީ އިޒްރޭލުގެ ވެރިރަށް ކަމަށް ބަލައިގަންނާނެ،" ޓްރަމްޕުގެ ކެމްޕޭން އޮފީހުން ނެރުނު ބަޔާނެއްގައި ބުނެފައިވެ އެވެ.\nއިރުމަތީ ގުދުސް އަށް އިޒްރޭލުން ވެރިވެގަތީ 1967 ވަނަ އަހަރު ކުރި އަރަބި- އިޒްރޭލް ހަނގުރާމައިގަ އެވެ. އަދި އިޒްރޭލުގެ ވެރިރަށުގެ ގޮތުގައި ގުދުސް ހަމަޖެއްސީ 1980 ވަނަ އަހަރު އެވެ.\nއެމެރިކާގެ ރިޔާސީ ކެންޑިޑޭޓް ޓްރަމްޕް (ކ) އާއި އިޒްރޭލުގެ ބޮޑު ވަޒީރު ނަތަންޔާހޫ.\nއެމެރިކާ އާއި އދ.ގެ މެންބަރު ގިނަ ގައުމުތަކުން ގުދުސް އަކީ އިޒްރޭލުގެ ވެރިރަށް ކަމަށް ބަލައިގެންފައެއް ނުވެ އެވެ. އެމެރިކާގެ ކޮންގްރެސް އިން އޮކްޓޯބަރު 1995 ގައި ވަނީ އިޒްރޭލުގެ ވެރިރަށަކީ ގުދުސް ކަމަށް ބަލައިގަތުމަށް ގާނޫނެއް ފާސްކޮށްފަ އެވެ. އަދި އިޒްރޭލް އެމްބަސީ ތެލް އަވީވުން ގުދުސް އަށް ބަދަލު ކުރަން ހިނގާނެ ޚަރަދު ދިނުމަށް ވެސް ވަނީ އެއްބަސްވެފަ އެވެ. އެކަމަކު އެމެރިކާގެ އެއްވެސް ރައީސް - ޑިމޮކްރެޓިކް އަދި ރިޕަބްލިކަން ވިޔަސް - އެ ގާނޫނު ތަންފީޒު ކުރައްވައިފައެއް ނުވެ އެވެ.\nޓްރަމްޕާ އެކު ބޭއްވި ބައްދަލުވުމާ ބެހޭ ގޮތުން ނަތަންޔާހޫގެ އޮފީހުން ނެރުނު ބަޔާނުގައި ގުދުސްއާ ބެހޭ ގޮތުން ޓްރަމްޕް ދެއްކެވި ވާހަކަ އަށް އަލިއަޅުވާލައިފައެއް ނުވެ އެވެ. އޭގެ ބަދަލުގައި އެ ބަޔާނުގައި ވަނީ އިޒްރޭލުގެ ސަލާމަތީ ކަންކަމާއި މެދުއިރުމަތީގެ ސުލްހައާ ބެހޭ ގޮތުން މަޝްވަރާ ކުރި ކަމަށް ބުނެފަ އެވެ.\nޓްރަމްޕުގެ ބަޔާނުގައި ވަނީ އިޒްރޭލާ އެކު އަސްކަރީ ގޮތުން އިތުރަށް އެއްބާރުލުން ދޭނެ ކަމަށް ވެސް ބުނެފަ އެވެ.\nނަތަންޔާހޫ އިއްޔެ ވަނީ ހިލަރީ ކްލިންޓަނާ ވެސް ނިއު ޔޯކުގައި ބައްދަލު ކުރައްވައިފަ އެވެ. ހިލަރީ ވަނީ ޓެރަރިސްޓް ހަމަލާތަކުގެ ނުރައްކަލުން އިޒްރޭލަށް ހިމާޔަތް ދެއްވާނެ ކަމަށް ވިދާޅުވެފަ އެވެ.\nއިތުރު ލިޔުންތައް އިޒްރޭލް ފަލަސްތީން ބިންޔާމިން ނަތަންޔާހޫ ޑޮނަލްޑް ޓްރަމްޕް


ރިސޯޓުތަކުން މުވައްޒަފުން ވަކިކުރާ މިންވަރަށް، ޢާމްދަނީ އަދި ދަށެއްނުވޭ - ނަޝީދު ރިސޯޓުތަކުން މުވައްޒަފުން ވަކިކުރާ މިންވަރަށް، ޢާމްދަނީ އަދި ދަށެއްނުވޭ - ނަޝީދު\nރިސޯޓުތަކުން މުވައްޒަފުން ވަކިކުރާ މިންވަރަށް، ޢާމްދަނީ އަދި ދަށެއްނުވޭ - ނަޝީދު\nރާއްޖޭގައި ހިންގާ ރިސޯޓެއް\nރިސޯޓްތަކުގައި މަސައްކަތްކުރާ މުވައްޒަފުން ވަޒީފާއިން ވަކިކުރާވަރަށް އަދި ރާއްޖޭގެ ވިޔަފާރިތަކުގެ ޢާމްދަނީ ދަށަށް ނުދާކަމަށް ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ވިދާޅުވެއްޖެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ވާހަކަފުޅުދައްކަވަމުން ރައީސް ނަޝީދު ވިދާޅުވީ، ކޯވިޑް-19އާ ގުޅިގެން ޢާމްދަނީ ދަށްވިކަމަށްބުނެ ރިސޯޓުތަކުން ކުއްލިއަކަށް މުވައްޒަފުންގެ ބޮޑުބައެއް ގެއަށް ފޮނުވާލައި ނޯޕޭގައި މަސައްކަތްކުރާކަމަށެވެ. ނަމަވެސް ރިސޯޓްތަކުގެ އާމްދަނީއަށް ބަދަލު އައިސްފައި މިވަނީ އަދި މިހާހިސާބަށް ބަލާއިރު އެންމެގިނަވެގެންވެސް 15 ދުވަހުގެ މުއްދަތައްކަމަށެވެ. އެހެންކަމުން ޚަރަދުތައް ކުޑަކުރަންވާނީ ޢާމްދަނީ ދަށްވި މިންވަރަކުންކަން ނަޝީދު ވަނީ ފަހަގަކުރައްވާފައެވެ.\n"ރިސޯޓުތަކުގެ ޢާމްދަނީއަށް ބަދަލުއައިސްފައިވަނީ، އަދި ގިނަވެގެން 15 ދުވަހަށް. މިއަހަރުގެ މިހާތަނަށް ރިސޯޓްތަކުން ޖީއެސްޓީގެ ގޮތުގައި 1.2 ބިލިއަން ރުފިޔާ ދައްކާފައި އެބަވޭ. އޭގެމާނައަކީ 10.1 ބިލިއަން ރުފިޔާގެ ވިޔަފާރި ރިސޯޓްތަކުން މި މާރޗް މަހުގެ 15 ވަނަ ދުވަހާއި ހަމައަށް ކުރެވިފައިވާކަމަށް." ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ، ރާއްޖެއަށް ޓުއަރިސްޓުން އަންނަ މިންވަރު ދަށްވަމުން އަންނަކަން ޤަބޫލުކުރައްވާކަމަށެވެ. އަދި ކުރިއަށްއޮތް ތަނުގައި މިޢަދަދު ދަށްވެ ޢާމްދަނީއަށްވެސް އޭގެ ނޭދެވޭ އަސަރު ކުރާނެކަން ރައީސް ނަޝީދު ފާހަގަކުރެއްވިއެވެ. ނަމަވެސް މިވަގުތު ޢާމްދަނީ ދަށްވި މިންވަރު ނޫން މިންވަރަށް އެހެން ޚަރަދުތައް ކުޑަކުރުން އެއީ އެންމެ ޒިންމާދާރު ގޮތްނޫންކަމަށެވެ. އަދި ރިސޯޓުތަކުން މުވައްޒަފުން ކެނޑުން އެއީ އެންމެ ފަހުން ކުރަންޖެހޭނެކަންކަމަށް ނަޝީދު ވަނީ ފާހަގަކުރައްވާފައެވެ.\n"ޓުއަރިސްޓުން އަންނަ މިންވަރު އެބަދަށްވޭ. އަދި ކުރިއަތްއޮތްތަނުގައި ދަށްވަމުންދާނެ. ވިޔަފާރިއާއި އާމްދަނީ އެބަ ދަށްވޭ. ވިޔަފާރިތަކުގެ ފައިދާވެސް އެބަ ދަށްވޭ. އެހެންނަމަވެސް މިވަގުތު އެދަށްވާ ދަށްވުމުގެ މިންވަރަށް ނޫން މިންވަރަށް އެހެން ހަރަދުތައް ކުޑަކުރުން އެއީ އަޅުގަނޑު ދެކޭގޮތުގައި ޒިންމާދާރު ގޮތެއްނޫން. ހަރަދު ކުޑަކުރުން އެކަށީގެންވާނީ އާމްދަނީ ދަށްވި މިންވަރަށް. އާމްދަނީ އަޅުގަނޑު މިދަންނަވަނީ އަދި އެމިންވަރަކަށް ދަށެއް ނުވެޔޭ. ޓެކްސްގެ އާމްދަނީ ދައްކާ މިންވަރުން އެބަ އެކަން ފާހަގަވޭ. ރިސޯޓުތަކުން މުވައްޒަފުން ކެނޑުން އެއީ އެންމެ ފަހުން ކުރައްވަންޖެހޭނެ ކަންތައް." ރައީސް ނަޝީދު ވިދާޅުވިއެވެ.\nވިޔަފާރިވެރިންގެ އަމިއްލަ ފައިދާވެސް މިދަނޑިވަޅު އިޤްތިސާދަށް ގެނެސް މުވައްޒަފުންނަށް މުސާރަދިނުމަކީ މިވަގުތަށް އެންމެ އެކަށޭނަގޮތްކަމަށް ނަޝީދުވަނީ ފާހަގަކުރައްވާފައެވެ. މިއަހަރުގެ މިހާތަނަށް ރިސޯޓުތަކުން ޖީއެސްޓީގެ ގޮތުގައި 1.2 ބިލިއަން ރުފިޔާވަނީ ދައްކާފައެވެ. އަދި ބީޕީޓީގެ ގޮތުގައި މިއަހަރުގެ މިހާތަނަށް 850 މިލިއަން ދަށްކާފައިވެއެވެ. މިއީ މިދިޔަ އަހަރުގެ މި މުއްދަތާ އަޅާބަލާއިރު އިތުރު ޢަދަދެކެވެ.\n2019ވަނަ އަހަރުގެ ފެބްރުއަރީ މަހުގެ ނިޔަލަށް ބީޕީޓީގެ ގޮތުގައި ދައްކާފައިވަނީ 134 މިލިއަން ރުފިޔާއެވެ. ނަމަވެސް މިއަހަރުގެ ފެބްރުއަރީމަހު ބީޕީޓީގެ ގޮތުގައި 413 މިލިއަން ރުފިޔާ ވަނީ ދައްކާފައެވެ. އެހެންކަމުން މިއަހަރުގެ ފެބްރުއަރީ މަހުގެ ނިޔަލަށް ވިޔަފާރިތަކަށް އާމްދަނީ އިތުރުވެފައިވާކަން މީރާގެ ތަފާސްހިސާބުތަކުން ދައްކައެވެ.\nކޯވިޑަށްފަހު އެންމެ ގިނަ މީހުން އަންނަން ބޭނުންވަނީ ރާއްޖެއަށް\nއެމެރިކާގައި ލަގްޒަރީ މަންޒިލެއް ގޮތުގައި ރާއްޖެ އިޝްތިހާރުކުރަނީ\nއެންމެ ރަނގަޅު އެއަރލައިންގެ އެވޯޑް ޤަތަރު އެއަރވޭސްއަށް!


ދެ އަހަރަށް ފަހު ކެނެރީފް ރިސޯޓު އަލުން ހުޅުވައިފި - AO News\nދެ އަހަރަށް ފަހު ކެނެރީފް ރިސޯޓު އަލުން ހުޅުވައިފި\nކޮވިޑް 19 އާއި ގުޅިގެން ބަންދުކުރި ކެނަރީފް ރިސޯޓު އަލުން ހުޅުވައިފިއެވެ.\nއައްޑޫސިޓިގެ ހުޅުމީދޫ ކައިރީގައި އޮންނަ މި ރިސޯޓު އަލުން އޮޕަރޭޝަނަށް ގެނެސްފައި މިވަނީ ބަންދުކޮށްފައި އޮންނަތާ ދެ އަހަރެއްހާ ދުވަސް ފަހުންނެވެ. ކޮވިޑް-19ގެ ސަބަބުން މާލީ ހާލާތު ދަށްވެ އެ ރިސޯޓު ބަންދު ކޮށްފައިވަނީ 2020 ވަނަ އަހަރުގެ ޖޫން މަހުގެ ތެރޭގައެވެ.\nކެނެރީފުން ނެރުނު ބަޔާނެއްގައި ބުނެފައިވަނީ 271 ކޮޓަރި ހުންނަ އެ ރިސޯޓު މިފަހަރު ހުޅުވަނީ އެރައިވެލް ޖެޓީ އާއި ރިސެޕްޝަންގެ އިރުމައްޗަށްވާ ގޮތަށް ހުންނަ 142 ކޮޓަރި ކަމަށެވެ. އަދި ރިސޯޓު ހުޅުވިއިރު 142 ކޮޓަރީގެ ތެރެއިން 140 ކޮޓަރި، ރިސޯޓް ލައިފުން ބުކްކޮށްފައިވާ ކަމަށާއި އެތަން އަލުން އޮޕަރޭޝަނަށް ގެންނަން އެ ކުންފުނިން ލިބުނު އެއްބާރުލުމާއި އެހީތެރިކަމަށް ވަރަށް ބޮޑަށް ޝުކުރުއަދާކުރާ ކަމަށެވެ.\nމީގެ އިތުރުން ރިސޯޓް އަލުން ހުޅުވުމަށްޓަކައި ސަރުކާރާއި އައްޑޫ ސިޓީ ކައުންސިލްގެ ވަރަށް ބޮޑު އެހީތެރިކަމެއް ލިބުނު ކަމަށް ކެނަރީފުން ވަނީ ބުނެފައެވެ.\nކޮވިޑާ ހެދި ގިނަ ދުވަސްތަކެއް ވަންދެން ރިސޯޓު ބަންދު ކުރުމާ ގުޅިގެން އެތަނުގައި ވަޒީފާ އަދާ ކުރަމުން ދިޔަ އައްޑޫގެ ގިނަ ބައެއްގެ ވަޒީފާ ވަނީ ގެއްލިފައެވެ. ހެރެތެރެ އާއެކު އޭރު ބަންދުކުރި، އައްޑޫގައި އޮޕަރޭޓް ކުރަމުން އަންނަ އަނެއް ރިސޯޓް ކަމަށްވާ ޝަންގްރިއްލާ ވިލިނގިލި ރިސޯޓް އެންޑް ސްޕާ އަދިވެސް އޮތީ ބަންދުކޮށްފަ އެވެ.\nކެނަރީފް ރިސޯޓް މޯލްޑިވްސް\nދެކުނުގެ ކަރަންޓީނު ފެސިލިޓީއަކަށް ކެނަރީފް ރިސޯޓު ހަދަނީ\nކެނަރީފް ރިސޯޓްގައި ފަތުރުވެރިއަކު މަރުވެފައި އޮއްވާ ފެނިއްޖެ


ފަހު ވަގުތު އީގަލްސް އަތުން ޓީސީ ސަލާމަތްވެއްޖެ - Maldives Football\nއީގަލްސް އާއި ޓީސީ ރޭ ބައްދަލު ކުރި މެޗްގެ ތެރެއިން (ފޮޓޯ: އިބްރާހިމް ފާއިދު)\nފަހު ވަގުތު އީގަލްސް އަތުން ޓީސީ ސަލާމަތްވެއްޖެ\nއެމްއެފް ނިއުސް21 ޖޫން 2019 06:54\nމާލެ، ދިވެހިރާއްޖެ - ދިރާގު ދިވެހި ޕްރިމިއާ ލީގުގައި ރޭ ކްލަބް އީގަލްސް އާއި އެންމެ ފަހުގެ ޗެމްޕިއަން ޓީސީ ބައްދަލުކުރި މެޗް 1-1 ގެ ނަތީޖާ އަތުން ދެ ޓީމު އެއްވަރުވެއްޖެ އެވެ.\nމިރޭގެ މެޗަށް މި ދެ ޓީމު ނިކުތްްއިރު މިއީ އީގަލްސްގެ ފުރަތަމަ މެޗެވެ. ނަމަވެސް ޗެރިޓީ ޝީލްޑްގައި ކުޅުނު ދެ މެޗާއިއެކު މިއީ ޓީސީގެ ހަތަރުވަނަ މެޗެވެ. މި މެޗަށް ނިކުތްއިރު ލީގުގެ ފުރަތަމަ މެޗްގައި ޓީސީގެ ބިދޭސީ ކުޅުންތެރިންނަށް ނުކުޅެވުނު ނަމަވެސް މިރޭގެ ފުރަތަމަ އެގާރާގައި އެ ކުޅުންތެރިން ވަނީ ހިމަނާފައެވެ.\nމި މެޗްގެ ފުރަތަމަ ހާފްގައި ދެ ޓީމަށްވެސް ވަނީ ލަނޑު ޖަހާނެ ފުރުސަތުތަކެއް ލިބިފައެވެ. އެގޮތުން އީގަލްސްގެ އަލީ ފާސިރު އަށް ލިބުނު ދެ ހަމަލައެއް ފާހަގަކޮށްލެވެއެވެ. އަނެއްކޮޅުން ޓީސީއަށް ކުޅޭ ނޭޕަލްގެ ބިމަލް އަށް ވަނީ ނަތީޖާ ބަދަލުކުރެވޭ ފަދަ ފުރުސަތުތަކެއް ލިބިފައެވެ.\nމެޗްގެ 82 ވަނަ މިނިޓްގައި އީގަލްސްގެ އަލީ ފާސިރު ލަނޑެއް ޖަހާ އެ ޓީމަށްވަނީ ކުރި ހޯދަދީފައެވެ. އަދި އޭގެ މިނިޓެއް ފަހުން އޭނާ އަށްވަނީ ލީޑު ފުޅާ ކުރާނެ ރަގަޅު ފުރުސަތެއްވެސް ލިބިފައެވެ.\nނަމަވެސް މެޗްގެ އިތުރު ވަގުތުގެ ގޮތުގައި ދެއްކި ދެ މިނިޓްގެ ތެރޭގައި ޓީސީގެ ބިމަލް ވަނީ ލަނޑެއް ޖަހާ މެޗްގެ ނަތީޖާ އެއްވަރުކޮށްފައެވެ. އޭނާ މި ލަނޑު ޖަހާފައިވަނީ ސާމިރު ނަގައިދިން ހުރަހެއް ބޮލުން ޖަހާ ގޯލުގެ ތެރެއަށް ފޮނުވާލައިގެންނެވެ.


އުނގޫފާރު ދާއިރާގެ ޕްރައިމަރީސް6މާރޗް 2009 ވާ ހުކުރު ދުވަހު އޮންނާނެ – Maldivian Democratic Party\nކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި މިހާތަނަށް އެމްޑީޕީ ޕާޓީ ޓިކެޓް ހަމަނުޖެހިވާ4ދާއިރާގެ ތެރެއިން، ރ. އުނގޫފާރު ދާއިރާގެ ޕްރައިމަރީސް އަންނަ ހުކުރު ދުވަހު ބާއްވާގޮތަށް ޕާޓީން ހަމަޖައްސައިފިއެވެ.\nހުކުރު ދުވަހުގެ މެންދުރުފަހު 2:30 އިން ރޭގަނޑު 8:00 އަށް ބާއްވާ މިޕްރައިމަރީސްގައި ވޯޓުލުން ކުރިއަށްދާނީ ރ. އުނގޫފާރު ދާއިރާގައި ހިމެނޭ ރ. އުނގޫފާރާއި ހުޅުދުއްފާރު އަދި މާކުރަތުގައި ތިބި އެމްޑީޕީގެ މެންބަރުންގެ މެދުގައެވެ. އަދި މާލޭގައި ދިރިއުޅޭ މިދާއިރާގެ މީހުންނަށް ވޯޓުލުމުގެ އިންތިޒާމް އެމްޑީޕީ ހަރުގެ ދުންފިނިހިޔާގައި ހަމަޖެހިފައިވާނެއެވެ.\nމިޕްރައިމަރީގައި އުނގޫފާރު ދާއިރާއަށް ވާދަކުރައްވާ ދެ ކެންޑިޑޭޓުންނަކީ ރ. ހުޅުދުއްފާރު މުނާ، އާދަމް ސައީދު އާއި ރ. އުނގޫފާރު ރިވެލި ޑރ. އަހުމަދު އަޝްރަފްއެވެ.\nކުރިއަށް އޮތް ރައްޔިތުންގެ މަޖިލީހުގައި ވާދަކުރުމަށް އެމްޑީޕީގެ ގައުމީ މަޖިލީހުން މިހާތަނަށް 72 ކެންޑިޑޭޓަކަށް ޕާޓީ ޓިކެޓް ދެއްވާފައިވެއެވެ. މިހާތަނަށް އެމްޑީޕީ ޕާޓީ ޓިކެޓް ހަމަނުޖެހިވާ4ދާއިރާއަކީ ހއ. ބާރަށު ދާއިރާ އާއި އދ. މަހިބަދޫ ދާއިރާ އާއި ގއ. ވިލިގިނލީ ދާއިރާ އަދި ރ. އުނގޫފާރު ދާއިރާގައެވެ.


Covid-19: Baarashah Dhathuru Kuri Meehaku Hayyaru Kohfi - Vaguthu\nކޮވިޑް-19: ބާރަށަށް ދަތުރުކުރި މީހަކު ހައްޔަރުކޮށްފި\nރާއްޖޭގައި ކޮވިޑް-19 ފެތުރެމުންދާތީ، ރައްކާތެރި ކަމުގެ ގޮތުން އެއްރަށުން އަނެއް ރަށަށް ދަތުރުކުރުން މަނާކޮށްފައި ވަނިކޮށް، ހއ. މުރައިދޫ އިން އެ އަތޮޅު ބާރަށަށް ދަތުރުކުރި މީހަކު ހައްޔަރު ކޮށްފިއެވެ.\nފުލުހުން ވިދާޅުވީ، މި މައްސަލައިގައި ފުލުހުންގެ ބެލުމުގެ ދަށަށް ގެންގޮސްފައި ވަނީ އުމުރުން 39 އަހަރުގެ ފިރިހެނެއް ކަމަށެވެ.\nއަދި އޭނާ ހައްޔަރުކޮށްފައި ވަނީ، ކޮވިޑް-19 އާއި ގުޅިގެން ޑިރެކްޓަރ އޮފް ޕަބްލިކް ހެލްތުން އަންގާފައިވާ އެންގުމާއި ޚިލާފުވެ ބާރަށަށް ދަތުރުކޮށްފައިވާތީ ކަމަށް ފުލުހުން ވިދާޅުވިއެވެ.\nރާއްޖެ ފުރަބަންދުކުރުމަށް ނިންމި ނިންމުން އިއުލާނުކޮށް، އެޗްޕީއޭއިން މިދިޔަ ހުކުރު ދުވަހު ނެރެފައިވާ ބަޔާނެއްގައި ބުނެފައި ވަނީ، ރާއްޖޭގެ ހުރިހާ ރަށެއް ފުރަބަންދު ކުރަން ނިންމާފައިވަނީ، ކޮވިޑް-19 ފެތުރުން ކޮންޓްރޯލްކޮށް، ރައްޔިތުންގެ ސިއްޙަތާއި ރައްކައުތެރިކަމަށްޓަކައި ރާއްޖޭގައި އިއުލާނުކޮށްފައިވާ ސިއްޙީ ކުއްލި ނުރައްކަލުގެ ހާލަތުގެ ދަށުން ކަމަށެވެ.\nއޭޕްރީލް 21, 2020 10:13\nއެއީ ބާރަށު މީހެއްތަ ނޫނީ މުރައިދޫ މީހެއްތަ\nއޭޕްރީލް 21, 2020 15:28\nމުރައިދޫ ބޭފުޅެއް ކަމަށްވަނީ ކަރުހިއްކައި ގަތީމައި އެކަމުގެ ހައްލެއް ބާރަށުން ލިބޭތޯ ދިޔައީ


FAM ah faadukiyaathee press cancel? - vNews.mv\nޕްރީ-މެޗު ޕްރެސްއެއްގައި ގްރީންގެ ކޯޗު އަލީ ސުޒޭން -- ފޮޓޯ: މިހާރު\nއެފްއޭއެމަށް ފަޑުކިޔާތީ ޕްރެސް ކެންސަލް؟\nއިސްމާޢީލް ޝާހު (ކުޑަ ޝާހު) Male' | 29 December 2019, 19:11\nދިރާގު ދިވެހި ޕްރިމިއާ ލީގުގެ ޕްރީ-މެޗު ޕްރެސް އާއި ޕޯސްޓް-މެޗު ޕްރެސް، ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ކެންސަލް ކޮށްފި އެވެ.\nއެފްއޭއެމުން ދިރާގު ދިވެހި ޕްރިމިއާ ލީގުގެ ޕްރީ-މެޗު ޕްރެސް އާއި ޕޯސްޓް-މެޗު ޕްރެސް ކެންސަލްކޮށްފައި މިވަނީ ގިނަ ކްލަބުތަކުގެ ކޯޗުން އެފްއޭއެމަށް ފާޑުކިޔަމުންދާ ދަނޑިވަޅެއްގައެވެ. އެގޮތުން މި ހަފުތާގައި ކުޅެން އޮތް މެޗުތަކުގެ ކުރިން ހޮނިހިރު ދުވަހު ބާއްވަން އޮތް ޕްރީ-މެޗު ޕްރެސް އެ ދުވަހު ތާވަލުކުރި ނަމަވެސް، ފަހުން ވަނީ ކެންސަލް ކޮށްފައެވެ. އަދި މިއަދު ހަވީރު ލީގުގައި ކްލަބު އީގަލްސް އާއި ނިލަންދޫ ސްޕޯޓްސް ކްލަބު ބައްދަލުކުރި މެޗުގެ ތެރެއިން އެފްއޭއެމުން ވަނީ މެޗަށްފަހު ޕޯސްޓް-މެޗު ޕްރެސް ނޯންނާނެކަން މީޑިއާއަށް އަންގާފައެވެ. ނަމަވެސް ޕްރެސް ކެންސަލްކުރި ވަކި ސަބަބެއް އެފްއޭއެމުން ހާމަކޮށްފައެއް ނުވެއެވެ.\nރާއްޖޭގެ ފުޓްބޯޅައިގެ ހާލަތު ވަރަށް ބޮޑަށް ދަށްވެ ކްލަބުތައް އަޑިއަޅާލާފައިވާއިރު، ރާއްޖޭގައި ބާއްވާ އެންމެ ބޮޑު ފުޓްބޯޅަ މުބާރާތުގެ މެޗުތަކަށް ކްލަބުތަކުން ނުކުންނަނީ ރަނގަޅަށް ތައްޔާރުނުވެއެވެ. ގިނަ ކްލަބުތަކުން އެ ކްލަބުތަކުގެ ކުޅުންތެރިންނަށް މުސާރަ ނުދެވި އޮތްއިރު، ލީގުގައި ކުޅޭ ގިނަ މެޗުތަކުގައި ފޯރިއެއް ނުހުރެއެވެ.\nއެންމެ ފަހުން އޮތް ޕްރީ-މެޗު ޕްރެސްގައި ކްލަބު ގްރީން ސްޓްރީޓްސްގެ ކޯޗު އަލީ ސުޒޭން ބުނީ މިފަހަރުގެ ސީޒަނަކީ ދިވެހި ފުޓްބޯޅައަށް ހުރިހާ ގޮތަކުންވެސް ގެއްލުން ލިބުނު ސީޒަނެއް ކަމަށެވެ. އެކަމަކު ބޮޑެތި ބްރޭކުތަކެއްވެސް ނަގަން ޖެހުމުން މި ފެންވަރުގެ ފުޓްބޯޅަ މުބާރާތެއް ހިންގުމަކީވެސް ވަރަށް އުނދަގޫވާނެ ކަމެއް ކަމަށްވެސް ބުންޏެވެ.\nމީގެ ވިސްނަން ޖެހޭ ކަމަކީ މި ހިސާބަށް ދިޔައިރު އެއްވެސް ޓީމެއް ސަލާމަތްވެފައި ނެތުން. މާޒިޔާ އެކަނި މި އޮތީ. އެހެން އެއްވެސް ޓީމެއް ނެތުން އެއީ މީގައި ވިސްނާލަންޖެހޭ ކަމެއް. ކުރިއަށް ތަނުގައި އެކަންކަމަށް ބަލާފައި ސީޒަން ޝެޑިއުލް ކުރަންވީ\nއެކަމަކު ކްލަބު އީގަލްސްގެ ކޯޗު މުހައްމަދު ޝިޔާޒް (މޯހަން) ބުނީ ރާއްޖޭގެ ފުޓްބޯޅައިގެ ހާލަތު މިހާރު އޮތީ މާޔޫސްވާންޖެހޭ ހިސާބެއްގައި ކަމަށާއި ފާޑުކިޔައިގެން އެއްވެސް ހައްލެއް ނުލިބުނު ކަމަށާއި މަޝްވަރާކޮށްގެން ކުރިއަށްދިއުން ނޫން ގޮތެއް ފެންނަން ނެތް ކަމަށެވެ.\nއެފްއޭއެމުން ވެސް އެކަން ބޭނުންވެގެން އެއް މޭޒެއް ދޮށަށް އައިސް މިކަމާ ބަހުސްކޮށް ދައްކާ ވާހަކަތައް ދައްކަންވީ. އަޑު އެހުމުގެ ގާބިލްކަން ހުރިހާ ފަރާތެއްގެ ތިބެގެން އެކަމާ ވާހަކަތަކެއް ދައްކައި ހަނގުރާމަތައް ކޮށް ކިޔަން ޖެހޭ އެއްޗެއް ކިޔައިގެން ދެން ފުޓްބޯޅަ އަށް ކީއްތޯ ކޮށްދެވޭނީ ކޮންމެ މީހެއްގެ ފަރާތުން ވެސް ބަލަންވީ\nލީގު ރޭވުމުގައި އެފްއޭއެމުން އިހުމާލުވާ ކަމަށްބުނެ ގިނަ ކޯޗުން މީގެ ކުރިންވެސް ފާޑުކިޔާފައިވާއިރު، އެއިދާރާގެ މާލީ ހާލަތު ގޯސްކަމަށް ދިރާގު ދިވެހި ޕްރިމިއާ ލީގުގެ މެޗުތައް ވީޓީވީ މެދުވެރިކޮށް ލައިވްކޮށް ދެއްކުން ހުއްޓާލުމަށް އެފްއޭއެމުން މިއަދު ވަނީ އަންގާފައެވެ. އަދި މިހާތަނަށް ވީޓީވީ މެދުވެރިކޮށް ލައިވްކުރި މެޗުތަކަށް އެފްއޭއެމުން ދޭން ޖެހޭ ފައިސާގެ ދެބައިކުޅަ އެއްބައި، މިއަދުގެ ވަގުތެއްގައި އެފްއޭއެމުން ވަނީ ވީޓީވީއަށް ދައްކާފައެވެ.\nގައުމީ ލީގެއް ކުރިއަށްދާއިރު، ލީގުގައި ވާދަކުރާ ޓީމުތަކުގެ ކޯޗުންގެ ބަހެއް ނުލިބުމަކީ މީޑިއާތަކަށް ލިބޭނެ ގެއްލުމެކެވެ. ދިވެހި ފުޓްބޯޅައިގެ ހާލަތު ވަރަށް ބޮޑުތަނުން ގޯސްވެފައިވާއިރު، މިކަމަށް އެފްއޭއެމްގެ ރައީސް ބައްސާމް އަދީލް ޖަލީލް ޒިންމާވާން ޖެހޭނެ ކަމަށާއި، އަދި ވަގުތުން ވަގުތަށް އެފްއޭއެމްގެ ރައީސްގެ މަގާމުން ބައްސާމް އިސްތިއުފާ ދިނުމަށް ގިނަ ބަޔަކު އަންނަނީ ގޮވާލަމުންނެވެ.


Buruga Alhaa Meehunnah Khaasakoh 40 Dollaruge Maskeh Ufadhaifi - Vaguthu\nބުރުގާ އަޅާ މީހުންނަށް ޚާއްސަކޮށް 40 ޑޮލަރުގެ މާސްކެއް އުފައްދައިފި\nބުރުގާ އަޅާ މީހުންނަށް ޚާއްސަކޮށްގެން 40 ޑޮލަރުގެ މާސްކެއް އުފައްދައިފިއެވެ.\nހަލީމާ އޭދެން ނަމަކަށް ކިޔާ މުސްލިމް މޮޑެލްއަކާއި އޭއައި ޓެކް ކުންފުންޏެއް ގުޅިގެން އުފެއްދި މި މާސްކަކަކީ ބުރުގާ އާއި ޓަބަން އަޅާ އަންހެނުންނަށް ޚާއްސަ މާސްކެކެވެ.\nމި ބްރޭންޑްގެ މާސްކާއެކު ގޮށެއް ލާފައިވާ ހެޑްބޭންޑް ވެސް ސިއްހީ މަސައްކަތްތެރިންނަށް ޚާއްސަކޮށްގެން ވަނީ އުފައްދައިފައެވެ. މި މާސްކްތަކަކީ އެލުއައާ އެކު ހެދި ޕާޓްނަޝިޕެއްގެ ދަށުން އުފައްދާފައިވާ ފެންވަރު ރަނގަޅު މާސްކެވެ.\nމި މާސްކާއެކު ބުރުގާއެއް ވެސް ލިބެއެވެ. މި މާސްކްގައި މާސްކް އިތުރަށް ސްޓްރެޗްކޮށްލާފައި އެޅޭނެ ގޮތް ވެސް ވަނީ ހަދައިފިއެވެ. އެހެންކަމުން އާއްމުކޮށް މާސްކް އަޅައިގެން ހުންނަ އިރު ދިމާވާ ބޯ ހަރަކާތް ކުރުމުގެ މައްސަލަ ދިމައެއް ނުވެއެވެ.\nހަލީމާ މި މާސްކް ހަދަން ހޯދި ކުންފުންޏަކީ އެމިލީ ޝިޕީ އުފައްދާފައިވާ ކުންފުންޏެކެވެ. އެއީ ނިއުޔޯކަށް ނިސްބަތްވާ ނޫސްވެރިއެކެވެ. އެ ކުންފުނީގެ އެހެން ބައިވެރިންގެ ތެރޭގައި އިސްރާއިލްގެ ޑިޒައިން ކޮމްޕެނީއެއްގެ އިސް މީހެއް ކަމަށްވާ އަދި-ލީ ކޯހެން ވެސް ހިމެނެއެވެ.\nހަލީމާ ބުނީ ކޮވިޑް-19 ގެ ބަލިމަޑުކަމުން ސަލާމަތްވުމަށް މާސްކް އަޅަން ޖެހޭ އިރު، އެ އަޅައިގެން ވާނެ އުނދަގޫ ބުރުގާ އަޅާ މީހެއްގެ ހައިސިއްޔަތުން އިހުސާސް ކުރެވޭ ކަމަށެވެ.\nހަލީމާ ވަނީ ހޮސްޕިޓަލްތަކުގައި މާސްކުގެ ބޭނުން ޖެހިފައި ތިބި އެކަކަށް މާސްކެއް ހަދިޔާކުރަން ނިންމައިފައެވެ.\nއެ މާސްކްތައް ހަދާފައި ވަނީ އޯގަނިކް ފެބްރިކް ބޭނުންކޮށްގެންނެވެ. އަދި އެ މާސްކްތައް ދޮވެގެން ބޭނުން ކުރެވޭނެއެވެ.\n" ބުރުގާ އަޅާ ވަރަށް ގިނަ މީހުން ސިއްހީ ވަސީލަތްތަކުގައި ވެސް މަސައްކަތް ކުރޭ. އަހަރެން ބޭނުންވީ އެމީހުންނަށް ރީތި ފަސޭހަ މާސްކެއް ލިބެން ހުންނަން. އެއީ ބޮލުގެ އިސްތަށިގަނޑު ވެސް ނިވާކޮށްގެން ތިބެ،" އިންސައިޑާ އަށް ދިން އިންޓަވިއުއެއްގައި ހަލީމާ ބުންޏެވެ.\nމި މާސްކްތައް ލިބެން ހުރީ ތަފާތު ހަތް ކުލައަކުންނެވެ. އެ މާސްކްގެ ކުލަތަކަކީ މީހާ ހަމަޖައްސާލާ ހިތްހަމަ ޖެހޭފަދަ މަޑު ކުލަތަކެއް ކަމަށް ހަލީމާ ބުންޏެވެ.\nޖޫން 7, 2020 14:29\nބަލަ މޫނު ބުރުގާ އަޅާބަލަ. ކޮން 40 ޑޮލަރަށް ފާޑު ފާޑުގެ މާސްކުތަށް ގަންނާކަށްތަ؟\nޖޫން 7, 2020 16:45\nތިއަޅައިގެން ބޮން ނުގޮއްވާތި\nޖޫން 8, 2020 09:32\nމޫނު ބުރުގާ އަޅާ މީހުންނަކީ ބޮން ގޮއްވާ މީހުންނޭ އެންމެ އަޑު ގަދަކޮށް ގޮވި މީހުން އެންމެފަހުން މިއަދު މި ޖެހުނީ މޫނު ބުރުގާ އަށްވުރެ އުނދަގޫ އެއްޗެއް އަޅައިގެން އުޅެން.


Madam Faathun Ah Maruhaba Dhehnevun Maadhamaa Hendhunu - Vaguthu\nމެޑަމް ފާތުން އަށް މަރުޙަބާ ދެންނެވުން މާދަމާ ހެނދުނު\nރައީސުލްޖުމްހޫރިއްޔާ އަބްދުﷲ ޔާމީންގެ އަނބިކަނބަލުން ފާތިމަތު އިބްރާހިމް މާދަމާ ހެނދުނު ރާއްޖެ ވަޑައިގަންނަވާއިރު އެކަމަނާ އަށް މަރުޙަބާ ދެންނެވުން އޮންނާނެ ކަމަށް އެކަމަނާގެ ސަޕޯޓަރުން ވިދާޅުވެއްޖެއެވެ.\nމެޑަމް ފާތުން އާއި ހަގު ދަރިކަލުން ރާއްޖެ އިން ބޭރަށް ކުރެއްވި ދަތުރުފުޅު ނިންމަވާ ލެއްވުމަށް ފަހު މާދަމާ މާލެ ވަޑައިގަންނަވާއިރު މަރުޙަބާ ދެންނެވުން ކުރިއަށް ގެންދިއުމަށް ހަމަޖެހިފައި ވަނީ އެއްނަމްބަރު ފާލަން ކައިރީގައެވެ.\nމެޑަމް ފާތުންގެ އަރިހުގައި މަސައްކަތް ކުރައްވާ ރައްޔިތުންގެ މަޖިލީހުގެ ވެލިދޫ ދާއިރާގެ މެންބަރު ޔާމީން ކުރެއްވި ޓްވީޓެއްގައި ވިދާޅުވީ މެޑަމް ފާތުން އަށް މަރުޙަބާ ދެންނެވުމަށް އެކަމަނާގެ ސަޕޯޓަރުން މާދަމާ ހެނދުނު 07:30 އަށް އެއްނަމްބަރު ފާލަން ކައިރިއަށް ވަޑައިގަަތުމަށް އެދިވަޑައިގަންނަވާ ކަމަށެވެ.\nމެޑަމް ފާތުން ރާއްޖެ ވަޑައިމިގަންނަވަނީ އެކަމަނާ ރާއްޖެ ދޫކުރައްވާ ފިއްލެވީ ކަމަށް އިދިކޮޅު ފަރާތްތަކުން ބުނަމުން ދަނިކޮށެވެ. އެނގިފައިވާ ގޮތުގައި މެޑަމް ފާތުން ވަޑައިގެންނެވީ އުމްރާއަށް ވެވަޑައިގަތުމަށެވެ.\nމެޑަމް ފާތުން ރާއްޖެ ވަޑައިގަންނަވާއިރު ރައީސް ޔާމީން މިހާރު އުޅުއްވަނީ ފިއްލަވަން ކަމަށް އިދިކޮޅު ފަރާތްތަކުން ދަނީ ބުނަމުންނެވެ.\nޖަމީލްގެ ޝަކުވާ މެޑަމް އަރިހަށް ގެންގޮސްފިކަމަށް ބުނުމުން އާދަމް ޝަރީފް ނުރުހިއްޖެ\nޔާމީނާއި އަނބިކަނބަލުންނަށް ބައްދަލު ކުރެވޭނީ ކައިވެނީގެ ސެޓްފިކެޓް ހުށަހެޅުމުން ކަމަށް އަންގައިފި\nއޮކްޓޯބަރ 17, 2018 23:56\nނިކަމެތިންގެ މަހާ ރެހެންދި. ތަނަކުން މީހަކު ރަނގަޅު ކަމެއް ކުރާތަން ފެނިއްޖެނަމަ މިޤައުމުގައި ތިބި ލާދީނީ ބޮޑޭމެންނަށް ފެންނާނެ.ޔާﷲ މިނުބައި ބައިގަނޑުގެ ކިބައިން މިޤައުމު ސަލާމަތް ކުރުމުގެ ބާރާއި ހިތްވަރު ރައީސް ޔާމީން އަށް ދެއްވާށި! އަދި އެމަނިކުފާނަށް ކެތްތެރިކަމާއި ސާބިތުކަން ދެއްވާށި! އާމީން ޔާރައްބުލް ޢާލަމީން.\nއޮކްޓޯބަރ 18, 2018 16:30\nއޮކްޓޯބަރ 18, 2018 02:34\nކަލޭމެން ދޭ އަވަހަށް ކިޔުހަދަން.. ވެރިކަން ބަދަލުވީމަ "ވަގުތު" މީހުންނަށް ލިބޭނެ މާޔޫސްކަން ބަލާލަން އެންމެ ދާހިތްވަނީ.. ޚަބަރެއްވެސް ލިޔާނެ ގޮތެއް ނޭންގޭނެ.. ދެން މިހާރު ހަދާގޮތަށް ބޭރުގެ ކޮންމެސް ގަޅި ޚަބަރެއް ލިޔެލިޔެ ތިބޭނީދޯ?\nއޮކްޓޯބަރ 18, 2018 11:37\nނިކަމެތިމަހާރެހެންދިއެއްނޫން ކިޔަން ޖެހޭނީ\nނިކަމެތިންގެ ބަނޑުކަލް ހަވާލިދާރު އެންޑު ކޮންނަބޯޓް


PPM ge member Fazad idhikolhu harakaathaa gulhivadaigenfi | Mihaaru\nޕީޕީއެމްގެ މެމްބަރު ފަޒާދު (މ) އަދި ރައްޔިތުންގެ މަޖިލިހުގެ ދިއްދޫ ދާއިރާގެ މެމްބަރު އަބްދުއްލަތީފާއި ޖުމްހޫރީ ޕާޓީގެ ސެކްރެޓަރީ ޖެނެރަލް ސަމީރު ލޯންޗުގައި. -\nޕީޕީއެމްގެ މެމްބަރު ފަޒާދު އިދިކޮޅު ހަރަކާތާ ގުޅިވަޑައިގެންފި\n05 ސެޕްޓެމްބަރ 2018 - 10:11 52 comments\nމި މަހު 23 ގައި އޮންނަ ރިޔާސީ އިންތިހާބުގެ ކެމްޕެއިނަށް، އިދިކޮޅު ކޯލިޝަންގެ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) ހއ. އަތޮޅުގެ ހުރިހާ ރަށްތަކަށް މިއަދު ފެއްޓެވި ދަތުރުގައި ފަޒާދު ބައިވެރިވަޑައިގަންނަވަ އެވެ. އެކަން ފަޒާދު ވަނީ "މިހާރު" އަށް ކަށަވަރުކޮށް ދެއްވައިފަ އެވެ.\nމިދިޔަ ހޮނިހިރު ދުވަހުގެރޭ ފަޒާދު ފުވައްމުލަކަށް ވަޑައިގަތުމުން، އިދިކޮޅު ސަޕޯޓަރުން އޭނާ އަށް މަރުހަބާ ދަންނަވަނީ. -\nފަޒާދު މިދިޔަ ހޮނިހިރު ދުވަހުގެ ރޭ، އޭނާގެ އުފަން ރަށް، ފުވައްމުލަކަށް ވަޑައިގަތުމުން އެ ރަށު އެއާޕޯޓުން އޭނާ އަށް މަރުހަބާ ދެންނެވީ އިދިކޮޅު ޕާޓީތަކުގެ ސަޕޯޓަރުންނެވެ. އެއާއެކު، ފަޒާދު އިދިކޮޅު ހަރަކާތްތަކާ ގުޅިވަޑައިގެންނެވި ކަމުގެ އަޑު ގަދަވި އެވެ. އޭރު، އެކަމާ ގުޅިގެން ފަޒާދު އެއްޗެއް ވިދާޅެއް ނުވެ އެވެ.\nފަޒާދު، އިދިކޮޅު ހަރަކާތާ ގުޅިވަޑައިގަތުމާ ގުޅިގެން، ފުވައްމުލައް ތަމްސީލު ކުރައްވާ ތިން މެމްބަރުންގެ ތެރެއިން އިދިކޮޅު ފަރާތްތަކާއެކު މަސައްކަތް ކުރައްވާ މެމްބަރުންގެ އަދަދު ދޭކަށް އެރީ އެވެ. އެއީ ފަޒާދުގެ އިތުރުން، ފުވައްމުލަކު ދެކުނު ދާއިރާގެ މެމްބަރު އަލީ ޝާހެވެ. ރައްޔިތުންގެ މަޖިލީހުގެ ރައީސް އަދި ފުވައްމުލަކު އުތުރު ދާއިރާގެ މެމްބަރު އަބްދުﷲ މަސީހް އަދިވެސް ހުންނެވީ ޕީޕީއެމްގަ އެވެ.\nފަޒާދަކީ މަޖިލީހުގެ ތަޅުމުގައި ހަރަކާތްތެރި ބޭފުޅަކަށް ނުވި ނަމަވެސް، ރައްޔިތުންގެ މަޖިލީހުގެ ކޮމިޓީތަކުގައި އޭނާގެ ދައުރު ވަރަށް ބޮޑެވެ. އެގޮތުން، ކޮމިޓީ މަރުހަލާތަކުގައި ދިރާސާ ކުރާ ބިލްތަކަށް އިސްލާހު ހުށަހަޅުއްވާއިރު، އޭނާއަކީ ބިލުތަކަށް އާންމުކޮށް ބަހުސް ކުރައްވާ އެއް މެމްބަރެވެ.\nPPM ge member Fazaadhah maruhabaa dhennevee idhikolhu meehun\nފަޒާދު އެންމެ ފަހުން ސަރުކާރުގެ ނުވަތަ ޕީޕީއެމްގެ ހަރަކާތަކުން ފެނުނީ ފަސްޓް ލޭޑީ ފާތިމަތު އިބްރާހީމް މިދިޔަ މޭ މަހު ފުވައްމުލަކުގައި ބޭއްވެވި ހަރަކާތެއްގެ ތެރެއިންނެވެ. އެ ޖަލްސާގައި ފަޒާދު ވަނީ އެ ކަމަނާ އަށް ވަރަށް ބޮޑަށް ތައުރީފު ކުރައްވައިފަ އެވެ.\nއިތުރު ލިޔުންތައް އެމްޑީޕީ ފުވައްމުލައް އިދިކޮޅު ފަރާތްތައް މަޖިލީހުގެ މެމްބަރުން އަދާލަތު ޕާޓީ ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ޕީޕީއެމް މެމްބަރު އަލީ ފަޒާދު


ކޮންމެވެސް ދުވަހަކުން ... | ވާހަކަ | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް ވާހަކަ ކޮންމެވެސް ދުވަހަކުން ...\nއަހަރެން ކަލާދެކެ ވަރަށް ލޯބިވަމެވެ.\nއެއީ ޢަޖައިބެއް ކަހަލަ ލޯތްބެކެވެ. އަހަރެންގެ މުޅި މިޒާޖު ބަދަލުކޮށްލި ހަލާކެކެވެ. އަހަރެން މޮޔަކޮށްލި މަސްތެކެވެ. ޢަޖައިބުން ފުރިގެންވީ ޖާދޫ އެކެވެ. އެހެންނޫންނަމަ އަހަރެން ތި ކަސްތޮޅުގައި ހައްޔަރުވެފައި ހުންނާކަށް ނުޖެހުނީހެވެ. ކަލާގެ ހިމޭން އަނިޔާތައް ލިބިގަންނާކަށް ނޫޅުނީހެވެ. ކަލާގެ ކުށަކީ އެއީއެވެ. އަހަންނަށް ލޯބި ދަސްކޮށްދިން ކަމެވެ. އަހަރެންގެ ހިތުގައި ފުން ލޯތްބެއްގެ ބިންގާ އަޅައިދިން ކަމެވެ.\nއަހަންނަށް ލޯބީގެ އިޝާރާތް ފުރަތަމަ ކުރީ ކަލާއެވެ. ތަކުރާރު ވަމުންދިޔަ މަޢުނަވީ ހިނިތުންވުން ތަކާއި ހިތްތައް ފޫ އަޅުވާލާފަދަ ތޫނު ބެލުންތަކެއް އަހަންނަށް ހަދިޔާ ކުރަމުން ދިޔައީ ކަލާއެވެ. އޭރު އަހަރެން ހީކުރީ ކަލާ މޮޔަވީ ކަމުގައެވެ. ރޭދުވާ ތަކުރާރު ވަމުން ދިޔައީ ކަލާގެ ގޯނާތަކާއި ލާނެތް ސަމާސާ ތަކުންނެވެ. އަހަރެންގެ ހިތަށް ވެރިވީ ފޫއްސާއި ރުޅިވެރިކަމެވެ. އެހެނަސް ކަލާގެ ޒުވާން އިޙްސާސްތައް ހުއްޓުވާކަށް އަހަންނަކަށް ނޭނގުނެވެ. ކަލާގެ ޢިޝްޤީ މޮޔަކަން ހައްތަހާ ވީ އިތުރެވެ. އޭރު އަހަރެންގެ ހިތް ނަފްރަތުން ފުރުނު ކަމުގައި ވިޔަސް މިއަދު އެ ހަނދާންތަކުންވެސް އަހަރެން އުފާކުރުވައެވެ. އޭރު އަހަރެން ކަނޑައެޅީ ދުވަހަކުވެސް ކަލާއަށްޓަކައި އަހަރެންގެ ހިތް ނުހުޅުވުމަށެވެ. އެއީ ކަލާ ކުރި ގޯނާ ތަކުގެ އަދަބެވެ.\nއެހެނަސް ކަލާ ކުރި ކުށުގެ އަދަބު ލިބުނީ އަހަންނަށެވެ. އަހަންނަށް ކަލާދެކެ ލޯބި ވެވުނީއެވެ. އޭރު ކަލާ، އަހަރެން މަތިން ފޫހިވެއްޖެއެވެ. އަހަރެންގެ ހިތަށް ތަދުކޮށްލާފަ އެހެން މަންޒިލެއް ހޯދައިފިއެވެ. އަހަރެން އުންމީދު ކުރީ ކޮންމެވެސް ދުވަހަކުން ކަލާ ލިބި ދާނެ ކަމަށެވެ. އަހަރެންގެ އުންމީދު އާވީ ކަލާ، ކަލާގެ ލޯބި ވެރިޔާއާއި ވަކިވުމުންނެވެ. އަހަރެން ހުރީ ވަރަށް ފޮނި އިންތިޒާރެއްގައެވެ. އެހެނަސް މިފަހަރުވެސް ހަމަ ގަސްތުގައި ކަލާ އަހަރެން ދެރަކޮށް ރޮއްވާލީއެވެ. ކަލާގެ ލޯބީގައި ދީވާނާ ވަމުން ދިޔަ ހިތް ކުދިކުދިކޮށް ހަލާކުކޮށްލީއެވެ.\nއަހަރެންގެ ހިތުގައި ކަލާގެ މައްޗަށް އޮތް ލޯބި ކަލާއަށް އެނގޭނެ ކަމާއި މެދު އަހަރެން ޝައްކެއްވެސް ނުކުރަމެވެ. އަހަރެންގެ ހަނުހިމޭން ބަސްމޮށުންތެރިކަން ކަލާއަށް އެކައްޗެއްވެސް ދޭހައެއް ނުކޮށްދޭ ހެއްޔެވެ؟ ކަލާއާއި ވާހަކަ ދައްކާލާއިރު ކަލާގެ ސިހުރުވެރި ލޮލުގެތެރެއަށް އަހަރެން ޣަރަޤުވަނީ ކީއްވެ ކަމެއް ނޭންގޭ ހެއްޔެވެ؟ ކަލާ ހާސްވެލާފައި އަހަރެންގެ ހާލާއިމެދު ސުވާލުކުރި ދުވަހު އަހަރެންގެ ހިތް ފުރިގެން އައީ ކީއްވެކަމެއް ނޭނގޭ ހެއްޔެވެ؟ ފަން އިސްތަށިކޮޅަކާއި ތިފަދަ އަސަރުގަދަ އަޑެއް އަހަންނަށް އެންމެ ކަމުދަނީ ކީއްވެކަން ބުނެދޭންވީ ހެއްޔެވެ؟ ވަކި މަޤްޞަދެއްނެތި ނަމަވެސް ކަލާ އަހަންނަށް ހިނިތުންވެލައިފިނަމަ، އަހަރެންގެ ހިތަށް އަރަނީ ކީކޭކަން އެނގޭ ހެއްޔެވެ؟ 'މިރޭ ނުވެސް ނިދާނަމެވެ'. އެފަދަ ވަގުތެއްގައި އަހަރެންގެ ހިތް އުފަލުން ރޮއެވެ. ކަލާދިން އަނިޔާތަކުން އަހަރެން މަރުވެދާނަމޭވެސް ހިތަށް އެރިއެވެ. ކަލާގެ ތި ޢަޖައިބެއް ކަހަލަ ލޯބި، އަހަރެން ބަލިކޮށްލިއެވެ. އަހަރެން ގާތުގައި ބައިންދައިގެން ކަލާގެ ލޯބިވެރިޔާ އާއި ބައްދަލުކުރުވިރޭ ކަލާގެ މަޤްޞަދު ފުރިހަމަވިއެވެ. އަހަރެންގެ ކުދިކުދި ވެފައިވާ ހިތުގެ އެތިކޮޅުތައްވެސް އޮޔާ ވައިގެ ތެރެއަށް ގެއްލުނެވެ. ވަރަށް ބޮޑަށް ހިނިތުންވެލައިގެން އިންނަމަވެސް، އެރޭ އަހަރެންގެ ހިތުން ލޭ ކޮށުނެވެ. އަހަރެންގެ ހިތުގައި އަޅަމުންދިޔަ ވޭން އަހަރެންގެ ލޮލުން ކަލާވެސް ދެކޭނެއެވެ.\nކަލާ ތިޔައީ ކޮންކަހަލަ އިންސާނެއް ބާއޭ އަހަރެންގެ ހިތަށް އަރައެވެ. ތި ފުރިހަމަ އިންސާނާ އަހަންނަށް ދަސްނުވީ ކީއްވެބާއެވެ! އެކުގައި ހޭދަވީ ދުވަސްތަކެއް ނޫނެވެ. އެތަކެއް އަހަރު ތަކެކެވެ. އަހަރުމެންގެ ޙަޔާތުގެ އެންމެ ހިތްގައިމު އަހަރުތަކެވެ. ކަލާ އުޅޭ ގޮތުން ހީވަނީ އަހަރުމެންގެ މާޒީއެއް ނެތް ކަމުގައެވެ. އެހެނަސް އެ މާޒީގެ ހަނދާންތައް މުޅި އުމުރަށްވެސް އަހަރެންގެ ހިތުގައި ވާނެއެވެ. ކަލާ ހަނދާން ނައްތާލަން ބޭނުން ކަމުގައި ވިޔަސްވެހެވެ. ކަލާ ބޭނުންވާ އެކުވެރިކަމަށް އަހަންނަށް ޖާގަ ނުދެވެނީ ކީއްވެކަން އެނގޭ ހެއްޔެވެ؟ އެއަށްވުރެ ގާތް ގުޅުމަކަށް އަހަރެން އުންމީދު ކުރާތީއެވެ.\nކަލާ އަލުން އަހަރެންދެކެ ލޯބި ވާނެ ނަމަ އެވެ. އޭރުން ތި ހިތް އުފަލުން ފުރާލަދޭނަމެވެ. ދުވަހަކު ވަކިވާން ނުކެރޭވަރަށް ގާތް ކުރާނަމެވެ. އަހަރެންގެ މި ވަރުގަދަ ލޯބީގެ ފުންކަން ކަލާއަށް އިޙްސާސް ކޮށްދޭނަމެވެ. ކަލާ ހަމަ އެންމެ ހިނދުކޮޅަކަށް ނަމަވެސް އަހަރެންދެކެ ލޯބި ވެބަލާށެވެ! ހަމަ އެންމެ ފުރުޞަތެއް ދޭށެވެ. ކަލާއާއި އަހަރެން ގާތް ކޮށްލަދޭށެވެ. ލޯ މަރާލާނެހާ ހިނދު ކޮޅަކަށް ތި ތަނަވަސް މޭމަތީ އަހަރެންގެ މޫނު ފޮރުވާލަދޭށެވެ. އޭރުން ވޭތުވެދިޔަ ހުރިހާ ދުވަސްތަކެއްގެ ހިތާމަތަކާއި ހިތުގެ ރިހުންތަކަށް ލުޔެއް ހޯދިދާނެއެވެ. އެންމެ ފަހަރަކު ކަލާގެ ތި އަތުން އަހަރެންގެ ގައިގައި ބީހިލާށެވެ. އޭރުން އަހަރެން އުފަލުންވެސް މަރުވެދާނެއެވެ.\nކަލާއަށް އެނގޭ ހެއްޔެވެ؟ މި ދަންވަރުގައި އަހަރެން ކަލާގެ ހަނދާންތައް އާކޮށް ލޯބީގައި ޣަރަޤުވަމުން ދާއިރު ކަލާ ފުން ނިންޖެއްގައި ނިދާލަނީއެވެ. އަހަރެން ހިތަށް އަރަނީ ވަރަށް އޯގާތެރިކަމާއި އެކު ކަލާގެ މޫނުގައި ބީހިލާ ކަލާ ހޭލައްވާލުމަށެވެ. މި ލޯބީގައި އަހަރެން މޮޔަވެގެން ދިއުމުގެ ކުރިން އެހީވެދޭތޯ އާދޭސް ކުރުމަށެވެ. އަހަރެންގެ ލޮލުން ހިފެހެއްޓުމެއް ނެތި ކަރުނަ އޮހެމުންދާ އިރު ކަލާ ހަދާނީ ކިހިނެއް ހެއްޔެވެ؟ އަނެއްކާވެސް ފުރަގަސް ދޭނީ ހެއްޔެވެ؟ އަހަރެން ލޯބިވާ މީހާ އެހާ ހިތް ހަރެއް ނުވާނެއެވެ.\nކަލާއަށް އެނގޭ ހެއްޔެވެ؟ އަހަންނަށް ހީވަނީ އަހަރެންގެ މުޅި ޙަޔާތުގެވެސް މަޤުޞަދަކީ ކަލާ ހެންނެވެ. އަހަރެންގެ ޢަޒުމަކީ ކޮންމެވެސް ދުވަހަކުން ކަލާ ޙާޞިލް ކުރުމެވެ. އެފަދަ ދުވަހަކުން އަހަރެން އުފާވެރި ކަމުގެ ކަރުނައިން ކަލާ ހިތްދަތި ކޮށްލާނަމެވެ. ކަލާގެ ލޮލުންވެސް ކަރުނަ ފޭދޭނެއެވެ. އަހަރެންގެ މުޅި ޙަޔާތް ބިނާވެފައި މި ވަނީ 'ކޮންމެވެސް ދުވަހަކުން....' މި ޢިބާރާތަށެވެ. އަހަރެންގެ އުންމީދު ފުނޑުވިޔަ ނުދެއްޗެވެ!


Falhoa Oshakee Cancer Jehumun Dhuru Kohdhey Ehccheh - Vaguthu\nފަޅޯ އޮށަކީ ކެންސަރު ޖެހުމުން ދުރުކޮށްދޭ އެއްޗެއް\nފަޅޮލަކީ އާންމު ދިރިއުޅުމުގައި ވަރަށް ފަސޭހައިން ލިބެން ހުންނަ މޭވާއެކެވެ. ފަޅޮލުން ގިނަ ސިއްހީ ފައިދާއެއްވާއިރު ފަޅޮލުގެ އޮށަކީވެސް އޭގެން ސިއްހީ އެތަކެއް ފައިދާއެއްވާ އެއްޗެކެވެ. އެގޮތުން ފަޅޮލުގެ އޮށުން ވާ ބައެއް ކަހަލަ ފައިދާތަށް ތިރީގައި އެވަނީއެވެ.\nކެންސަރު ޖެހުމުން ދުރުކޮށްދިނުން\nފަޅޮލޮގެ އޮށުގައި ކެންސަރު ޖެހުމަށް މަގުފަހިކުރުވާ ސެލްތަކުގެ ބާރު ދަށްކޮށްދޭ މާއްދާތަށް އެކުލެވިގެންވެއެވެ. އެގޮތުން އިސޯތިސައިނޭޓްސްގެ ސަބަބުން އުރަމަތީގެ ކެންސަރާއި ފުއްޕާމޭގެ ކެންސަރާއި ހަމުގެ ކެންސަރު ޖެހުމުން ދުރުކޮށްދެއެވެ.\nހުޅުހުޅުގައި ރިއްސުމުން ދިރުކޮށްދިނުން\nފަޅޮލުގެ އޮށަކީ އޭގައި އެންޓި އިންފްލެމޭޓަރީގެ މާއްދާތަށް އެކުލެވިގެންވާ އެއްޗެކެވެ. އެކަމުގެ ސަބަބުން ކަށިތަށް ވަރުގަދަވެ ކަށިގަނޑުގެ ހެނދިބޮޑުވުމަށް އެހީވެދެއެވެ. އަދި ހުޅުހުޅުގައި ރިއްސުމާއި ގައިގައި ރިއްސުން ފަދަ ކަންތައްތަކުން ދުރުކޮށްދެއެެވެ.\nދިފާއި ނިޒާމު ވަރުގަދަކޮށް ދިނުން\nފަޅޯ އޮށަކީ ނުރައްކާތެރި ޖަރާސީމުތަށް މެރުމަށް އެހީތެރިވެދޭ އެއްޗެކެވެ. އެގޮތުން ފަޅޯ އޮށުގެ ވަރަށް ކުޑަ މިންވަރަކުންވެސް ނުރައްކާތެރި އީ ކޮލީ ، ސަލްމަނެއްލާ އަދި ސްޓޭފަލޯކަސް ފަދަ ޖަރާސީމުތަށް މަރާދެއެވެ. އަދި ވައިރަލް ފީވާ އާއި ފަސޭހައިން ޖެހޭ ބަލިތަކުން ދިފާއު ވުމަށްވެސް ފަޅޯ އޮށަކީ މުހިންމު ދައުރެއް އަދާކުރާ އެއްޗެކެވެ. އަދި ފަޅޯ އޮށާއި ކިރު އެއްކޮށްގެން ބުއިމުން ވަރަށް ފަސޭހައިން ހުން މައިތިރިވެއެވެ.\nކިޑްނީގެ ބަލިތަށް ޖެހުމުން ދިރުކޮށްދިނުން\nކިޑްނީގެ ދުޅަހެޔޮކަމަށްވެސް ފަޅޯ އޮށަކީ އެފަދަ ދެވަނައެެއް ނެތް އެއްޗެކެވެ. އެގޮތުން ޔުނިވާސިޓީ އޮފް ކަރަންޗީގެ ރިސާޗަރުން ބުނެފައިވާ ގޮތުގައި ފަޅޯ އޮށުގައި އެކުލެވޭ މާއްދާތަކުގެ ސަބަބުން ކިޑްނީގައި ހިލަ އުފެދުމާއި ކިޑްނީ ފެއިލްވުން ފަދަ ކަންކަމުން ދުރުކޮށްދެއެވެ.\nޖުލައި 8, 2018 22:57\nކިތަންމެ ފައިދާއެއް ލިބުނަސް ތިއެއް ނުކެވޭނެ.ތީ ފާޑެއްގެ ޒަވިރަހައެއް ލާއެއްޗެއް. ކުޑައިރު އަތަ މީރުވެގެންގޮސް އޭގެ އޮށްތައްވެސް ކެެއިން.ހޮޑު ލައިލައި މަރުނުވީ ކިރިޔާ.ކުންނާރުއޮށާއި ކަދުރުއޮށް އަދި ކާނިއޮށް( މިތަކެތީގެ މަދު )ވ.ގިނައިން އޭރު ކެވޭ.\nޖުލައި 9, 2018 15:05\nޖުލައި 9, 2018 00:12\nސައިންސްވެރިން ކައިރީ ބުނަންވީނު ފަޅޯ އޮށް ބޭނުންކޮށްގެން ކެންސަރައް ބޭހެއް ހަދާށޭ